বৰনদী ভটিয়ায় - অসমীয়া ৱিকিপিডিয়া\nঅনুপম কৌশিক বৰা\nপ্ৰয়াস শৰ্মা তামুলী\n৩ মে' ২০১৯ (2019-05-03)\n১ ঘণ্টা ৫৮ মিনিট\nবৰনদী ভটিয়ায় (ইংৰাজী: Bornodi Bhotiai) হৈছে ২০১৯ চনৰ ৩ মে' তাৰিখে মুক্তি লাভ কৰা এখন সামাজিক বিদ্ৰুপাত্মক অসমীয়া চলচ্চিত্ৰ। মাজুলীৰ পটভূমিত নিৰ্মিত ছবিখন ভাৱৰীয়া টি পজিটিভ প্ৰডাকশ্যনৰ বেনাৰত অনুপম কৌশিক বৰাৰ দ্বাৰা পৰিচালিত আৰু প্ৰযোজিত। জনপ্ৰিয় অভিনেতা কেনী বসুমতাৰীৰ লগতে এশৰো অধিক মাজুলীৰ অভিনেতা অভিনেত্ৰীয়ে এই ছবিখনত অভিনয় কৰিছে। ছবিখনৰ সংগীত পৰিচালনা কৰিছে কণ্ঠশিল্পী তৰালি শৰ্মাই। এই চলচ্চিত্ৰখনৰ মুখ্য পৰিকল্পনাকাৰী হৈছে অনুপম কৌশিক বৰা। কাহিনী আৰু চিত্ৰনাট্য অনুপম কৌশিক বৰাৰ।\nকাহিনীৰ গতিশীলতা মৌকণ, লুইত, সীমান্ত, জয়, তপন আৰু ভাস্কৰৰ ওপৰত কেন্দ্ৰীভূত। মৌকণ এজনী নিৰ্ভীক তথা সাহসী ছোৱালী; কিন্তু তাই ৰহস্যজনকভাৱে গাঁওখনত হোৱা এক মৃত্যুৰ লগত সাঙোৰ খাই পৰে। সীমান্ত, জয়, তপন আৰু ভাস্কৰ বৰ্তমান যুৱপ্ৰজন্মৰ জ্বলন্ত প্ৰতীক। উচ্চ-শিক্ষা থকাৰ পিছতো কৰ্ম-সংস্থাপন পৰা আটায়েই বঞ্চিত। ইফালে লুইতে ঘৰে-ঘৰে বীমা বিক্ৰী কৰি দৈনন্দিন জীৱন অতিবাহিত কৰিছে। এই আটাইকেইটা চৰিত্ৰক কেন্দ্ৰ কৰিয়েই চিনেমাখনে গতি কৰে। আৰু শেষত প্ৰেমৰ এক অনন্য উদাহৰণেৰে চিনেমাখন শেষ হয়।\nতৰালী শৰ্মাৰ ছাউণ্ডট্ৰেক\nবৰনদী ভটিয়াৰৰ সংগীত পৰিচালক তৰালি শৰ্মা।\n1. "বৰনদী ভটিয়াই" জুবিন গাৰ্গ, অবিনাশ ভূঞা, তৰালি শৰ্মা\n2. "বৈ যায়" তৰালি শৰ্মা, গীত ভৈৰৱ\n3. "সুহুৰী" জয় বৰুৱা, অনুপম কৌশিক বৰা\n4. "তোমাৰেনো বিৰহত" অবিনাশ ভূঞা\nবৰনদী ভটিয়ায় ছবিখনে চতুৰ্থ সংখ্যক শৈলধৰ বৰুৱা চলচ্চিত্ৰ বঁ‌টা (২০১৯)ৰ শ্ৰেষ্ঠ ছবিৰ সন্মান লাভ কৰে।\n↑ "“Bornodi Bhotiai” – A Film on Majuli and its Fading Hopes". 2018-08-10. http://https://www.sentinelassam.com/news/bornodi-bhotiai-a-film-on-majuli-and-its-fading-hopes/। আহৰণ কৰা হৈছে: 2019-03-24.\n↑ "আজি ছবিঘৰলৈ মাজুলীৰ জীৱনক লৈ নিৰ্মিত ছবি বৰনদী ভটিয়ায়". নিউজ ১৮ অসম. ৩ মে' ২০১৯. https://assam.news18.com/news/lifestyle/barnadi-bhatiyai-new-assamese-movie-to-hit-screen-today-4189.html। আহৰণ কৰা হৈছে: ৬ মে' ২০১৯.\n↑ "বৰনদী ভটিয়াই". https://www.imdb.com/title/tt9379214/.\n↑ "বৰনদী ভটিয়ায়". Adnan Ashraf. http://batoriworld.com/a-review-of-the-film-bornodi-bhotiai-directed-by-anupam-kaushik-borah/। আহৰণ কৰা হৈছে: 8মে 2019.\n↑ ""বৰনদী ভটিয়ায়" ছবি খনলৈ শৈলধৰ বৰুৱা চলচ্চিত্ৰ বঁটাৰ শ্ৰেষ্ঠ ছবিৰ সন্মান". the sentinel. https://assamese.sentinelassam.com/news/bornodi-bhotiai-to-get-best-film-award/। আহৰণ কৰা হৈছে: 19 June 2020.\n"https://as.wikipedia.org/w/index.php?title=বৰনদী_ভটিয়ায়&oldid=271520"ৰ পৰা অনা হৈছে\n২০১৯ বৰ্ষৰ চলচ্চিত্ৰ\n২০১৯ বৰ্ষৰ অসমীয়া চলচ্চিত্ৰ\nএই পৃষ্ঠাখন ১৭ এপ্ৰিল, ২০২১ তাৰিখে ০৮:২১ বজাত অন্তিম সংশোধন কৰা হৈছিল।


ৰূপালীম/দ্বিতীয় অঙ্ক - ৱিকিউৎস\n[গাঁৱত জুনাফাৰ চাংঘৰৰ আগচোতাল। সোঁফালে চোতাললৈ মুখকৈ আৰু পাছৰ সোঁফালে চোতাললৈ মুখকৈ দুটা চাংঘৰ। বাওঁফালে মুকলি আকাশ আৰু অলপ দূৰৈত পৰ্ব্বতবোৰ। আবেলি তিনি চাৰিজনীমান ৰূকমী ছোৱালী। কোনোজনীয়ে উৰালত ধান খুন্দিছে। কোনোজনীয়ে কুলাত জাৰিছে আৰু কোনোজনীয়ে চালিছে আৰু মুখেৰে গীত গাব লাগিছে। ৰূপালীমে এঠাইত বহি কঁকালত লোৱা তাঁত বৈছে আৰু মাজে মাজে আন ছোৱালীবোৰৰ সৈতে কথা পাতি হাঁহি-ধেমালিকৈ আছে। ]\nৰূকমী ছোৱালী:- জিলিকা পাখিৰে\nঅ’ সোণ ম’ৰা চৰাই!\nৰঙা সেউজীয়া তৰাফুটুকীয়া\nতোৰ গোট গাৱতে\nজুৰিটিৰ পাৰতে নাচ ঠেও ধৰি\nতোৰ মৰমতে মৰো\n[গীত চলি থকাৰ মাজতে জুনাফাই পিঠিত খৰি এবোজা লৈ তালৈ সোমাই আহি খৰিবোজা মাজতে থয়। ছোৱালীবোৰলৈ চাই সন্তোষেৰে হাঁহি চাংঘৰৰ ভিতৰলৈ সোমাই যায়। এনেতে ছোৱালীবোৰৰ মাজতে বাঘৰ মূৰ এটা ধুম্‌কৈ পৰে। ছোৱালীবোৰে ভয় খাই চিঞৰি তাৰপৰা ফাঁহি চিটিকা দিয়ে। মাথোন ৰূপালীমে বহাৰপৰা উঠি বিস্ময়েৰে বাঘটোৰ মূৰটোলৈ চাই “আপু” “আপু”কৈ চিঞৰে। তাতে জুনাফা চাংঘৰৰপৰা ওলাই আহে। মায়াব’ হাতত ধনু-কাঁৰ লৈ ওলাই আহে।সোঁহাতত তাৰ মিত, তেজেৰে ৰাঙলী। সোমাই আহি জুনাফা আৰু ৰূপালীমৰ ফালে চাই নমতা নোবোলাকৈ থাকে।জুনাফাই মায়াব’লৈ চাই ভৰিৰপৰা মূৰলৈকে পৰ্য্যবেক্ষণ কৰি হাতেৰে বাঘৰ মূৰটো কাণত ধৰি দাঙে আৰু তাক ভালকৈ চাই, এবাৰ বাঘৰ ফালে এবাৰ মায়াব’লৈ চাই সন্তোষেৰে মূৰ জোকাৰে। ৰেণথিয়াঙে লৰালৰিকৈ তালৈ সোমাই আহি থাপ মাৰি জুনাফাৰ হাতৰপৰা বাঘৰ মূৰটো আনি মায়াব’ক কয়। ৰূপালীম্ ভয় খাই কেখোজমান পাছলৈ গৈ ঘৰৰ দুৱাৰ মুখত ৰয়গৈ। ]\nৰেণথিয়াং :- [মায়াব’ক ] কাপুৰুষ! লোকৰ চিকাৰ আনি বীৰ বোলাইছ?\n[তাচ্ছিল্যৰ হাঁহি মাৰি তাৰপৰা যাবলৈ ধৰোঁতেই মায়াব’ই হাতত থাপ মাৰি ধৰে। ]\nমায়াব’ :- তাৰ মানে?\nৰেণথিয়াং :- তাৰ মানে আৰুনো কি? লোকৰ শৰত পৰা বাঘৰ মূৰটো নিজৰ বুলিবলৈ অলপো সঙ্কোচ লগা নাইনে?\nমায়াব’ :- তুমি মিছা কৈছা।\nৰেণথিয়াং :- সাৱধানে কথা কবি। মই কোন নেজান হবলা?\nমায়াব’ :- তুমি যিয়েই হোৱা নেলাগে, মূৰটো কেতিয়াও তোমাৰ হ’ব নোৱাৰে।\n[মায়াব’ই তাৰ হাতৰপৰা মূৰটো কাঢ়ি আনে। ৰেণথিয়াঙেও তাৰপৰা কাঢ়ি আনিবলৈ যায়। ইয়াৰপৰাই দুয়োৰে মাজত মৰামৰি লাগে। ৰেণথিয়াং আহত হৈ মাটিত পৰি যায়। সেহাই সেহাই উঠি মায়াব’ৰ ফালে খাওঁ খাওঁ মূৰ্তিৰে চাই তাৰপৰা ওলাই যায়। ]\nজুনাফা :- [আচৰিত হৈ মায়াব’ৰ ওচৰলৈ আহি ] মায়াব’! এইবোৰৰ মানে কি?\nমায়াব’ :- [সেহাই সেহাই ] আজি তিনিদিন এই বাঘটোৰ পাছে পাছে ফুৰিছোঁ। আজি কিন্তু সি মোৰ শৰৰপৰা সাৰিব নোৱাৰিলে। ঘাইল হৈ বাঘটোৱে হাবি-বন মহটিয়াবলৈ ধৰিলে।আৰু এডাল কৰবাৰ কাঁৰ সোঁ-সোঁকৈ আহিল। বাঘৰ গাৰপৰা দূৰেদি গৈ গছ এজোপাত বিন্ধ খাই ৰ’লগৈ। মই ছল চাই গৈ বাঘৰ মূৰত ঘাপ শোধালোঁগৈ। মূৰটো হাতত লৈয়ে দেখিলোঁ এই মানুহটোৱে হাতত ধনু-কাঁৰেৰে অলপ দূৰতে ৰৈ আছে। মূৰ হাতত লৈ গুচি আহিলোঁ। তাৰ পিছত এই ঘটনা।\n[এনেতে ৰূপালীম্ লৰ মাৰি মায়াব’ৰ ওচৰলৈ আহে। ]\nৰূপালীম্:- মায়াব’! মায়াব’! তুমি বাঘটোৰ মূৰটো কেলৈ কাটিলা?\nমায়াব’ :- এনেয়ে।\nৰূপালীম্ :- পিছে, তাৰ পোৱালিবোৰক কোনে খুৱাব? সিহঁত মৰি যাব নহয়?\nমায়াব’ :- যোৱাচোন ৰূপালীম্, পানী অলপমান আনাগৈ। মোৰ বৰ পিয়াহ লাগিছে।\nৰূপালীম্ :- বাৰু মায়াব’। পিছে বাঘৰ পোৱালিকিটাও তুমি আনিবা দেই। মই সিহঁতক খাবলৈ দিম, নহ’লে সিহঁতে অকলে অকলে হাবিত কান্দি কান্দি ঘূৰি ফুৰিব।আনিবা দেই।\n[ভিতৰলৈ পানী আনিবলৈ যায়। ]\nজুনাফা :- মায়াব’! সঁচাকৈয়ে তই চিকাৰ কৰিব পাৰ! ৰূপালীমক তই পোহপাল দিব পাৰিবি।\nমায়াব’ :- তেন্তে তুমি মোৰ লগত ৰূপালীমক বিয়া দিবা?\nজুনাফা :- ওঁ... [এই বুলি জুনাফাই মনতে অলপ চিন্তা কৰে। ]\nমায়াব’ :- [বুঢ়াৰ মুখলৈ অলপ পৰ চাই ] জুনাফা! ক’তা? তুমি দেখোন মুকলি মনেৰে কব পৰা নাই।\nজুনাফা :- মায়াব’! তই যে পুহিব পাৰিবি সেই বিষয়ে মোৰ অলপো সন্দেহ নাই। পিছে... মই কেনেকৈ থাকিম মায়াব’? মই আজি এই পোন্ধৰ বছৰ তাইক বুকুত বান্ধি লৈ ফুৰাইছোঁ।মোৰ এজনী জী। তাই মৰিবৰ সময়ত তাইৰো একেজনী জীয়েক ৰূপালীমক মোক গতাই দি গৈছে। তাইক মই মোৰ জীৱটোৰ দৰে ৰাখি আছোঁ।\n[এনেতে ৰূপালীমে বাটি এটাত পানী আনি মায়াব’ক দিয়ে আৰু মায়াব’ই লৈ খাবলৈ ধৰে। ৰূপালীমে পৰি থকা বাঘৰ মূৰটোৰ ওচৰলৈ গৈ তালৈ এবাৰ আচৰিত হৈ আৰু এবাৰ বেজাৰকৈ চাই হাতেৰে চুব খোজে। হাত কোচাই আনে। ]\nৰূপালীম্ :- বাঘৰ মূৰটো তুমি কেলৈ কাটিলা মায়াব’?\nমায়াব’ :- [অলপ হাঁহি ] তোমাক বিয়া কৰাবলৈ। ৰূপালীম্ [লাজ কৰি জুনাফাৰ ফালে কেৰাহিকৈ চায়। ]\nজুনাফা :- [গহীনকৈ তাইলৈ মৰম বেজাৰেৰে চাই মূৰ জোকাৰি ] ওঁ !\n[ৰূপালীমে অলপ লাজ কৰি আনফালে মূৰ কৰে। ]\n[জুনাফাই তাইৰ মুখৰ ফালে ৰৈ চাই থাকে। এনেতে দূৰৈত চিকাৰ কুকুৰৰ ভুক্‌ভুকনি শুনা যায় আৰু আটাইবোৰ আচৰিত হয়। মায়াব’ই সেইফালে ডিঙি মেলি মেলি চাই কিছু উদ্বিগ্ন হয় আৰু ৰূপালীমক হাতত ধৰে। ]\nমায়ব’ :- ৰূপালীম্ ! তুমি ঘৰৰ ভিতৰলৈ যোৱাচোন। এইবোৰ কোনোবা শত্ৰু আহিছে। তুমি নোলাবা।\n[তাইক ঘৰৰ ফালে হেঁচোকা মাৰি দিয়ে আৰু তায়ো কোনো প্ৰতিবাদ নকৰি সোমাই যায়। ]\nজুনাফা! এই পাষণ্ড কেইটা আকৌ কাজিয়া কৰিবৰ মনেৰে আহিছে।\n[মায়াব’ আগন্তুক বিপদৰ কাৰণে সষ্টম হৈ থাকে। জুনাফাক কিছু সশঙ্কিত যেন দেখা যায়।ৰেণথিয়াং দম্ভেৰে তালৈ হাতত কাঁৰ এপাত লৈ সোমাই আহে। আহি মায়াব’ আৰু জুনাফাৰ আগতে সগৰ্ব্বে থিয় হৈ হাতৰ কাঁৰপাতেৰে মায়াব’ক দেখুৱাই সি অহা ফালে ভিতৰলৈ চাই কয়। ]\nৰেণথিয়াং :- প্ৰভু! এই দুৰাচাৰ কাপুৰুষেই মোৰ চিকাৰৰ মূৰ কাটি ইয়াত তাৰ মইমতালি দেখুৱাইছেহি। আৰু তাকে মই দাবী কৰিলত সি মোক অপমান কৰি আপোনাৰো অপমান কৰিছে।\n[মায়াব’ ৰেণথিয়াঙৰ ফালে জোখৰ খোজেৰে আগবাঢ়ি আহি তাৰ ওচৰ নৌ পাওঁতেই মণিমুগ্ধ আহি তালৈ কুকুৰলৈ চোৱাৰ দৰে চাই কয়। ]\nমণিমুগ্ধ :- মূৰ্খ! নিলাজ! খন্তেকতে বাঘৰ মূৰ উলিয়াই ওভোতাই দে, চোৰ!\nমায়াব’ :- আপুনি মোক বৰ বিমোৰত পেলাইছে। বোধকৰোঁ আপুনি নাই দেখা দেখিহে এনে কথা কৈছে। দৰাচলতে এই বাঘ মোৰ শৰত পৰিছে। আপোনাৰ ভ্ৰম।\nৰেণথিয়াং :- ভ্ৰম?\nমায়াব’ :- অৱশ্যে।\nমণিমুগ্ধ :- ৰূকমী ডেকা! মোৰ মানুহে মিছা কথা নকয়।\n[খঙেৰে আগবাঢ়ি যায়। হঠাৎ জুনাফা সোমাই আহে। ]\nজুনাফা :- কোন তোমালোক? মোৰ চোতালত তোমালোকক এনে আচৰণ কৰিবলৈ কোনে অধিকাৰ দিছে।\nমণিমুগ্ধ :- মোৰ শক্তিয়ে দিছে?\nজুনাফা :- তোমালোকক সম্ভ্ৰন্ত লোক যেন দেখিছোঁ। পিছে ই কেনে বৰ্ব্বৰ আচৰণ? অচিনাকি! মোৰ আদেশ... তোমালোক মোৰ ঘৰৰ চোতালৰপৰা আঁতৰ হোৱা।\nৰেণথিয়াং :- [জুনাফাৰ ওচৰলৈ চোঁচা মাৰি আহি বুঢ়াৰ ডিঙিত ধৰি ] বৰ্ব্বৰ! নিশকতীয়া বুঢ়া! তোৰ কিহৰ ইমান তেজ? কাক এনে বাক্য বুলিছ?\n[জুনাফাৰ ডিঙিত চেপি জোকাৰিবলৈ ধৰে আৰু মায়াব’ই খন্তেকৰ ভিতৰতে কাঁৰপাত অহাদি আহি ৰেণথিয়াঙক ডিঙিত ধৰি মুখত ঘুচিয়াই মাটিত পেলাই দিয়ে। তাতে দুয়োটাৰ তুমুল সংগ্ৰাম আৰম্ভ হয়। জুনাফা কঁপি কঁপি মাটিত বহি যায়। মণিমুগ্ধই কঁকালৰপৰা উলিয়াই এটা পেঁপা বজায়। পাঁচোটামান বন্দী গৰখীয়া সেনা আহি তৎক্ষণাত ৰেণথিয়াঙক মায়াব’ৰ হাতৰপৰা মুক্ত কৰি আনে।মায়াব’ উঠিবলৈ ধৰোঁতে কেইবাটাও সেনাই ধৰি ধনঞ্জয় প্ৰহাৰ আৰম্ভ কৰিলত সি পৰি যায়। ৰেণথিয়াঙে তেতিয়া হাতৰ চাবুকেৰে তাক মূৰে-গায়ে একোনাই হৈ কোবাবলৈ ধৰে। মায়াব’ৰ মুখে-নাকে তেজ ববলৈ ধৰে। সি মাটিত পৰি মূৰ্চ্ছা যায়। মায়াব’ৰ অৱস্থা দেখি জুনাফাই থাকিব নোৱাৰি চিঞৰিবলৈ ধৰে। ]\nজুনাফা :- কিন আছ? কোন আছ? ৰাখহি! ৰাখহি! গাঁৱৰ ডেকা বুঢ়া, কোন আছ চাহি।\n[চাৰিওফালে বলিয়াৰ দৰে লৰি-ঢাপৰি চিঞৰিবলৈ ধৰিলে। ]\nআহ অ’ ! কোন আছ ....\n[জুনাফাৰ চিঞৰোতে চিঞৰোতে মাত ক্ষীণ হৈ পৰে। ৰেণথিয়াঙে মায়াব’ক এৰি জুনাফাৰ ওচৰলৈ আহে। ]\nৰেণথিয়াং :- [মণিমুগ্ধক ] প্ৰভু! এই বুঢ়াই সকলোৰে গুৰি। আপোনাক ই অপমান কৰে... ই...ই... [চাবুক দাঙি ] ইয়াক.... ইয়াকহে ভালকৈ এসেকা দিব লাগে।\n[জুনাফাক কোবাবলৈ ধৰে। ]\nজুনাফা :- [খঙত বলিয়া হৈ ককালৰ মিত উলিয়াই ] নহয়... নহয়... তহঁতকো শুদাই নেৰিছোঁ।\n[জুনাফাই মিত্ ঘূৰাবলৈ ধৰে। ৰেণথিয়াং আঁতৰ হয়। মণিমুগ্ধই ইঙ্গিত দিয়ে আৰু সেনাবোৰে মিত্ ইলিয়াই জুনাফাক বেঢ়ি ধৰে। এনেতে ৰূপালীমে উধাতু খাই আহি কয়। ]\nৰূপালীম্:- নামাৰিবি। নামাৰিবি।\n[চাংঘৰৰ ভিতৰৰপৰা ওলাই আহি সিহঁতৰ মাজত পৰেহি। আটাইবোৰ ক্ষান্ত হয়। ]\nৰূপালীম্ :- [হুক্-হুক্ কৰে কান্দি ] নামাৰিবা, নামাৰিবা। মোৰ আপুৱে তোমালোকৰ কি জগৰ কৰিলে বাৰু? [জুনাফাৰ মুখলৈ চাই হুক্-হুক্‌কৈ কান্দি ] আপু! আপু! অ’ আপু ! .... [মায়াব’লৈ চাই হুক্-হুক্‌কৈ কান্দি মায়াব’ৰ ওচৰলৈ গৈ তেজ দেখি ভয়ত চিঞৰি ] আপু!... আপু!... মায়াব’ৰ কি হ’ল?... মায়াব’... মায়াব’\n[ৰূপালীমে মায়াব’ৰ মুখৰ তেজ মচি দিবলৈ ধৰে। মায়াব’ পৰি থাকে। জুনাফাই অপমানত জৰ্জ্জৰিত হৈ কয় ]\nজুনাফা :- শক্তিৰ অধিকাৰ! শক্তিৰ অধিকাৰ!! এৰা, শক্তিৰেই অধিকাৰ... বলীৰেই অখণ্ড প্ৰতাপ।\n[ইমান সময় মণিমুগ্ধ মন্ত্ৰমুগ্ধৰ দৰে ৰূপালীমৰ ফালে চাই আছিল। মণিমুগ্ধ তেনেকৈ তন্ময় হৈ চাই থাকোঁতে ৰেণথিয়াঙে কাণে কাণে কিবা কলেহি তাতে মণিমুগ্ধৰ টোপনি ভঙা যেন হ’ল। ]\nমণিমুগ্ধ :- অৱশ্যে, অৱশ্যে, এই মুকুতা যদিও শামুকৰ পেটত উপজিছে, ইয়াত ইয়াৰ ঠাই নহয়। ই ৰাজকাৰেঙৰহে উপযোগী। এই ৰূপহীজনী কোন?\nজুনাফা :- কোন? কেলৈ আমাক শাস্তি বিহি হেপাহ পলোৱা নাইনে? এতিয়া আজলী ছোৱালী...\nমণিমুগ্ধ :-[কোমলাই ] নহয় নহয় বুঢ়ামানুহ! সেইবোৰ কথা আৰু নুলিয়াবা। যি হ’ল হ’ল। পাহৰি যোৱা। এইজনী সম্ভৱ তোমাৰেই জী নাইবা নাতিনী। তাইৰ ৰূপলৈ চাই তাই তোমাৰ জুপুৰীৰ কাৰণে নহয়, তাইৰ ৰূপৰ জেউতি আঢ্যৱন্তসকলৰ জোনাকী কাৰেঙৰ ভিতৰতহে দুগুণে চৰিব।\nজুনাফা :- [নিজৰ মনতে ৰোষত জ্বলি ] এনে কথাও মই শুনি থাকিবলগীয়া হ’ল! এনে কথাও... মই সহিব লাগিব। কিয় তোৰ শক্তি নাই? তই কিয় দুৰ্ব্বল হৈ সংসাৰলৈ আহিছিলি? দুৰ্ব্বলৰ কিহৰ মান... কিহৰ অপমান? অপমানেৰে...ক্ষোভেৰে... নিজৰ গাৰ প্ৰতি তেজ টোপালেৰে তই তোৰ দুৰ্ব্বলতাক পুহিব লাগিব। এই পৃথিৱীৰ... নৈ-সাগৰ...বন উপবন... ভালৰো ভাল, সুন্দৰৰো সুন্দৰখিনি...ৰূপৰো ৰূপ... কাৰ ভোগ্য? বলীৰ ...শক্তিশালীৰ। আৰু তই.... বলীৰ পাদুকাৰ মলি মাথোন। পেলাই দিয়া চুৱা-পাতেৰে তোৰ ক্ষীণ আৰু দুৰ্ব্বল অঙ্গ ৰক্ষা কৰিব লাগিব আৰু যদি ভুলত, অদৃষ্টৰ পৰিহাসত তোলৈ কিবা ভাল বস্তু আহে... তাক তই বলীৰ হাতত দিব লাগিব। তোৰ পুষ্ট শৰীৰটো বলীৰ পদ-সেৱাত... তোৰ নিপোটল ল’ৰাটো বলীৰ হুকুমৰ আঙুলি মূৰত... তোৰ সুন্দৰী ছোৱালীজনী... বলীৰ... সিহঁতৰ কাৰেঙৰ লিগিৰীকৈ দিবগৈ লাগিব।\nমণিমুগ্ধ :- বুঢ়া! অনৰ্থক অনুশোচনাৰপৰা একো ফল নাই।\nৰেণথিয়াং :- প্ৰভু! সন্ধিয়া হৈ আহিছে। আমি আৰু সৰহ বেলি ইয়াত ইহঁতৰ সৈতে ৰেপাৰেপি কৰি থাকিব নোৱাৰোঁ। ইহঁতৰ যথোচিত শাস্তি হ’ল। এতিয়া নেদেখাজনৰ কৃপাত আমাৰ ভাগ্যত এই মুকুতাটি মিলিছে যেতিয়া...\nমণিমুগ্ধ :- বুঢ়া মানুহ! তুমি আপোন ইচ্ছাই এই ৰূপহীৰ কপাল মুকলি কৰি দিয়া। তুমি ৰূপহীক মোক সমৰ্পন কৰা। তাৰ সলনি... তোমাৰ এই জুপুৰিৰ সলনি... কাৰেং যেন ঘৰবাৰী আৰু সুন্দৰীৰ সলনি তাইৰ শৰীৰৰ জোখৰ সোণ...\nজুনাফা :- সোণ! সোণ! সোণ নহয়... সোণ নেলাগে... ডকাইত... তোৰ প্ৰাণ....\n[জুনাফাই বুঢ়া বাঘৰ দৰে মণিমুগ্ধৰ গাত জাপ মাৰি পৰেহি। মণিমুগ্ধই জুনাফাক হাতত ধৰি মাটিত বগৰাই পেলায়। আনফালে ৰেণথিয়াঙে ৰূপালীমক মায়াব’ৰ ওচৰৰপৰা কোলাত তুলি লৈ ওলাই যায়। ]\nৰূপালীম :- [কান্দি কান্দি চিঞৰি ] আপু! আপু! ৰাখ অ’ মোক... কোন আছ? কোন আছ? [ৰেণথিয়াঙে তাইক উলিয়াই লৈ যায়। ৰূপালীমে ৰেণথিয়াঙৰ কোলাত হাত ভৰি এচাৰি মূৰ আফালি কান্দি গছৰ পাত সৰুৱাই যায়। কিন্তু আন এটাই মুখত সোপা দিয়াত চিঞৰ নুশুনা হয়। ইফালে মণিমুগ্ধৰ ৰখীয়া সেনাৰ সৈতে জুনাফাৰ ভীষণ জুঁজ হয়। এইবোৰৰ মাজত ৰূপালীমৰ এবাৰ দুবাৰ “আপু...আপু” ক্ষীণ চিঞৰৰ শব্ধ শুনা যায়। মায়াব’ই তাৰপৰা উঠো উঠো কৰে কিন্তু উঠিব নোৱাৰি লুটি খাই খাই পৰি যায়। গৰখীয়া সেনা কেইটাক ইঙ্গিত দিয়াত সিহঁতে আহি জুনাফাক ধৰি ৰাখি থয়।মণিমুগ্ধ তাৰপৰা খৰকৈ ওলাই যায়। মণিমুগ্ধ ওলাই যোৱাৰ পিছতে সেনা কেইটাই জুনাফাক অতিপাতকৈ মৰিয়াই মৰিয়াই পেলাই থৈ গুচি যায়। জুনাফা আধা-মৰাৰ দৰে তাতে পৰি থাকে। মায়াব’ই কোনোমতে চুচৰি বাগৰি ইফালে সিফালে চাবলৈ প্ৰয়াস পায় আৰু সেহাই সেহাই “ৰূপালীম্, ৰূপালীম্” বুলি মাতিবলৈ চেষ্টা কৰে। কঁপি কঁপি জুনাফা উঠে। জুনাফাৰ মুখৰ আকৃতি দেখিলে ভয় লগা। বুঢ়া চকুৱেদি জুইৰ আঙনি বৰষিছে... সৰসৰাই চকুৰ পানী বৈছে। ]\nজুনাফা :- [বলিয়াৰ দৰে ] ৰূকমী... ৰূকমী ডেকা-বুঢ়া আটাইবোৰ জহি গলি নেকি? উস্... মোৰ কি হ’ল ... কি হ’ল? [হাওঁহাওঁকৈ কান্দি ] ৰূপালীম্...ৰূপালীম্! নাই, নাই... ধৰম নাই... বিচাৰ নাই... ৰজা নাই... ঈশ্বৰ নাই... অৰাজক... অৰাজক... [হাওঁহাওঁকৈ কান্দি ] ৰূপালীম্... কলৈ গলি? কোনে নিলে তোক? ৰূপালীম্! ৰূপালীম্...\n[জুনাফা অলিয়া-বলিয়া হৈ “ৰূপালীম্, ৰূপালীম্” বুলি চিঞৰি ওলাই যায় ... মায়াব’ই উঠিবলৈ চেষ্টা কৰি পৰি পৰি যায়। বাহিৰৰপৰা জুনাফাৰ “ৰূপালীম্” বোলা চিঞৰ কাণত পৰেহি।জুনাফাৰ চিঞৰৰ লগে লগে মায়াব’ই দুগুণে অস্থিৰ আৰু অধৈৰ্য হৈ ছাটিফুটি কৰিবলৈ ধৰে। ]\nজুনাফা :- [বাহিৰত ] ৰূপালীম্! ৰূপালীম্.... কোনে ফালে? কোনফালে? কলৈ গলি অ’ ৰূপালীম্।\n"https://as.wikisource.org/w/index.php?title=ৰূপালীম/দ্বিতীয়_অঙ্ক&oldid=6355"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২৭ আগষ্ট ২০১৪ তাৰিখে ১৩:৫৪ বজাত সলনি কৰা হৈছিল।


কিডনেপ- হৃষীকেশ ডেকা – ফটাঢোল\nকাহিনী, পৰিচালনা, সংলাপ, পৰিকল্পনা : হৃষীকেশ ডেকা\nবাস্তৱ : হিতেশ বি বৰুৱা (উগ্ৰপন্থী)\nৰাজা : তবিবৰ ৰহমান (উগ্ৰপন্থী)\nসমীৰ : মাধুৰ্য্য গোস্বামী (উগ্ৰপন্থী)\nইন্সপেক্টৰ : সঞ্জীৱ কুমাৰ ভট্টাচাৰ্য (আৰক্ষী বিষয়া)\nMLA : হেমন্ত কাকতি\nহিৰামানি : কাবেৰী মহন্ত (MLA ৰ ঘৈণীয়েক)\nতৰালী : দীক্ষিতা বৰা (MLA ৰ জীয়েক)\nঅৰ্চন : অৰ্চন শৰ্মা (বিজয়ৰ বন্ধু)\nবিজয় : বিজয় মহন্ত (এজন চোৰাংচোৱা)\nমালা : নিৰ্মালি বৰমুদৈ (কমলাৰ জীয়েক)\nকমলা : চিত্ৰলেখা দেৱী (ৰঞ্জন আৰু মালাৰ মাক)\nসাংবাদিক : যোগেশ ভট্টাচাৰ্য (এজন সাংবাদিক)\nৰঞ্জন : দেৱজিত শৰ্মা (কমলাৰ পুত্ৰ)\nৰমেন : দিব্যজ্যোতি কলিতা (এজন চিপাহী)\nকমল : অজান অনুভৱ বৰা (এজন চিপাহী)\nদ্ৰোণ কেমেৰাৰে অৰণ্য দেখুওৱা হ’ব। জীৱ-জন্তুৰ মাত শুনা যাব। তাত কেইজনমান উগ্ৰপন্থীক কেমেৰাই কথা পাতি থকা দেখুৱাব।\nবাস্তৱ : জীৱনত টকা নহ’লে কোনেও পাত্তা নিদিয়ে ভাই। টকা টকা লাগে ভাই আমাক।\nৰাজা : জীৱনত টকা মেইন। সেয়ে আমি টকাৰ পিছত দৌৰি আছোঁ৷\nসমীৰ : ঐ চাধা অলপ হ’ব নেকি বে?\nবাস্তৱ : কিয়, এই সময়ত চাধালৈ মনত পৰিল যে। মোৰ হাতত কেপিহে আছে। চাধা নাই মোৰ হাতত।\nসমীৰ : চাধা আছে নেকি ঐ, ৰাজা।\nৰাজা : চাধা আছে নিজেই মাৰি খা।\nসমীৰ : দে দে।\nবাস্তৱ : চাধা অলপ মোকো দিবি দেই।\nসমীৰ : দিম দিম, কিয় নিদিম?\nৰাজা : আমাৰ এইবাৰ নেক্স টাৰ্গেট কি হ’ব?\nসমীৰ : তাকেই ৰহ, টাৰ্গেটতো বহুতেই আছিল৷ কোনফালে যোৱা ভাল হ’ব তাকেই ভাবিছোঁ।\nবাস্তৱ : ঐ সেইবোৰ বাদ দে। আচল কথালৈ আহোঁ৷ আমাৰ এজনক ধৰি বান্ধি লকআপত সুমুৱাই থ’লে। তাক আমি এতিয়া উদ্ধাৰৰ চেষ্টা কৰিব লাগে।\nসমীৰ : সেইদিনা চাগে আমাৰ দিন বেয়া আছিল। শনি লাগিছিল চাগে।\nৰাজা : কিনো শনি, ৰবিৰ কথা কৈ থাক। এতিয়া কি ভাবিছ।\nবাস্তৱ : কিবাকৈ হ’লেও তাক উদ্ধাৰ কৰিবই লাগিব।\nৰাজা : সেইবাবে আমি হাতেকামে লাগিবই লাগিব৷ এনেকৈ ভাবি আৰু চাই থাকিলে নহ’ব৷\nসমীৰ : আচলতে সি বৰ সাহসী ল’ৰা আছিল।\nৰাজা : এইবোৰ সকলো কাম এজন মানুহৰ দ্বাৰাই কৰা হৈছে। তেওঁক এটা উচিত শিক্ষা দিব লাগিব। আমাক জোকাই লোৱাৰ পৰিণাম কিমান ভয়ংকৰ হ’ব সেইটো ভবাই নাই এতিয়ালৈ। দেখুৱাই দিম তাক৷\nসমীৰ : মই এটা কথা ভাবিছোঁ।\n: কি কথা….\nসমীৰে নিজৰ মোবাইলটো উলিয়াই ফেচবুকত এখন ফটো দেখুৱাই,\nসমীৰ : ঐ চাচোন৷ (এখন ফটো উলিয়াই, কেমেৰাই ক্লজআপত এজনী ধুনীয়া ছোৱালীৰ ফটো দেখুৱাব৷) এই ছোৱালীজনীক উঠাই আনিব লাগে। MLAৰ জীয়েক হয়।\nবাস্তৱ : নো টেনশ্যন।\nৰাজা : কামটো অৱশ্যে হ’ব কিন্তু এই ছোৱালীজনীৰ ডিটেলইচ লাগে।\nসমীৰ : MLA ৰ জীয়েক। বহুত ধনী ঘৰৰ ছোৱালী। সন্দিকৈ কলেজত পঢ়ে। অহাকালি ৰাতিপুৱা ৯ মান বজাত সেই ঠাইলৈ গৈ তাত উপস্থিত হ’বগৈ লাগে। তাইৰ ৯:৩০ত মেজৰৰ ক্লাছ থাকে।\nৰাজা : হৈ যাব৷\nএখন সম্ভ্ৰান্ত ঘৰ। MLA চাহাবে ঘৰৰ চৌহদত এখন বাতৰি কাকত পঢ়ি থাকে। হঠাতে তেওঁলৈ এটা ফোন আহে।\nMLA : MLA হাজৰিকা ইজ স্পীকিং।\n…….. কি… যেনেকৈ নহওক কিয় মই এইবাৰ টিকট ল’মেই। তেওঁ শইকীয়া শ টকাত খেলে আৰু মই হাজৰিকা হাজাৰ টকাত খেলোঁ। কৈ দিবা তাক। (লগে লগে ফোনটো কাটে)\nকিছুসময় পিছত তৰালী ঘৰৰ পৰা ওলাই আহে।\nতৰালী : দেউতা মই যাওঁ। কলেজলৈ দেৰি হৈছে। আজি মেজৰৰ ক্লাছটো নাপামেই চাগে।\nMLA : কিয় মাজনী\nতৰালী : নাই দেউতা, ঘৰতেই প্ৰেক্টিকেলৰ কাম কৰি আছিলোঁ। আজি SUBMIT কৰিবই লাগিব।\nMLA : যা মাজনী। ভালকৈ যাবি।\nতৰালী : হ’ব দেউতা।\nতৰালী ঘৰৰ পৰা ওলাই আহে।\nতৰালীয়ে কলেজৰ সন্মুখত গুৱাহাটীৰ চিটিবাছৰ পৰা নমা কেমেৰাই দেখুৱাব আৰু অলপ আঁতৰত এখন বগা ৰঙৰ নম্বৰবিহীন ভেনত উগ্ৰপন্থীকেইজনক দেখুৱাব। তৰালীয়ে কলেজলৈ আগুৱাই আহি থাকে৷ যেতিয়াই তেওঁলোকৰ গাড়ীৰ কাষ পাই হঠাতে তৰালীক মুখত সোপা মাৰি ভেনখনত ভৰাই ভেনখন গুচি গ’ল। কলেজচৌহদত হৈ চৈ লাগিল।\nএটা জৰাজীৰ্ণ ঘৰ। তৰালীক উগ্ৰপন্থীকেইজনে হাতত ধৰি টানি নি ঘৰটোৰ ভিতৰত সুমুৱাই চকী এখনত বান্ধি থয়।\nতৰালী : (খঙত কয়) এইবোৰ আপোনালোকে কি কৰিব ওলাইছে। টকা লাগে, টকা….দেউতাক ফোন কৰক টকা আনি আপোনালোকৰ মুখত মাৰি দিব।\nৰাজা : (খঙত) প্লিজ মাইণ্ড ইয়ৰ লেংগুৱেজ। এতিয়ালৈ আপোনাক মাৰধৰ কৰা নাই। উঠাইহে আনিছোঁ।\nতৰালী : এয়া কি আপোনালোকে ভাল কাম কৰিছে বুলি ভাবিছে নেকি?\nৰাজা : ভাল বেয়া বিচাৰ কৰিব নালাগে। আমি যি কৰোঁ কৰি দেখুৱাওঁ।\nবাস্তৱ : (অলপমান আগুৱাই আহি ৰাজাক কয়) ঐ ছোৱালীজনীক কিবা এটা খুৱাব লাগিছিল৷ নহ’লে মৰি থাকিব এতিয়া।\nৰাজা : হয় দেই।\nকলেজ চৌহদ, সকলো নিউজ চেনেল, সাংবাদিক, আৰক্ষী বিষয়া আদি আৰু লগতে স্থানীয় ৰাইজ উপস্থিত হয়। পৰিস্থিতি বৰ উত্তপ্ত হয়। আৰক্ষীয়ে লাঠি চালনা কৰিবলৈ বাধ্য হয়। সাংবাদিকে খবৰটো লাইভত পৰিবেশন কৰি ক’বলৈ ধৰে,\n: হয়, বৰ্তমান মই উপস্থিত আছোঁ এইখিনি ঠাইত য’ত দিন দুপৰতে অপহৰণ কাণ্ড সংঘটিত হৈছে। য’ত MLA-ৰ ছোৱালীয়েই সুৰক্ষিত নহয় তাত আনৰ ছোৱালীক কি সুৰক্ষিত দিব চৰকাৰে। মোৰ লগত ভাৰপ্ৰাপ্ত আৰক্ষীবিষয়া মই তেখেতৰ পৰা জানিব বিচাৰিছোঁ। কি ক’ব আপুনি এই ক্ষেত্ৰত৷\nআৰক্ষী : আমি আৰক্ষী বিভাগ সম্পূৰ্ণ সাজু। দোষীক কৰায়ত্ত কৰিবলৈ। অতি সোনকালে তেওঁলোক গ্ৰেপ্তাৰ হ’ব বুলি মোৰ বিশ্বাস।\nসাংবাদিক : আপোনালকে কিবা খবৰ পাইছে তেওঁলোক ক’ৰ আছিল, তেওঁলোকৰ লগত আৰু কোনোবা জড়িত হৈ আছে নেকি?\nআৰক্ষী বিষয়া : আমাৰ হাতলৈ তেনেকুৱা একো খবৰ অহা নাই। শুনামতে তেওঁলোকৰ গেঙটোত বহু সদস্য জড়িত হৈ আছে বুলি খবৰ পোৱা গৈছে। মোৰ বিশ্বাস অপৰাধীক সাৰি যাবলৈ কোনোপধ্যে দিয়া নহ’ব।\nকমলাৰ ঘৰ। কমলাই ঘৰৰ কাম কৰাত ব্যস্ত হৈ থাকে। হঠাতে কমলালৈ ফোন আহে।\nকমলা : হেল্ল৷\nকমলাৰ মাক : অ’, কি কৰি আছ তই? বহুদিন খবৰেই পোৱা নাই। এদিন আহিবিচোন আমাৰ ঘৰলৈ।\nকমলা : যাম দেই এদিন, কি কৰিবি। ঘৰৰ পৰা ওলাব নোৱাৰা হৈছোঁ।\nকমলাৰ মাক : হয় দেই, মালা ভালে আছেনে?\nকমলা : অঁ, ভালেই আছে।\nকমলাৰ মাক : তাই কলেজলৈ গৈছে নেকি?\nকমলা : উম, তাই কলেজলৈ গৈছে। ঘৰৰ পৰাই ওলাব নোৱাৰা হৈ গৈছোঁ। ইহঁতকেইটাৰ কাৰণে। আজিকালি দিনবোৰ বৰ বেয়া৷ ছোৱালীজনী কলেজলৈ গ’লে ঘৰৰ নোপোৱালৈকে চিন্তা হৈয়ে থাকে।\nকমলাৰ মাক : হয় দেই বুজিছোঁ। আজিকালি দিনবোৰ বৰ ভাল নহয়। কেয়াৰ ল’বি। হ’ব দে ৰাখিছোঁ এতিয়া।\nকমলা : ঠিক আছে মা।\nহঠাতে বেগেৰে কমলাৰ জীয়েক মালা ঘৰলৈ সোমাই আহি মাকক চিঞৰে।\nমালা : মা…. মা… , অ’ মা……\nকমলা : কি হ’ল ঐ, এনেকৈ টেঁটু ফালি আহিছা যে?\nমালা : তই ঘৰত সোমাই থাকিলে কি গম পাবি? কিবা বাহিৰৰ খবৰ ৰাখিছা জানো? কিমান ডাঙৰ ঘটনা হৈ গ’ল! তহঁতে কিবা খবৰ ৰাখিছা জানো? কিয় ৰাখিবি?\nকমলা : কি হ’ল নোকোৱা কিয় ?\nমালা : মোৰ সহপাঠী তৰালীক আমাৰ কলেজৰ সন্মুখৰ পৰা উঠাই লৈ গ’ল।\nকমলা : কি, তই সঁচা কৈছনে!\nমালা টিভিৰ সন্মুখলৈ গৈ টিভিটো অন কৰে৷\nনিউজত ক’বলৈ ধৰে, “এয়া মই উপস্থিত আছোঁ গুৱাহাটী মহানগৰৰ এইখিনি ঠাইত য’ত দিনদুপৰতে এজনী ছোৱালী অপহৰণ কৰি নিয়া ঘটনাই তীব্ৰ চাঞ্চল্যৰ সৃষ্টি কৰিছে।”\nকমলাই টিভিটো অফ কৰি দিয়ে৷ অলপ সময় চিন্তা কৰি চকীত বহি পৰে।\nমালা : কি চিন্তা কৰি আছা মা?\nকমলা : এটা কথা ভাবিছোঁ, তৰালী ভাল ছোৱালী। সৰুৰে পৰা তই তাইৰ লগত একেলগে স্কুললৈ গৈছা, কলেজলৈও কিন্তু তেনেস্থলত তাইৰ কাৰোবাৰ লগত কিবা শত্ৰুতা আছে জানো?\nমালা : মই জনাত কিন্তু তাইৰ লগত কাৰো একো শত্ৰুতা দেখা নাই আৰু শুনাও নাই। তাই কলেজৰ সকলোৰে লগত ভালদৰে কথা পাতে।\nকমলা : তাকেই ভাবিছোঁ।\nএনেতে মালাৰ ককায়েক ৰঞ্জন ঘৰৰ ভিতৰলৈ সোমাই আহে। দুয়ো ৰঞ্জনৰ ফালে অবাক হৈ চাই থাকে।\nৰঞ্জন : তহঁতে কি কথা পাতি আছিলি মই সকলো গম পাইছোঁ। একো চিন্তা কৰিব নালাগে। এই তদন্ত প্ৰক্ৰিয়াৰ বাবে আমাৰ জিলাৰ আৰক্ষী বিষয়া নামি গৈছে। তেওঁ কৈছে দোষী যিমানেই পলাই নাথাকক কিয় আমাৰ চকুত ধৰা পৰিবই।\nকমলা : তই আৰু কিবা খবৰ পাইছেনে?\nৰঞ্জন : কেইজনমানক আৰক্ষীয়ে সন্দেহ কৰিছে বুলি শুনিছোঁ। ইন্সপেক্টৰজন মোৰ লগৰ এজনৰ চিনাকিয়েই হয়। তেওঁ কথা পাতিব। ভাত আছেনে ভন্টি, দেচোন মোৰ বৰ ভোক লাগিছে।\nমালা : দাদা, তই অলপ বহ। মই ভাত বাঢ়োঁ৷\nMLA ৰ ঘৰ। ড্ৰয়িং ৰূমত জিলা আৰক্ষী বিষয়া আৰু MLA-য়ে কথা পাতি থকা দেখা যায়। কাষত এজন চিপাহী থিয় হৈ থাকে।\nMLA : আজি মই বৰ লজ্জিত ইন্সপেক্টৰ। ইফালে ইলেক্সন।\nচিপাহী ৰমেন : ছাৰ, আপুনি চিন্তাই নকৰিব। আমাৰ ছাৰ সাধাৰণ মানুহ নহয়। বহুত ওপৰ লেভেলৰ মানুহ হয়। মই নিজেই ছাৰৰ লগত কাম কৰি গম পাইছোঁ।\nইন্সপেক্টৰ : (চিপাহীক ধমকি দিয়ে)ঐ চুপ। (ছাৰক ঊদ্দেশি ক’ব) ময়ো যিমান পাৰোঁ চেষ্টা কৰি আছোঁ ছাৰ। আপুনি চিন্তা নকৰিব৷\nMLA : বুজিছোঁ, মোৰ লগত কাৰোবাৰ শত্ৰুতা আছিলেই যদি মোৰ ওপৰত ন’লৈ মোৰ ছোৱালীৰ ওপৰত প্ৰতিশোধ লৈছে কিয়?\nইন্সপেক্টৰ : আপোনালৈ কিবা ফোন কল আহিছে নেকি এতিয়ালৈ?\nMLA : নাই অহা এতিয়ালৈ। তাইৰ ফোনটোও চুইছ অফ। ৰাতিপুৱাৰ পৰা চেষ্টা কৰি আছোঁ। ইন্সপেক্টৰ মই আপোনাক যিমান টকা লাগে সিমান টকা দিম কিন্তু মোৰ ছোৱালীক আপুনি উদ্ধাৰ কৰি দিয়ক৷\nইন্সপেক্টৰ : টকাৰ কথা কিয় কৈছে ছাৰ? টকাৰ কথা কৈ মোক লাজ নিদিব। এয়া মোৰ ডিউটি। ছাৰ মই এতিয়া উঠোঁ।\nচিপাহী : ব’লক ছাৰ।\nইন্সপেক্টৰ MLA-ৰ ঘৰৰ পৰা ওলাই যায় আৰু MLA হাজৰিকাই কিছুসময় চিন্তা কৰি থাকে৷ কিছুসময় পিছত MLA ৰ পত্নী হিৰামানিৰ প্ৰৱেশ৷\nহিৰামানি : কিবা খবৰ পালেনে মোৰ ছোৱালীজনীৰ (MLA হাজৰিকাই মনে মনে কিবা ভাবি থাকে৷) হেৰি, শুনিছেনে। কিবা খবৰ পালেনে?\nMLA : নাই এতিয়ালৈ একোৱেই খবৰ পোৱা নাই৷\nহিৰামানি : এই সকলোবোৰ আপোনাৰ বাবেই হৈছে। মোৰ ছোৱালীজনীৰ কিবা হ’লে মই জীয়াই নাথাকিম। কৈ থ’লোঁ মই। (কান্দি কান্দি কয়)\nআৰক্ষী থানা দেখুওৱা হ’ব। দুজন চিপাহীয়ে আৰক্ষীথানাৰ ভিতৰত কাম কৰি কৰি আলোচনা কৰি থাকে।\nচিপাহী কমল : বুজিছা, আজিকালি ছোৱালী ওলাবলৈ দিবলৈও ভয় লগা হৈছে।\nচিপাহী ৰমেন : আমাৰ এই পুলিচবিলাকৰ শান্তি বোলা বস্তুটো অকণো দেখা নাই। ক’ৰবাত ডকাইতি হ’ব, ডকাইত ধৰিব নোৱাৰিলে গালি খাব লাগিব আমি, ক’ৰবাত চোৰ হ’ব, ধৰিব নোৱাৰিলে গালি দিব আমাক, কোনোবাই ছোৱালীও অপসৰণ কৰি নিব উলিয়াই দিব নোৱাৰিলে আমাকেই গালি পাৰিব৷\nকমল : হয় দিয়কহে। কেতিয়াবা ভাবোঁ এই পুলিচৰ চাকৰিত কিয় যে জইন কৰিলোঁ!\nহঠাতে ফোন বাজে। ক্ৰিং ক্ৰিং….\nৰমেন : আহিলেই চাগে আকৌ কেচ। (ফোনটো ধৰিবলৈ আগুৱাই যায়, ফোনটো ধৰে) হেল্ল, চান্দমাৰী পুলিচ ষ্টেচন। কি হ’ল আপোনাৰো ছোৱালী পলুৱাই নিলে নেকি কোনোবাই? ছাৰ নাই। ছাৰ আহিলে ফোন কৰিব। (ফোন কাটে)\nকমল : কোনে কৰিছে ফোন? আকৌ ছোৱালীৰ কেচ নেকি?\nৰমেন : এহ নাজানো, ছোৱালীৰ নে, মাকৰ নে, জীয়েকৰ কেচ।\nহঠাতে ইন্সপেক্টৰ সোমাই আহে।\nইন্সপেক্টৰ : (ৰমেনক উদ্দেশ্যি) মই যে আপোনাক ফাইলটো থ’বলৈ দিছিলোঁ, সেইটো লৈ আহকচোন৷ (ৰমেনে মূৰ খুজুৱাই ফাইলৰ কথা চিন্তা কৰি থাকে) কিবা যে কৈছোঁ শুনিছেনে?\nৰমেন : ছাৰ ক’ত থ’লোঁ মই পাহৰি গ’লোঁ। ছাৰ মোৰ এই পাহৰা স্বভাৱটোৱে বৰ দিকদাৰ দিয়েহে৷\nইন্সপেক্টৰ : কি যে হ’ব নহয়। ইয়াত ৰৈ থাকিবনে ফাইল বিচৰাত লাগিব?\nৰমেন : হ’ব ছাৰ মই এতিয়াই গৈ ফাইলটোৰ ইনভেষ্টিগেচন কৰোঁগৈ।\nচিপাহী কমল সোমাই আহে ইন্সপেক্টৰৰ ৰূমলৈ।\nকমল : ছাৰ আপোনাক কোনোবা এজনে লগ কৰিবলৈ আহিছে।\nইন্সপেক্টৰ: আহিব দিয়ক।\nবিজয় সোমাই আহিব। তেওঁ হৈছে চোৰাং ড্ৰাগছ সৰ্বৰাহকাৰী। তেওঁ সেইটো অঞ্চলত বহুবছৰ ধৰি চোৰাং কাৰবাৰ কৰি আহিছে আৰু বহুত কৌটি কৌটি টকা উপাৰ্জন কৰিছে৷\nইন্সপেক্টৰ : অ’ আপুনি। বহক।\nবিজয় : ছাৰ আপুনি মোক কিয় মাতিছে জানিব পাৰোঁঁ নে?\nইন্সপেক্টৰ : হয় নিশ্চয়। আপুনি নিশ্চয় গম পাইছে আপুনি যিটো চোৰাং কাৰবাৰ কৰি আছে মোৰ হাতত সকলো তথ্য আছে।\nবিজয় : মানে?\nহঠাতে ৰমেন সোমাই আহে আৰু আৰু ফাইলটো ইন্সপেক্টৰৰ হাতত দিয়ে আৰু গুচি যায়৷\nইন্সপেক্টৰ : এই ফাইলটোতেই আপোনাৰ সকলো তথ্য সোমাই আছে। এতিয়া আপুনি কোনোপধ্যেই সাৰি যাব নোৱাৰিব। আপুনি এই চোৰাং ব্যৱসায় বন্ধ কৰক। নহ’লে বিপদ আপোনাৰ নিশ্চিত।\nবিজয় : এটা কথা ছাৰ। আপোনাক এটা কথা কওঁ।\nইন্সপেক্টৰ : হয় কওক\nবিজয় : আপোনাৰ এই ফাইলটো নোহোৱা কৰিবলৈ কেইলাখ টকা লাগিব কওক।\nইন্সপেক্টৰ : কি আপুনি মোক ঘোঁচ দিব খুজিছে নেকি? মোৰ এই ইন্সপেক্টৰ সূৰুযৰ নাম আছে। আমাৰ এইটো অঞ্চলৰ সকলোৱে জানে৷ (বিজয়ক উদ্দেশ্যি) আপুনি যাব পাৰে।\nবিজয় ওলাই যায়, ইন্সপেক্টৰৰ ফোন আহে৷\nইন্সপেক্টৰ : হাজৰিকা ছাৰ, ফোন কৰিছিল নেকি সিহঁতে। হয় আপুনি নম্বৰটো নোট কৰক। মই গৈ আছোঁ।\nMLA ৰ ঘৰ। ঘৰত শোকাকূল পৰিবেশ এটাই বিৰাজ কৰিব। তৰালীৰ মাকে কান্দি কান্দি শোকত ভাগি পৰে। কিছুসময়ৰ পিছত মালাৰ ককায়েক ৰঞ্জন আহি উপস্থিত হয়। ৰঞ্জনে তেওঁলোকৰ ঘৰৰ গোটেই পৰিবেশটো দেখি ভাগি পৰে। কিছুসময় চিন্তা কৰি।\nৰঞ্জন : বাইদেউ, বাইদেউ….\nহিৰামানি : (কান্দি কান্দি) ৰঞ্জন অ’, মোৰ ছোৱালীজনী উভতি নাহিলে কেনেকৈ জীয়াই থাকিম অ’!\nৰঞ্জন : বুজিছোঁ বাইদেউ, ময়ো সকলো গম পাইছোঁ। ঘৰত মালায়ো চিন্তা কৰি আছে।\nহিৰামানি : তই খবৰ পাইছা নেকি তৰালীৰ?\nৰঞ্জন : চিন্তা নকৰিব বাইদেউ। আমি তৰালীক বিচাৰি উলিয়ামেই। তৰালীৰ একো নহয় আপুনি বেছিকৈ চিন্তা কৰিছে। (ৰঞ্জনে MLA হাজৰিকাক উদ্দেশ্যি কয়) ছাৰ কিবা খবৰ পাইছে নেকি তৰালীৰ?\nMLA : নাই অ’ ৰঞ্জন।\nৰঞ্জন : কিবা ফোনকল আহিছে নেকি?\nMLA : ফোন কল এটা আহিছে।\nৰঞ্জন : ফোনত কিবা কৈছে নেকি ছাৰ?\nMLA : তেনেকৈ একো কোৱা নাই। কৈছে, তেওঁলোকে ধনৰ বিনিময়ত একো কৰা নাই। ধন দাবীও নাই কৰা। কৈছে তেওঁলোকৰ উগ্ৰপন্থী সদস্য এজনক যে এৰেষ্ট কৰা হৈছিল। তেওঁক মুকলি কৰি দিব লাগে। যেতিয়ালৈ মুকলি কৰি নিদিয়ে তেতিয়ালৈকে তৰালীক মুকলি কৰি দিয়া নহ’ব।\nৰঞ্জন : আপুনি চিন্তা নকৰিব ছাৰ। ময়ো যিখিনি পাৰোঁ সহায় কৰিম। আপোনাৰ তাত ফোন নম্বৰটো আছেনে?\nMLA : হয় আছে। ইন্সপেক্টৰক জনাইছোঁ কথাটো। তেওঁ আহি পাবহি এতিয়া।\nৰঞ্জন : চিন্তা নকৰিব ছাৰ। তৰালীৰ একো নহয়৷\nখন্তেক সময় পিছত ইন্সপেক্টৰ MLA ঘৰত প্ৰৱেশ কৰে।\nইন্সপেক্টৰ : ছাৰ বেয়া নাপাব। এটা ব্যক্তিগত কামৰ বাবে মোৰ আহোঁতে অলপ পলম হৈ গ’ল।\nৰঞ্জন : ছাৰ বহক।\nইন্সপেক্টৰ : আপুনি?\nৰঞ্জন : মই ৰঞ্জন। এখেতসকলৰ সম্পৰ্কীয় বুলিয়েই ধৰিব পাৰে।\nইন্সপেক্টৰ : ছাৰ, ফোন নম্বৰটো লগত আছেনে?\nMLA : হয় আছে, লওক।\nফোন নম্বৰটো দিয়ে৷\nইন্সপেক্টৰ : কল কৰি কিবা কৈছে নেকি তেওঁলোকে।\nৰঞ্জন : নাই ছাৰ, তেনেকৈ একো কোৱা নাই। কৈছে তেওঁলোকৰ কোনোবা এজন উগ্ৰপন্থীক এৰেষ্ট কৰাৰ বাবে তৰালীক উঠাই লৈ গৈছে। যেতিয়ালৈকে তেওঁক মুকলি কৰি নিদিয়ে তেতিয়ালৈ তৰালীক মুকলি কৰি দিয়া নহ’ব বুলি কৈছে।\nইন্সপেক্টৰ : কেচ বেলেগ মানে। সেইজনক ধৰি আমাৰ জিম্মাত ৰখাৰ বাবে এইবাৰ তেওঁলোকে এনেকৈ প্ৰতিশোধ লৈছে। চিন্তা নকৰিব সিহঁত মোৰ হাতত ধৰা পৰিবলৈ বেছি সময় নালাগে। তেওঁলোকে ক’ত কেনেকৈ বাহৰ পাতি আছে মই ভালকৈ জানো। এখন অৰণ্যত বাঘ থাকিলে বাঘে নিজকে ৰজা বুলি ভাবেই কিন্তু তেওঁলোকে নাজানে সেই হাবিত সিংহও যে বসবাস কৰি আছে। এই চোৰাংচোৱা বিজয়ক অলপ মেনেজ কৰিব পাৰিলে তেওঁৰ মুখৰ সকলো কথা ওলাই পৰিব। কাৰণ বিজয়ৰ লগত তেওঁলোকৰ কূটনৈতিক সম্পৰ্ক বহুবছৰ আগৰ পৰাই আছে। ছাৰ মই এতিয়া আহোঁ।\nআৰক্ষীথানাৰ ভিতৰত দুয়োজন চিপাহী নিজৰ নিজৰ কামত ব্যস্ত হৈ থাকে। হঠাতে ইন্সপেক্টৰ আহি পায়।\nকমল : ছাৰ, কিবা খবৰ পালেনে?\nইন্সপেক্টৰ : অঁ, ভিতৰলৈ আহকচোন।\nকমল ইন্সপেক্টৰৰ ৰূমলৈ প্ৰবেশ কৰে।\nকমল : ছাৰ…\nইন্সপেক্টৰ : এই চোৰাংচোৱা বিজয়ৰ লগত থকা সেইজন কোন বাৰু?\nকমল : অ’ সেইজন অৰ্চন\nইন্সপেক্টৰ : তেওঁক ফোন কৰি মই ইয়ালৈ মতা বুলি কওকচোন।\nকমল : মানে, কেচটো কি ছাৰ?\nইন্সপেক্টৰ : পিছত সকলো গম পাব। প্ৰথমে মই মাতিছোঁ বুলি কওক।\nকমল : ঠিক আছে ছাৰ।\nকমলে অৰ্চনক ফোন কৰে। কিছুসময় পিছত অৰ্চন আহি উপস্থিত হয়।\nঅৰ্চন : ছাৰ, মোক মাতিছিল?\nইন্সপেক্টৰ : হয়, আপোনাৰ লগত মোৰ দৰকাৰী কথা আছে। আপুনি মোক এটা হেল্প কৰিব লাগে। পাৰিবনে?\nঅৰ্চন : নিশ্চয় ছাৰ, কওকচোন ছাৰ আপুনি মোৰ পৰা কি সহায় বিচাৰিছে?\nইন্সপেক্টৰ : হয়, আপোনাৰ বিজয় লগত এটা ভাল সম্পৰ্ক আছে?\nঅৰ্চন : হয় ছাৰ।\nইন্সপেক্টৰ : শুনক, (ইন্সপেক্টৰে অৰ্চনক সকলো কথা বিতংভাবে ক’লে। ক’ত কেনেকৈ সেই উগ্ৰপন্থীবোৰ বাহৰ পাতি থাকে সেই সকলোবোৰ বিতংভাবে বিজয়ৰ মুখৰ পৰা উলিয়াবলৈ ক’লে আৰু ইন্সপেক্টৰৰ কথামতে অৰ্চনেও বিজয়ক লগ কৰি তেওঁৰ মুখৰ পৰা সকলো কথা উলিয়ালে৷)\nপিছদিনাখন তেওঁ আৰক্ষীথানাত উপস্থিত হৈ সকলো কথা ইন্সপেক্টৰক জনালে। পিছত ইন্সপেক্টৰে MLA ক ফোন কৰিলে,\nইন্সপেক্টৰ : ছাৰ, ওলাওক। সকলো খবৰ পোৱা গৈছে। আপুনি গৈ সেই ৰঙানদী নৈৰ দলঙৰ কাষত ৰৈ থাকিব। আমি আপোনালোকক তাতেই লগ কৰিম। (ইন্সপেক্টৰে চিপাহীক উদ্দেশ্যি) কমল, গাড়ীখন ৰেডি কৰক।\nMLA-ৰ পৰিয়াল, ইন্সপেক্টৰ, লগতে কেইজনমান আৰক্ষীকনিষ্টবল লগত লৈ সেই উগ্ৰপন্থীয়ে বাহৰ পাতি থকা ঠাইত উপস্থিত হয় আৰু চাৰিওফালৰ পৰা তেওঁলোকক ঘেৰি ধৰে। ইন্সপেক্টৰে ডাঙৰকৈ ঘোষণা কৰি দিয়ে।\nইন্সপেক্টৰ : এতিয়া আপোনালকে পলাবলৈ চেষ্টা নকৰিব আৰু পলাবলৈ চেষ্টা কৰিলে নিজৰেই বিপদ হ’ব।\nকিছুসময়ৰ পিছত প্ৰচণ্ড গুলিয়াগুলি হয় আৰু এজন উগ্ৰপন্থী নিহত হয় আৰু তৰালীক তেওঁলোকৰ মাজৰ পৰা উদ্ধাৰ কৰা হয় আৰু সেই উগ্ৰপন্থীকেইজনক আৰক্ষীয়ে কৰায়ত্ব কৰি পাঁচবছৰলৈ জেললৈ প্ৰেৰণ কৰে।\n« যাদৱ পায়েঙৰ লগত এক অন্তৰংগ আলাপ\nপ্ৰহেলিকা-গীতাশ্রী শইকীয়া কলিতা »\nফাটাফাটী হিচি৷ ফালি দিছা৷\nহৃষীৰ চিনেমা চালোঁ৷\nচুপাৰ ডুপাৰ হিট চিনেমা।পইচা ৱচুল মুভি।\nনাটক ভাল লাগিল দেই । বাৰ্তা বাহক\nচিনেমা বঢ়িয়া হৈছে৷\nফালি দিছ দেই


GoWikipedia - লাউচ\nচাঠালানালাট্ পাছাঠিপাটাই পাচাছোন্ লাউ\nগণতান্ত্ৰিক গণপ্ৰজাতন্ত্ৰী লাউচ\nচান্‌টিফাপ্, একালাট্, পাছাঠিপাটাই, একাফাপ্, উয়াট্‌ঠানাঠাউঅন্\n"শান্তি, স্বাধীনতা, গণতন্ত্ৰ, ঐক্য, আৰু সমৃদ্ধি"\n(আৰু বৃহত্তম নগৰ) ভিয়েনতিয়েন\n- ৰাষ্ট্ৰপতি লেফটেনেন্ট জেনেৰেল চুম্মালি চাইয়াচন\n- প্ৰধানমন্ত্ৰী থমচিং থাম্মাভং\n- তাৰিখ ১৯ জুলাই , ১৯৪৯\n- মুঠ ২,৩৬,৮০০ বৰ্গ কিমি (৮৩তম)\n৯১,৪২৯ বৰ্গ মাইল\n- জলভাগ (%) ২ ( বৰ্গ কিমি)\n- ২০০৭ আনুমানিক ৬৫,২১,৯৯৮ (১০৬)\n- ১৯৯৫ লোকপিয়ল ৪৫,৭৪,৮৪৮\nজিডিপি (পিপিপি) ২০০৬ আনুমানিক\n- মুঠ $১৩.৭৫ বিলিয়ন (১২৯তম)\n- জনমুৰি $২,২০০ (১৩৮তম)\nজিনি সহগ? (২০০২) ৩৪.৬ (মধ্যম)\nমানৱ উন্নয়ন সূচক (২০০৪) ০.৫৫৩ (মধ্যম) (১৩৩তম)\nলাউচ (লাও ভাষা: ເມືອງລາວ মিয়াং লাউ বা ປະເທດລາວ পাঠেট্ লাউ) দক্ষিণ-পূব এছিয়াৰ এক স্বাধীন ৰাষ্ট্ৰ। চৰকাৰী নাম গণতান্ত্ৰীক গণপ্ৰজাতন্ত্ৰী লাউচ (লাউ ভাষা : ສາທາລະນະລັດ ປະຊາທິປະໄຕ ປະຊາຊົນລາວ চাঠালানালাট্ পাচাঠিপাটাই পাচাছন্ লাউ)। দেশখন পূৰ্বতে ইন্দো-চীন ইউনিয়ন তথা ফৰাচী ইন্দোচীনৰ অংশ আছিল। ১৯৪৯ চনত দেশখনে স্বাধীনতা লাভ কৰে। ১৯৬০ৰ দশকত ভিয়েতনাম যুদ্ধত দেশখন জড়িত হৈছিল। ১৯৭৫ চনত এক সাম্যবাদী বিপ্লৱে দেশখনৰ ছয় শতাব্দী প্ৰাচীন ৰাজতন্ত্ৰৰ পতন ঘটায় আৰু এক গণতান্ত্ৰিক প্ৰজাতন্ত্ৰ হিচাপে দেশখনে পুনঃপ্ৰতিষ্ঠিত হয়। লাউচ পৰ্তময়, স্থলবেষ্টিত দেশ। ইয়াৰ উত্তৰে চীন, পূবে ভিয়েতনাম, দক্ষিণে কম্বোডিয়া, আৰু পশ্চিম আৰু উত্তৰ-পশ্চিমে থাইলেণ্ড আৰু ম্যানমাৰ অৱস্থিত । লাউচ খনিজ সম্পদত সমৃদ্ধ আৰু জাতিগত ভাবে বিচিত্ৰ । লাউ ভাষা ইয়াৰ চৰকাৰী ভাষা। ভিয়েনতিয়েন বা ভিয়াং চান দেশৰ বৃহত্তম নগৰ আৰু ৰাজধানী। বৌদ্ধ ধৰ্ম প্ৰধান ধৰ্ম ।\nলাউচ একক দলীয় সমাজতান্ত্ৰিক গণতন্ত্ৰ । এইদেশৰ একমাত্ৰ ৰাজনৈতিক দল হল লাউ পিপলচ ৰেভোলিউশ্বনাৰী পাৰ্টি (LPRP)। LPRPৰ নেতা আৰু ২০০৬ চনৰ পৰা লাউচৰ বৰ্তমান ৰাষ্ট্ৰপতি হল চৌম্মালি চায়াছোন। জনগণ LPRP আৰু নিৰ্দলীয় প্ৰাৰ্থীসকলৰ পৰা ১১৫টা আসনৰ বাবে বিধানসভাৰ সদস্য নিৰ্বাচন কৰে। আইনসভায়ে আকৌ ৫ বছৰৰ বাবে ৰাষ্ট্ৰপতিক নিৰ্বাচন কৰে। ৰাষ্ট্ৰপতিয়ে সংসদৰ পৰামৰ্শমতে প্ৰধানমন্ত্ৰী আৰু অন্যান্য মন্ত্ৰীসকলক ৫ বছৰৰ বাবে নিয়োগ কৰে।\n২০০৭ চনৰ লোকপিয়ল মতে লাউচৰ জনসংখ্যা হৈছে ৬৫,২১,৯৯৮ জন। ১৯৯৫ চনত ইয়াৰ জনসংখ্যা আছিল ৪৫,৭৪,৮৪৮ জন। জনসংখ্যাৰ ফালৰ পৰা ই পৃথিৱীৰ ১০৭ তম দেশ।\nলাওভাষা হৈছে লাউচৰ চৰকাৰী ভাষা। এই ভাষাতেই লাউচৰ প্ৰায় ৬৫% লোকে কথা কয়। ইয়াৰেপৰি দেশখনত প্ৰায় ৮০টা স্থানীয় ভাষাৰ প্ৰচলন আছে। ইয়াৰ ভিতৰত মিয়াও ভাষা, ভিয়েটনামী ভাষা, আৰু থাই ভাষাৰ বিভিন্ন উপভাষা উল্লেখযোগ্য। আন্তৰ্জাতিক যোগাযোগৰ ক্ষেত্ৰত ফৰাছী ভাষা ব্যৱহাৰ কৰা হয়।\n২০০৫ চনৰ লোকপিয়লৰ তথ্য অনুসৰি লাউচৰ ৬৭% লোক থেৰাবাডা বৌদ্ধ, ১.৫% লোক খ্ৰীষ্টান, আৰু ৩১.৫% লোক অন্য বা অনিৰ্দিষ্ট (বেচিভাগ ছাটছানা ফি) ধৰ্মাৱলম্বী।\n২০১২ চনৰ মতে লাউচৰ পুৰুষৰ গড় আয়ুস ৬০.৮৫ বছৰ আৰু মহিলাৰ গড় আয়ুস হৈছে ৬৪.৭৬ বছৰ। ২০০৭ চনত সুস্থ গড় আয়ুস আছিল ৫৪ বছৰ। ২০০৮ চনত, ৪৩% জনতাই স্বাস্থ্যকৰ খোৱা পানী ব্যৱহাৰ কৰা নাছিল। ২০১০ চনত ই ৩৩%লৈ হ্ৰাস পায়। ২০০৬ চনত চৰকাৰে স্বাস্থ্যখণ্ডত খৰচ কৰা জিডিপিৰ হাৰ আছিল প্ৰায় ৪% প্ৰায় ১৮ মাৰ্কিন ডলাৰ (PPP)।\nপ্ৰাপ্তবয়স্ক শিক্ষাৰ হাৰ প্ৰায় দুই তৃতীয়াংশ। পুৰুষৰ সাক্ষৰতাৰ হাৰ মহিলাতকৈ অধিক। ২০০৪ চনত প্ৰাথমিক শিক্ষাত নামভৰ্তীৰ হাৰ আছিল প্ৰায় ৮৪%। দ্য নেচনেল ইউনিভাৰ্চিটি অৱ লাউচ হৈছে লাউচৰ ৰাজহুৱা বিশ্ববিদ্যালয়। ২০১০ চনৰ মতে দেশখনৰ মুঠ সাক্ষৰতাৰ হাৰ হৈছে আনুমানিক ৭৩%।\n↑ "Laos approves Xayaburi 'mega' dam on Mekong". BBC News.5November 2012. http://www.bbc.co.uk/news/world-asia-20203072.\n↑ Amnesty International (29 April 1998). "Thongsouk Saysangkhi's death". http://www.amnesty.org/en/library/info/ASA26/007/1998/en.\n"https://as.wikipedia.org/w/index.php?title=লাউচ&oldid=176626"ৰ পৰা সংকলিত


প্রতীক হাজেলাক নাগৰিকপঞ্জীৰ সমন্বয়ক নিযুক্তি দিয়াটোৱেই ভুল আছিল\nPublished on October 30, 2019 | News Source: সাক্ষাৎগ্রহণ: বিশেষ প্রতিনিধি\n* '৫১ চনক ভিত্তিবর্ষ হিচাপে গ্রহণ অসমৰ ক্ষেত্রত সম্ভৱপৰ জানো?\nমতিউৰ ৰহমান: পৃথিৱীত অসম্ভৱ বুলি কোনো কথা নাই৷ আইন মানুহে প্রস্তুত কৰে আৰু আইন মানুহেই উলংঘা কৰে৷ ভাৰতৰ আন ৰাজ্যৰ সৈতে অসমৰ সমমর্যাদা,সমসন্মান আৰু সমঅধিকাৰৰ বাবে এই অবৈধ বিদেশীৰ ৭৩ বছৰীয়া সমস্যাৰ এটা স্থায়ী সংবিধান সন্মত আৰু পক্ষপাতহীন ব্যৱস্থা হ’বই লাগিব৷ এটা উদাহৰণ দিওঁ– এনে উদাহৰণ পৃথিৱীৰ আন ক’তো পাবলৈ নাই আৰু ইয়াক কোনেও ভংগ কৰিবও নোৱাৰে৷\nপৃথিৱীৰ ভিতৰতে বিৰল অসমৰ মানৱতা-উদাৰতাৰ দৃষ্টান্ত৷ ব্রিটিছে ১৮২৬ চনৰ ২৪ ফেব্রুৱাৰীত সম্পাদিত কৰা ‘ইয়াণ্ডাবু সন্ধি’ৰ পাছত অসমত উপনিৱেশ স্থাপন কৰিছিল ১২১ বছৰ কাল৷ ব্রিটিছে অসমত নিজৰ শাসন ব্যৱস্থা, কাম-কাজ আৰু ব্যৱসায়-বাণিজ্য পৰিচালনাৰ বাবে তেতিয়াৰ বিভিন্ন বিদেশী এলেকাৰ পৰা ক্রমে পূর্ববংগৰ ঢাকা আৰু পশ্চিমবংগৰ কলিকতাৰ পৰা বাঙালী হিন্দু-কেৰাণী-মহৰীৰূপে, পূর্ব বংগৰ মৈমনছিং-চিলেট আদিৰ পৰা কৃষক-বনুৱা আৰু বেপাৰীৰূপে, নেপালৰ পৰা গো-পালনৰ বাবে নেপালী, চাহ বাগিচাত কাম কৰাৰ বাবে ছোটনাগপুৰ, ঝাৰখণ্ড, উৰিষ্যা, তামিলনাডু আদি ঠাইৰ পৰা বনুৱা, ৰাজস্থান, উত্তৰ প্রদেশ, বিহাৰ আদিৰ পৰা মাৰোৱাৰী, সিন্ধ্রী, বিহাৰী নানা সম্প্রদায়ৰ ব্যৱসায়ী লোকক আনিছিল৷ তেতিয়াৰ ২০৩০ লাখ আৰু আজি বংশ বৃদ্ধি হৈ হোৱা কমেও ১ কোটি লোকক অসমৰ খিলঞ্জীয়া জনগণে মহান মানৱতা আৰু উদাৰতাৰে ভাৰতীয় নাগৰিক ৰূপে আদৰি ল’লে৷ ব্রিটিছে পৃথিৱীৰ আধাতকৈ বেছি ভূ-খণ্ড দখল কৰি উপনিৱেশ স্থাপন কৰিছিল যদিও অসমত কৰাৰ দৰে এনেদৰে লাখ লাখ বিদেশী লোকক আনি থৈ যোৱাৰ কোনো উদাহৰণ নাই উপনিৱেশবোৰত৷ ১৯৪৭ চনৰ ১৫ আগষ্টত স্বাধীনতা লাভ কৰাৰ পাছত অসমত ব্রিটিছে থৈ যোৱা উক্ত বিদেশী লোকসকল সম্পর্কে ব্রিটিছে তথা সেই সময়ৰ ৰাজনৈতিক নেতাসকলে কোনো আলোচনাই নকৰিলে৷ এনেদৰে বিদেশী লোকক আশ্রয় দি ৰখা মানৱতাৰ এই উচচ ৰেকর্ড পৃথিৱী থাকে মানে কোনো দেশে ভংগ কৰিব নোৱাৰে৷ অতি পৰিতাপৰ কথা যে অসমে আশ্রয় দি ৰখা উক্ত লোকসকল আজিও সম্পূর্ণ জাহ যোৱা নাই৷ জ্যোতিপ্রসাদ আগৰৱালাই যেনেদৰে হাড়ে-হিমজুৱে অসমীয়া হৈ কৃষ্টি-সংস্কৃতি, অসমীয়া ভাষাৰ সাধনা কৰি ইহজগতৰ পৰা বিদায় ল’লে তেনে আদর্শ কোনেও গ্রহণ কৰা নাই৷ বৰঞ্চ এইসকলে নিজ নিজ সংস্কৃতি-ভাষা চর্ কৰি অনুষ্ঠান গঢ়ি খিলঞ্জীয়াৰ প্রতি আন এক ভাবুকিৰ সৃষ্টিহে কৰিছে৷ এই সকলৰ হাতত অসমীয়া খিলঞ্জীয়াই ৰাজনৈতিক অধিকাৰ, মাটি সম্পদৰ অধিকাৰ হেৰুৱাই জুৰুলাহে হৈছে৷ আজি বিধানসভাত বহু খিলঞ্জীয়া জাতি জনগোষ্ঠীৰ প্রতিনিধি নাই– কিন্তু ব্রিটিছে জাপি দি থৈ যোৱাসকলৰ প্রতিনিধিয়ে বিধানসভাত দপদপাই খিলঞ্জীয়াসকলক ভাবুকি দিব ধৰিছে৷ সেয়ে ১৯৫১ লৈ বিদেশী ৰাখি অসমে নিজৰ মর্যাদা, সন্মান আৰু অধিকাৰ হেৰুৱাৰ পাছত আৰু এজনো বিদেশীক আশ্রয় দিব নোৱাৰে৷ ১৯৫১ চনৰ পৰা বর্তমানলৈকে অসমত অবৈধভাৱে থকা বিদেশীৰ বিৰুদ্ধে ভাৰত চৰকাৰে কি ব্যৱস্থা লয় সেয়া নিজা কথা- তাত জনগণৰ কৰিবলৈ একো নাই৷ মহাসংঘৰ স্পষ্ট কথা যে ভাৰতে পাকিস্তানৰ পৰা পূব পাকিস্তানক ফালি বাংলাদেশ সৃষ্টি কৰিলে আৰু বাংলাদেশক জন্মৰ দিনৰ পৰা এতিয়ালৈকে ১০০ লাখ কোটিৰ আর্থিক সাহায্য, কম দামত পেট্রল-ডিজেল আদি দি থকাৰ পাছত অসমত থকা তেওঁলোকৰ লোকসকলক চমজাই দিব নোৱৰাৰ কোনো কাৰণ নাই৷ যদিহে ভাৰত চৰকাৰে বাংলাদেশক তেওঁলোকৰ মানুহবোৰ গতাই নিদিয়ে তেনেহ’লে অসমৰ পৰা বিদেশীবোৰক নি ভাৰতৰ আন ৰাজ্যবোৰত সংস্থাপিত কৰক৷ মুঠতে অসমে ১৯৫১ চনৰ পিছত এজনো বিদেশীক আশ্রয় দিব নোৱাৰে৷ এই কথা ছুপ্রিম ক’র্ট আৰু ভাৰত চৰকাৰক মহাসংঘই জনাই দিছে৷\n* '৫১ক ভিত্তিবর্ষ হিচাপে গ্রহণ কৰিবলৈ হ’লে অসম চুক্তিক উলংঘা কৰিব লাগিব৷ যি অসম চুক্তি এটা দীঘলীয়া ৰক্তক্ষয়ী সংগ্রামৰ ফচল৷ এয়া ইমান সহজ হ’বনে?\nমতিউৰ ৰহমান: আগতে এই বিষয়ে কিছু কোৱা হৈছে৷ সমাধানৰ স্মাৰক পত্রখনকে অসম চুক্তি বুলিছে– ইয়াৰ কোনোধৰণৰ সাংবিধানিক তথা আইনী মূল্য নাই৷ অসমত দীঘলীয়া ৰক্তক্ষয়ী সংগ্রাম হৈছিল ১৯৫১ৰ দাবীতহে৷ শ্বহীদসকলেও মৃত্যুবৰণ কৰিছিল ১৯৫১ৰ দাবীত৷ ১৯৭১ চনৰ ২৪ মার্চ তাৰিখটো ভাৰতৰ বা অসমৰ ৰাজনৈতিক ইতিহাসৰ সৈতে জড়িত নহয়৷ এই তাৰিখটো বাংলাদেশৰ জন্ম ইতিহাস তথা স্বাধীনতাৰ সৈতেহে জড়িত৷ ১৯৭১ চনৰ ২৪ মার্চৰ মাজ নিশা ১২ বজাৰ পাছত পূব পাকিস্তানৰ চিটাগং পার্বত্য এলেকাৰ এটা ৰেডিঅ’ ষ্টেছন দখল কৰি তেতিয়াৰ আৱামী লীগৰ সভাপতি শ্বেখ মুজিবুৰ ৰহমানে ৰেডিঅ’যোগে স্বাধীনতা ঘোষণা কৰিছিল৷ ২৪ মার্চৰ মাজনিশা অর্থাৎ ২৫ মার্চৰ পুৱতি নিশা স্বাধীনতা ঘোষণা কৰা হেতু বাংলাদেশে স্বাধীনতা লাভ কৰাৰ পাছত প্রতি বছৰে ২৬ মার্চৰ দিনা স্বাধীনতা দিৱস পালন কৰে৷ শ্বেখ মুজিবুৰ ৰহমানৰ কাতৰ অনুৰোধত তেতিয়াৰ ভাৰতৰ প্রধানমন্ত্রী ইন্দিৰা গান্ধীয়ে পাকিস্তানৰ বিৰুদ্ধে যুদ্ধ ঘোষণা কৰি পূব পাকিস্তানলৈ ভাৰতৰ লেফটেনেণ্ট জেনেৰেল জগজিৎ সিং অৰোৰাৰ নেতৃত্বত ভাৰতীয় সেনা বাহিনী প্রেৰণ কৰিছিল৷ এমহীয়া যুদ্ধত ১৯৭১ চনৰ ১৭ ডিচেম্বৰৰ দিনা পাকিস্তানৰ লেফটেনেণ্ট জেনেৰেল এ কে নিয়াজীয়ে ভাৰতীয়সেনাৰ মুৰববী লেফটেনেণ্ট জেনেৰেল জগজিৎ সিং অৰোৰাৰ ওচৰত অস্ত্র সম্বৰণ কৰিছিল৷ সেয়ে বাংলাদেশে প্রতি বছৰে ১৭ ডিচেম্বৰৰ দিনটো বিজয় উৎসৱ ৰূপে পালন কৰে৷ গতিকে বিদেশী ৰাষ্ট্র বাংলাদেশৰ স্বাধীনতা ঘোষণা কৰা ১৯৭১ চনৰ ২৪ মার্চৰ তাৰিখটো কেতিয়াও অসমৰ বিদেশীৰ ভিত্তি বছৰ হ’ব নোৱাৰে৷ বাংলাদেশৰ প্রধানমন্ত্রী শ্বেখ মুজিবুৰ ৰহমানে ভাৰতৰ প্রধানমন্ত্রী ইন্দিৰা গান্ধীৰ উপস্থিতিত কলিকতাৰ ইডেন গার্ডেনৰ এক বিশাল জনসভাত ১৯৭২ চনত কৈছিল– ‘ভাৰতে বাংলাদেশক পাকিস্তানৰ পৰা স্বাধীন কৰি দিয়া বাবে আন্তৰিক ধন্যবাদ জনাইছোঁ৷ বাংলাদেশৰ অৱস্থা সুস্থিৰ হোৱাৰ পাছত সকলো শৰণার্থী তথা আমাৰ লোকসকলক ওভতাই নিয়া হ’ব৷...’ বাংলাদেশৰ ৰাষ্ট্রপিতা শ্বেখ মুজিবুৰ ৰহমানৰ সেই প্রতিশ্রুতি বাংলাদেশে আজিও পালন কৰা নাই৷ অকৃতজ্ঞ বাংলাদেশ৷ ভাৰত চৰকাৰেও বাংলাদেশক তেওঁলোকৰ লোকসকলক চমজি ল’বলৈ হেঁচা দিয়া নাই৷ অসম আন্দোলনৰ মূল দাবী পৰিহাৰ কৰি খিলঞ্জীয়া জনগণক বিশ্বাসঘাতকতা কৰি অসম ধবংসৰ যি পথ আন্দোলনৰ নেতৃত্বই গঢ়িলে তাৰ উচিত বিচাৰহে খিলঞ্জীয়া জনগণে কৰা উচিত৷ ভাৰত চৰকাৰে অসমক যদি উপনিৱেশ বুলি নাভাবে তেনেহ’লে সমস্যাৰ সমাধান কৰিব পাৰিব৷ ছুপ্রিম ক’র্টৰ ৫জনীয়া সাংবিধানিক বিচাৰপীঠে এইক্ষেত্রত কি ৰায় দিয়ে তালৈও অপেক্ষা কৰিব লাগিব৷\n* '৫১ক যদি ভিত্তিবর্ষ হিচাপে লোৱাৰ নির্দেশ ন্যায়ালয়ে দিয়ে তেন্তে ’৭১লৈ যিখিনি লোকক নাগৰিক হিচাপে গ্রহণ কৰা হৈছিল তেওঁলোকৰ কি হ’ব? এইসকল লোক অসমৰ সমাজ আৰু ৰাজনীতিৰ বাবে ভয়াৱহ সমস্যাত পৰিণত নহ’বনে?\nমতিউৰ ৰহমান : ছুপ্রিম ক’র্টৰ ৫জনীয়া সাংবিধানিক বিচাৰপীঠে ১৯৫১ দিয়াটো নিশ্চিত৷ দুজনীয়া বিচাৰপীঠে ১৯৭১ ভিত্তিবছৰ কৰাটো অসাংবিধানিক আৰু পক্ষপাতমূলক বুলি পৰিগণিত হ’ব৷\nছুপ্রিম ক’র্টৰ দুজনীয়া বিচাৰপীঠৰ ন্যায়াধীশ ৰঞ্জন গগৈ আৰু ন্যায়াধীশ ৰহিনটন ফলি নাৰীমনে ২০১৪ চনৰ ১৭ ডিচেম্বৰত মহাসংঘৰ ৫৬২২০১২ নং গোচৰটো চূড়ান্ত বিচাৰৰ বাবে ৫জনীয়া সাংবিধানিক বিচাৰপীঠলৈ প্রেৰণ কৰিছিল৷ লগতে আশ্চর্যজনকভাৱে এই দুজনীয়া বিচাৰপীঠেই ১৯৭১ চনৰ ভোটাৰ তালিকাৰ ভিত্তিত নাগৰিকপঞ্জী উন্নীত কৰাৰ বাবে নির্দেশ দিছিল৷ ৭০ পৃষ্ঠাৰ ৰায়ত এই দুজনীয়া বিচাৰপীঠে ১৩টা গুৰুত্বপূর্ণ প্রশ্নৰ সমিধান বিচাৰিছিল ৫জনীয়া সাংবিধানিক বিচাৰপীঠৰ পৰা৷ প্রধানতঃ ১৯৮৫ৰ ১৮ নৱেম্বৰত নাগৰিকত্ব আইন (১৯৫৫)ত ৬(ক) যুক্ত কৰি ১৯৭১ চনৰ ২৪ মার্চলৈ অবৈধ বিদেশীৰ নাম ভোটাৰ তালিকাত অন্তর্ুক্ত কৰা কার্য অসাংবিধানিক তথা পক্ষপাতমূলক হয় নে নহয় তাৰ উত্তৰ সাংবিধানিক বিচাৰপীঠৰ পৰা বিচাৰিছিল৷ উল্লেখযোগ্য যে এই ৬(ক) কেৱল অসম ৰাজ্যতহে প্রযোজ্য৷ ন্যায়াধীশ ৰঞ্জন গগৈ-নেতৃত্বাধীন নাগৰিকপঞ্জী উন্নীতকৰণ নিৰীক্ষণ কৰা দুজনীয়া বিচাৰপীঠক চাৰিবাৰ আৱেদন জনাই কোৱা হৈছিল যে সাংবিধানিক বিচাৰপীঠে নাগৰিকত্বৰ ভিত্তি বছৰ, বিদেশী চিনাক্তকৰণৰ ভিত্তি বছৰ, বিদেশীৰ সন্তানৰ নাগৰিকত্ব, বিদেশী আৰু স্বদেশীৰ সন্তানৰ নাগৰিকত্ব, নাগৰিকত্ব আইনৰ ৬(ক), ৩ (ক) আৰু নিয়মাৱলী ৪ (ক)ৰ ন্যায্যতা, চৰকাৰে যুগুত কৰা ১৫টা নথিৰ ন্যায্যতা, বিদেশী আইন (১৯৪৬)ৰ ৩(ক), পাছপ’র্ট আইন (১৯২০)ৰ নিয়ম ৪ উপবিধি (১) আদিৰ সাংবিধানিক ন্যায্যতা, কেৱল হিন্দু বিদেশীক ভাৰতীয় নাগৰিকত্ব দিব পাৰিব নে নাই ইত্যাদি বহু গুৰুত্বপূর্ণ বিষয়ৰ মীমাংসা নকৰাকৈ ১৯৭১ৰ ভিত্তিত প্রস্তুত কৰা নাগৰিকপঞ্জীখন ছপা আকাৰে প্রকাশ কৰিব নালাগে৷ কিন্তু ন্যায়াধীশ গগৈয়ে আমাৰ আৱেদনক ৪বাৰ খাৰিজ কৰিছিল৷\nদুজনীয়া বিচাৰপীঠৰ ভুলৰ বাবে ১৯৫১ চনৰ পৰা ১৯৭১ চনলৈ নাগৰিকপঞ্জীত নাম অন্তর্ুক্ত হোৱা অবৈধ বিদেশী সম্পর্কে সাংবিধানিক বিচাৰপীঠে সিদ্ধান্ত ল’ব৷ এই বিষয়ত সম্পূর্ণ দায়িত্ব ভাৰত চৰকাৰৰ৷ এই বিষয়ত খিলঞ্জীয়া জনগণৰ কৰিবলগীয়া একো নাই৷ ছুপ্রিম ক’র্ট আৰু ভাৰত চৰকাৰৰ ভুলৰ বাবেই অবৈধ বিদেশীসকল অসমৰ খিলঞ্জীয়া সমাজ আৰু ৰাজনীতিৰ বাবে এক ভয়াৱহ সমস্যাত পৰিণত হ’ব৷ কিন্তু ইয়াৰ সমাধানৰ দায়িত্বও চৰকাৰৰ তথা ছুপ্রিম ক’র্টৰহে৷\n* প্রতীক হাজেলাৰ ভূমিকাটোক লৈ চৰকাৰকে ধৰি বিভিন্ন দল-সংগঠনে প্রশ্ন উত্থাপন কৰি আহিছিল৷ এতিয়া হাজেলাৰ বদলিৰ নির্দেশে আন এক বিতর্কৰ সূত্রপাত ঘটাইছে৷ এই সম্পর্কে কি ক’ব?\nমতিউৰ ৰহমান : অসমৰ নাগৰিকপঞ্জী উন্নীত কৰা কামত ছুপ্রিম ক’র্ট আৰু চৰকাৰে সহমতেৰে মধ্যপ্রদেশৰ বাসিন্দা প্রতীক হাজেলাক নাগৰিকপঞ্জীৰ সমন্বয়ক নিযুক্তি দিয়াটোৱেই ভুল আছিল৷ এগৰাকী অনাঅসমীয়া বিষয়া হাজেলা অসমৰ খিলঞ্জীয়া মানুহ আৰু ভাষা- সংস্কৃতি সম্পর্কত কিমান জ্ঞাত? এনে গুৰুত্বপূর্ণ কামত এগৰাকী খিলঞ্জীয়া জনজাতিৰ ভাৰতীয় প্রশাসনিক বিষয়াক নিযুক্তি দিয়া উচিত আছিল৷ কোনোধৰণৰ বিতর্কৰ কথা নাই হাজেলাক এই দায়িত্বৰ পৰা বিদায় দিয়াটো ভাল হৈছে৷ এতিয়া এগৰাকী খিলঞ্জীয়া জনজাতীয় লোকক নাগৰিকপঞ্জীৰ সমন্বয়ক নিযুক্তি দিয়া উচিত৷ ৫জনীয়া সাংবিধানিক বিচাৰপীঠে আগন্তুক দিবলগীয়া ৰায়ৰ ভিত্তিতহে নাগৰিকপঞ্জী উন্নীতকৰণৰ চূড়ান্ত কাম হ’ব৷ অতি পৰিতাপৰ কথা যে নাগৰিকপঞ্জী উন্নীত কৰাৰ নামত ১৬০০ কোটি টকা খৰচ হৈছে৷ অথচ নাগৰিকপঞ্জী উন্নীত কৰা কামত জড়িত বিভিন্ন পর্যায়ৰ কর্মচাৰী, চকীদাৰ আদিয়ে আজিও ন্যায্য প্রাপ্য পোৱা নাই বুলি অভিযোগ উঠিছে৷ ছুপ্রিম ক’র্টে হাজেলাৰ পৰা ১৬০০ কোটি টকাৰ পুংখানুপুংখ হিচাপ লৈ তাক ৰাজহুৱা কৰিব লাগে৷\n* এন আৰ চিক লৈ চৰকাৰৰ ভূমিকা ইমান নেতিবাচক কিয়? আৰম্ভণিৰে পৰা সেয়া স্পষ্ট হৈ পৰিছে৷\nমতিউৰ ৰহমান: নাগৰিকপঞ্জীক লৈ প্রতিটো ৰাজনৈতিক দলে ভোট বেংকৰ কথা আগত ৰাখি কথা কৈ আছে আৰম্ভণিৰ পৰাই৷ অসমক বিদেশীমুক্ত কৰা তথা অসমত যাতে খিলঞ্জীয়াৰ অধিকাৰ, ক্ষমতা, মর্যাদা সুৰক্ষিত হয় সেই কথা লৈ কোনো ৰাজনৈতিক দল চিন্তিত নহয়৷ সকলো ৰাজনৈতিক দল অবৈধ পাকিস্তানী, পূব পাকিস্তানী, বাংলাদেশী আৰু নেপালী বিদেশীৰ ৰক্ষণাবেক্ষণৰ বাবেহে ব্যস্ত আৰু তাৰ বাবেই কাম কৰি আছে৷ অসমৰ প্রকৃত খিলঞ্জীয়া জনগণে সকলো ৰাজনৈতিক দলক প্রত্যাখ্যান কৰি তথা চিৰ বিদায় দি খিলঞ্জীয়াৰ সুৰক্ষাৰ স্বার্থত নতুন ৰাজনৈতিক দল গঠন কৰা উচিত৷ সামাজিক দল-সংগঠন কৰি বা মাজে মাজে হোৱাই-নোহোৱাই বৰ বৰ কথা কৈ বা লেখি দম্ভালি মাৰি থকা লেখক বুদ্ধিজীৱীবোৰকো খিলঞ্জীয়া জনগণে বিশ্বাসত লোৱা উচিত নহয়৷ একেবাৰে তৃণমূলৰ পৰা গাঁৱে গাঁৱে, অঞ্চলে অঞ্চলে নীৰৱে কাম কৰি থকা সৎ চৰিত্রৱান, সাহসী, আপোচহীন ব্যক্তিসকলক চিনাক্ত কৰি খিলঞ্জীয়া জনগণেই এই দায়িত্ব পালন কৰিব লাগিব৷ খিলঞ্জীয়া জনগণে প্রত্যেকেই অর্জুনৰ ৰূপ ধৰি অসমত চলি থকা অন্যায়-অবিচাৰ, দালালিৰ অৱসান ঘটাই নতুন ৰূপত অসমখন গঢ় দিব পাৰিব লাগিব৷\n* নাগৰিকত্ব সংশোধনী বিধেয়ক প্রসংগত আপোনাৰ সংগঠনৰ স্থিতি কি? বিধেয়ক গৃহীত হ’লে এন আৰ চিৰ কি মূল্য থাকিব?\nমতিউৰ ৰহমান: অসমৰ মহাসংঘই একমাত্র সংগঠন যিয়ে ২০১৫ চনৰ ৭ ছেপ্টেম্বৰত কেন্দ্রীয় চৰকাৰে অধিসূচনা জাৰি কৰি এই নাগৰিকত্ব আইন, ২০১৬ আনিব খোজা কার্যৰ তীব্র বিৰোধিতাৰে ছুপ্রিম ক’র্টত ৬৮২০১৬নং গোচৰ তৰিছিল৷ উক্ত অধিসূচনা যোগে কেন্দ্রীয় চৰকাৰে বিদেশী আইন (১৯৪৬)ৰ অধিনস্থ বিদেশী হুকুম (১৯৪৮)ৰ সংশোধন কৰি ৩(ক) যুক্ত কৰাৰ লগতে পাছপ’র্ট আইন (১৯২০)ৰ অধিনস্থ নিয়ম (১৯৫০) ৰ সংশোধন কৰি নিয়ম ৪, উপবিধি (১) যুক্ত কৰি জাৰি কৰিছিল৷ ইয়াৰ দ্বাৰা দেশৰ ধর্ম নিৰপেক্ষ নীতিক কুঠাৰাঘাত কৰি কেৱল হিন্দু বিদেশীক নাগৰিকত্ব দিয়াৰ ব্যৱস্থা কৰিছিল৷ এই অধিসূচনাৰ দ্বাৰা পাছপ’র্ট বা আন কোনো ভ্রমণ সংক্রান্তীয় নথি-পত্র নোহোৱাকৈ পাকিস্তান, আফগানিস্তান বা বাংলাদেশৰ পৰা ভাৰতলৈ অহা হিন্দু বিদেশী লোকক আৰু লগতে পাছপ’র্ট বা আন ভ্রমণ সংক্রান্তীয় নথি-পত্রৰ ম্যাদ উকলি যোৱাৰ পাছতো যিসকল পাকিস্তানী, আফগানিস্তানী, বাংলাদেশী লোক ভাৰতত আছে তেওঁলোককো ভাৰতীয় নাগৰিকত্ব দিয়া হ’ব বুলি উল্লেখ কৰিছিল৷ ছুপ্রিম ক’র্টৰ ন্যায়াধীশ ৰঞ্জন গগৈ আৰু ন্যায়াধীশ ৰহিনটন ফলি নাৰীমানৰ দুজনীয়া খণ্ড বিচাৰপীঠে ৬৮২০১৬ গোচৰৰ মাত্র তিনিটা শুনানি লৈয়ে চূড়ান্ত বিচাৰৰ বাবে ৫জনীয়া সাংবিধানিক বিচাৰপীঠলৈ ২০১৬ চনৰ ১০ মার্চতে প্রেৰণ কৰি থৈছে৷ সংখ্যাগৰিষ্ঠতাৰ বাবে লোক সভাত বিজেপিয়ে এই বিধেয়কখন গ্রহণ কৰিছে৷ ৰাজ্য সভাত বিজেপিৰ সংখ্যাগৰিষ্ঠতা হ’লেই ৰাজ্য সভাতো বিধেয়কখন গ্রহণ কৰিব আৰু তাৰ পাছত ৰাষ্ট্রপতিয়ে স্বাক্ষৰ কৰাৰ লগে লগে ই আইনলৈ ৰূপান্তৰ হ’ব৷ কিন্তু বিজেপিয়ে ইয়াক কার্যকৰী কৰিব নোৱাৰে৷ এই বিষয়ৰ ৫জনীয়া সাংবিধানিক বিচাৰপীঠৰ গোচৰত দিয়া ৰায়হে দুয়োখন সংসদ আৰু চৰকাৰে মানি ল’বই লাগিব৷ সাংবিধানিক বিচাৰপীঠে ইয়াক খাৰিজ কৰাটো নিশ্চিত৷ নাগৰিকপঞ্জী সম্পর্কেও যিহেতু ৫জনীয়া সাংবিধানিক বিচাৰপীঠে চূড়ান্ত সিদ্ধান্ত দিব সেয়ে সদ্যহতে এই বিষয়ে আলোচনা কৰাৰ যুক্তি নাই৷\n* এন আৰ চিক ত্রুটীমুক্ত কৰাৰ যুঁজখন আপোনালোকে আছুকে ধৰি বিভিন্ন দল- সংগঠনৰ সৈতে চলাই যাব বিচাৰিব নে পৃথকে পৃথকে? লক্ষ্য যিহেতু এটাই সন্মিলিত হ’ব নোৱৰাৰ কাৰণ কি?\nমতিউৰ ৰহমান: চাওক, দেখদেখকৈ অবৈধ বিদেশী পাকিস্তানী, পূব পাকিস্তানী আৰু নেপালীৰ হৈ ওকালতি কৰি থকা তথা বিদেশীৰ বিৰুদ্ধে আন্দোলন কৰাৰ নামত কোটি কোটি টকাৰ চান্দা তুলি খোৱা দল-সংগঠনৰ সৈতে অসম সন্মিলিত মহাসংঘৰ আকাশ-পাতাল প্রভেদ আছে৷ মহাসংঘ মহাবীৰ লাচিত বৰফুকন, বাঘ হাজৰিকা, মূলা গাভৰুৰ আদর্শৰে পৰিচালিত সংগঠন৷ ইয়াত আপোচৰ কথা নাহে৷ মহাসংঘৰ মুকলি আহবান হ’ল দেশৰ সংবিধানৰ বিৰুদ্ধে গৈ বিদেশীৰ পৃষ্ঠপোষকতা কৰা দুষ্কার্য এৰি আন সকলো দল- সংগঠনে যদি সঁচা অর্থত নিজস্ব গৃহভূমি তথা মাতৃভূমিক সন্মান কৰে তেনেহ’লে সকলোৱে মহাসংঘৰ সৈতে একত্রিত হোৱা উচিত৷ মহাসংঘৰ দুৱাৰ সৎ, চৰিত্রবান, আপোচহীন, দূৰদর্শী, সাহসী লোকৰ বাবে সদায় খোলা আছে৷\nAll Rights Reserved 2020 © The Janambhumi | Total visits : 15767638


বিকাশ মামাৰ (ডাঃ বিকাশ বৰুৱা) সৈতে কিছু অন্তৰংগ আলাপ – চবিনা ইয়াচমিন – ফটাঢোল\nAugust 1, 2017 সাক্ষাৎকাৰ\t14 Comments\nনব্বৈৰ দশকৰ পৰা আজি লৈকে অসমীয়া ব্যংগ সাহিত্য জগতত তোলপাৰ লগোৱা বিশিষ্ট ব্যংগ লেখক ডা° বিকাশ বৰুৱাক চিনি নোপোৱা মানুহ হয়তো নোলাব ৷ সাহিত্য জগতত তেওঁ “বিকাশ মামা” নামেৰে জনাজাত৷ সেইদিনা দহ জুলাই ৷ দিনৰ এঘাৰ বাজি দহ মিনিট পাৰ হৈছে ৷ বাহিৰত চিপ্ চিপ্ বৰষুণ ৷ মই মামাক লগ ধৰিম বুলি মনতে বহু দিনৰ পৰা ভাবি আছিলো৷ এইবাৰ সুযোগ এটা পালো ৷ ই-আলোচনী “ফটাঢোলৰ” চলিত মাহৰ সম্পাদক ভাতৃ অভিজিৎ মেধিৰ সৈতে কথা পাতি আলোচনীখনৰ বাবে লেখা এটা বিচাৰি তেওঁৰ ওচৰলৈ যোৱাৰ সিদ্ধান্ত ললো ৷\nসৰু কালৰ পৰাই তেওঁৰ কথা শুনি আহিছো ৷ মোৰ বয়স তেতিয়া পাঁচ বছৰ ৷ “মৌচাক” আলোচনীখন প্ৰথম প্ৰকাশ হৈছিল ৷ দেউতাই নিয়মীয়াকৈ আলোচনীখন আনিছিল যদিও পঢ়িব ভালকৈ নাজানিছিলো ৷ তথাপি ছবিবোৰ চাই ভাল পাইছিলো ৷ দুই-এটা সাধু বা কৌতুক নতুবা আন কিবা মায়ে পঢ়ি শুনাইছিল মোক প্ৰায়ে ৷ লাহে লাহে এই আলোচনীৰ পাতত বিকাশ মামাৰ সৈতে চিনাকী হ’লো ৷ স্কুলত পঢ়ি থকাৰ পৰাই আছিল মনত এক খুদুৱনি তেখেতক লগ পাবলৈ ৷ সেই সময়ত মৌচাকত তেওঁ লিখা ভ্ৰমণ কাহিনীবোৰ বৰ ৰস পাইছিলো পঢ়ি ৷ কাহিনীবোৰ পঢ়ি উঠি চকু মুদি ভাবোঁতে এনে লাগিছিল যেন ময়ো মামাৰ সৈতে সেই ঠাইবোৰ ভ্ৰমণ কৰি ফুৰিছো ৷ লাহে লাহে তেওঁৰ লেখনিবোৰৰ মাজেৰে মই এজন নতুন ব্যক্তিৰ সৈতে চিনাকী হৈছিলো ৷ এজন ব্যংগ লেখক হিচাপে ৷ ষষ্ঠ নে সপ্তম শ্ৰেণীত থাকোঁতে মই প্ৰথম তেওঁৰ প্ৰবন্ধ এটি গোপনে পঢ়িছিলো ৷ নাজানো দেউতাহঁতে কিয় পঢ়িবলৈ দিয়া নাছিল ৷ প্ৰবন্ধটো আছিল “শেষ বুলেট” ৷ গাৰ নোম শিয়ৰি উঠিছিল ৷ বুকুৰ স্পন্দন খৰটতকীয়া হৈছিল ৷ বাৰে বাৰে ভাবিছিলো মামাৰ যদি কিবা এটা হয় কি হ’ব!! অহৈতুক চিন্তাবোৰে বাৰে বাৰে মোক আমনি কৰিছিল ৷ তেতিয়াই মনত বহু প্ৰশ্ন সামৰি থৈছিলো কেতিয়াবা লগ পালে তেওঁক সুধিম বুলি ৷ আজি মনৰ সকলো আশা পূৰ্ণ কৰিম বুলিয়েই মামাক লগ কৰিবলৈ বুলি ওলালো ৷ লগ কৰিলো ৷ কথা পাতিলো ৷ মনৰ ভিতৰত থকা বহু প্ৰশ্নৰ উত্তৰ পালো ৷ প্ৰায় দুঘণ্টা সময় কেনেদৰে পাৰ হৈ গ’ল নাজানো ৷\nতেখেতক লগ ধৰিবলৈ গৈ থাকোঁতে মনে মনে ভয় এটাই ঘৰ কৰি আছিল নিজৰ ভিতৰতে ৷ মামা যদি অত্যন্ত খঙাল মানুহ হয় কি হ’ব!! মোৰ সৈতে যদি কথা নাপাতোঁ বুলি কয় কি হ’ব!! যি নহওক লগ ধৰিম বুলি যেতিয়া ওলালো লগ ধৰিমেই ৷ তেওঁৰ অত্যন্ত ক্ষুৰধাৰ ব্যংগ লেখনিবোৰৰ বাবেই মোৰ তেওঁলৈ অলপ ভয় লাগিছিল ৷ কিন্তু আচৰিত কথা ৷ মই তেওঁৰ ক্লিনিকত সোমায়েই দেখিলো তেওঁৰ মুখত এক মোহনীয় হাঁহি ৷ মনটো ভাল লাগি গ’ল ৷ মই যোৱা সময়খিনি আছিল মামাৰ আহাৰ গ্ৰহণ কৰাৰ সময় ৷ কোনো ৰোগী সেইবাবেই হয়তো সেই সময়ত নাছিল ৷ তাৰ পিছত মামাৰ সৈতে বহু কথা পাতিলো ৷ তাৰে মনত ৰৈ যোৱাখিনি আপোনাসবলৈ আগবঢ়ালো ৷\nমই: আপোনাৰ সৈতে “মৌচাকৰ” জৰিয়তে চিনাকি ৷ তেতিয়াৰ পৰাই মামা কওঁ ৷ গতিকে এতিয়াও মামাই কম ৷\nবিকাশ মামা: ক’বা, মই সকলোৰে মামা ৷ বহুত ল’ৰা-ছোৱালীয়ে মামা কয় ৷ আনকি বিয়া হৈ ল’ৰা-ছোৱালীৰ মাক হোৱা আৰু ল’ৰা-ছোৱালীৰ বিয়া পতাসকলৰ বাবেও মই মামাই ৷ তুমিও ক’বা ৷\nমই: মামা মই পিছে আজি আপোনাক বেমাৰ দেখুৱাবলৈ অহা নাই ৷ আপোনাৰ লগত কথা পাতিবলৈহে আহিছো ৷ আপোনাৰ অলপ সময় দিব পাৰিবনে?\nবিকাশ মামা: নিশ্চয় ৷ বহাচোন, বৰ্তমান ৰোগী নাই ৷ আমি কথা পাতিব পাৰিম ৷\nমই: আপোনাক মৌচাকৰ ভ্ৰমণ কাহিনী পঢ়ি চিনি পাওঁ ৷ আপোনাৰ লগত সেইবাবে চিনাকি হ’বলৈ আহিলো ৷ আচ্ছা, আপোনাৰ নিজৰ বিষয়ে কিছু কথা কওক ৷\n(তেওঁৰ কথাৰ আৰম্ভণিতে যিষাৰ কথা ক’লে শ্ৰদ্ধাত মোৰ মূৰ দোঁ খাই গ’ল ৷)\nবিকাশ মামা: মই মানুহ ৷ মোৰ ধৰ্ম মানৱ ধৰ্ম ৷ মা-দেউতাহঁতে মোৰ ধৰ্ম হিন্দু আৰু সম্প্ৰদায় ব্ৰাহ্মণ বুলি কয় যদিও মই নামানো ৷ মই যেতিয়া হিন্দুৱেই নহয় ব্ৰাহ্মণ ক’ৰ পৰা হ’ম ৷ সৰুতে মা-দেউতাক সন্মান জনাই লগুণ লৈছিলো যদিও এতিয়া মোৰ গাত নাই ৷ হয়তো কোনোবা আলমিৰাৰ এচুকত পৰি আছে ৷ মোৰ ককা কমলচন্দ্ৰ বৰুৱা ৷ তেওঁ ১৯৩১ চনত প্ৰকাশিত বৰদৈচিলা আলোচনীৰ প্ৰতিষ্ঠাপক সম্পাদক আছিল ৷ আজোককা লক্ষ্মীনাথ বেজবৰুৱা ৷ বিনন্দচন্দ্ৰ বৰুৱা মোৰ মামা ৷ দেউতা ৰাধানাথ বৰুৱা ৷ মোৰ মা হৰিপ্ৰিয়া বৰুৱা ৷ সচৰাচৰ মানুহে বিশ্বাস কৰা ভগৱানৰ ওপৰত মোৰ বিশ্বাস নাই ৷ কোনো কোনোৰ মতে ভগৱান এক আৰু কোনো কোনোৰ মতে অনেক ৷ মোৰ বাবে মোৰ ভগৱান দুজন ৷ এজন হ’ল মোৰ দেউতা আৰু আনজন হ’ল প্ৰখ্যাত গায়ক মহম্মদ ৰফি ৷ এটাই দুখ মোৰ ৷ এতিয়া দুয়োজনেই মোৰ জীৱনত নাই ৷ কিন্তু মোক ক’ৰবাৰ পৰা চাই আছে তেওঁলোকে ৷ তেওঁলোকৰ হাতৰ পৰশ মই অনবৰত অনুভৱ কৰোঁ ৷ মা মোৰ লগত এতিয়াও আছে ৷ বয়স ৯৬ বছৰ ৷ এতিয়াও মোক উলৰ মোজা গুঠি পিন্ধাই শীত বেছি পৰিলে ৷ কোনোদিনাই স্কুল গৈ নোপোৱা মোৰ মায়ে সুন্দৰকৈ অসমীয়া আৰু ইংৰাজী লিখিব আৰু পঢ়িব পাৰে ৷ উপন্যাস লিখিছে মায়ে ৷ ডায়েৰী লিখে নিজে ৷ তাৰিখবোৰ ইংৰাজীত লিখে ৷ এক অদ্ভুত প্ৰতিভাৰ অধিকাৰিণী মোৰ মা ৷\nমই: আপোনাৰ সৰুকাল, ব্যক্তিগত জীৱন, কৰ্মজীৱন সকলোবোৰৰ বিষয়ে জানিবলৈ মন যায় ৷ কিন্তু আজি আপোনাক খবৰ নিদিয়াকৈ আহিলো যেতিয়া আপোনাৰ বেছি সময় ল’ব নোৱাৰোঁ ৷ মাত্ৰ দুটামান কথা পাতিম ৷ আৰু মই আজি ইয়ালৈ অহাৰ উদ্দেশ্যটো আপোনাক ক’ম ৷ মামা এই যে আপুনি ব্যংগ লিখে, ইমান ক্ষুৰধাৰ আপোনাৰ ভাষা, আপোনাৰ কোনো দিনাই ভয় লগা নাই?\nবিকাশ মামা: নাই মোৰ ভয় নাই ৷ মই কালৈকো আজিলৈকে ভয় কৰা নাই ৷ অ’ পাহৰিছিলো ৷ মোৰ দুটা বস্তুলৈ অত্যন্ত ভয় লাগে ৷ এটা হ’ল ম’হ আৰু আনটো হ’ল জোক ৷ দুয়োটাই লুকাই লুকাই তেজ খায় ৷\nমই: আপোনাৰ ইমান প্ৰতিবাদীসত্তাৰ ভাবৰ আঁৰত কোন আছে? কেনেকৈ লিখিব পাৰে? ইমান জটিল বিষয় কিছুমানত কেনেকৈ আপুনি ভাবিব পাৰে?\nবিকাশ মামা: আচলতে এইটো প্ৰশ্ন মোক বহুতে কৰে ৷ মই নাজানো মই কেনেকৈ লিখোঁ ৷ এইবোৰ মোৰ বাবে জটিল নহয় ৷ হয়তো এয়া মোৰ এক জন্মগত গুণ ৷ ময়ো ভাবোঁ তোমালোকে এই উল গোঠা কামটো ইমান সহজে কেনেকৈ কৰিব পাৰা ৷ টি. ভি. চাই থাকোঁতেও কেনেকৈ হাতলৈ নোচোৱাকৈয়ে উল গোঠি থাকা ৷ মোৰ বাবে সেইটোহে পৃথিৱীৰ আটাইতকৈ জটিল কাম ৷\n( আমি দুয়ো হাঁহিছিলো )\nমই: আপোনাৰ খং কেতিয়া উঠে? মইটো ভাবিছিলো আপুনি খুব খঙাল, আৰু সেই খঙ আপুনি ব্যংগৰ জৰিয়তে প্ৰকাশ কৰে ৷\nবিকাশ মামা: খং নুঠে, বিশেষকৈ লিখাৰ সময়ত নুঠে ৷ খং উঠিলে লিখিব নোৱাৰি ৷ হয় কেতিয়াবা মোৰো খং উঠে ৷ কিন্তু সেই খংবোৰ মই লিখাৰ সময়ত মনলৈ নানো ৷ কোনো এটা বিষয়ৰ ওপৰত মোৰ যেতিয়া খং উঠে আৰু সেয়া ব্যংগ হিচাপে লিখিম বুলি যেতিয়া ভাবোঁ সেই বিষয়টো মই নিজৰ ভিতৰতে পাগুলি থাকোঁ খং মাৰ নোযোৱালৈকে ৷ আৰু খং শেষ হ’লে তোমালোকলৈ আগবঢ়াওঁ ৷ কাৰণ খং মিশ্ৰিত লেখনিয়ে ভাল ব্যংগ সৃষ্টি কৰিব নোৱাৰে ৷ আৰু আন কিছুমান কথাতো মোৰ খং উঠে ৷ যেতিয়া ডি.চি.বি. কলেজৰ ছোৱালী কিছুমানে মোৰ ওচৰলৈ বেকৱাৰ্ড ক্লাছৰ প্ৰমাণপত্ৰ বিচাৰি আহে মই সোধোঁ– “তোমালোকৰ ঘৰ আছে নিজা?” সিহঁতে কয় “আছে” ৷ আকৌ সোধোঁ “গাড়ী?” সিহঁতে কয় “আছে ৷” আকৌ সোধোঁ “পঢ়া-শুনা কৰিবলৈ উপযুক্ত সুবিধাখিনি পাইছা?” সিহঁতে কয় “পাইছো সকলো ৷” তেতিয়া মই অত্যন্ত খং কৰি কওঁ– “ইমানখিনি সুবিধা পোৱাৰ পিছতো নিজকে বেকৱাৰ্ড বুলিবলৈ লাজ নালাগে তোমালোকৰ ৷” মই খং কৰি পঠিয়াই দিওঁ সিহঁতক ৷ এখন সুন্দৰ সমাজ গঢ়িবলৈ আমাৰ নিজৰ লগতে নৱপ্ৰজন্মৰ চিন্তাধাৰা সুন্দৰ ৰূপে গঢ়ি তোলাৰ দায়িত্ব আমাৰ ৷\nমই: আপুনি “শেষ বুলেট” লিখাৰ সময়ত মই সৰু আছিলো ৷ তথাপি ভয় খাই নেদেখাজনৰ ওচৰত আপোনাৰ বাবে প্ৰাৰ্থনা কৰিছিলো কুশলতা কামনা কৰি ৷ এনে এক গাৰ নোম শিয়ৰি উঠা প্ৰবন্ধ লিখিবলৈ আপোনাৰ ভয় লগা নাছিল? কি প্ৰতিক্ৰিয়া হৈছিল?\nবিকাশ মামা: মই আগতেই কৈছো মোৰ ভয় নালাগে ৷ মৃত্যুলৈ মোৰ ভয় নাই ৷ সেয়ে লিখিব পাৰোঁ ৷ মই সেই প্ৰবন্ধটো লিখাৰ বাবে কেৱল তুমিয়েই নহয় দেশৰ হাজাৰ হাজাৰ মুছলমান জনতাই মছজিদত নামাজ পঢ়িছিল ৷ হাজাৰ হাজাৰ হিন্দু জনতাই মন্দিৰত পুজা কৰিছিল ৷ হাজাৰ হাজাৰ খ্ৰষ্টিয়ান জনতাই গীৰ্জাত মম জ্বলাইছিল মোৰ যাতে একো নহয় তাৰ কামনাৰে ৷ মই অভিভূত হৈছিলো ৷ কিন্তু মানুহে ভবাৰ দৰে তেনেকৈ একো হোৱা নাছিল ৷ যাৰ বিৰুদ্ধে মই লিখিছিলো তেওঁ মোৰ লেখনি আৰু সাহসৰ প্ৰশংসাহে কৰিছিল ৷\nমই: আপোনাৰ ইমান পাঠক থকাৰ স্বত্বেও আৰু ইমান মানুহে আপোনাক ভাল পোৱাৰ পিছতো আজিলৈকে আপোনাৰ নামত কোনো বঁটাৰ ঘোষণা নোহোৱাৰ মূল কাৰণ আপোনাৰ দৃষ্টিত কি?\nবিকাশ মামা: মোৰ কথা বাদ দিয়া ৷ কোনো ব্যংগ লেখকে বঁটা নাপায় ৷ কাৰণ আমি সদায় সমাজৰ বিপৰীত দিশে গতি কৰোঁ ৷ সমাজৰ সমস্যাবোৰ আৰু সমাজৰ সভ্য-ভব্যৰ প্ৰকৃত সৰূপ উদঙাও ৷ গতিকে আমাক কিয় বঁটা দিব! নিদিয়ে ৷ আৰু বহুতে ব্যংগ সাহিত্যক বিশুদ্ধ সাহিত্য বুলি গণ্য কৰিব নোখোজে ৷\nমই: আপুনি বৰ্তমানলৈকে যিবোৰ বিষয়ৰ ওপৰত ব্যংগ লিখিছে বা যিসকল ব্যক্তি অথবা ৰাজনৈতিক নেতাক লৈ ব্যংগ লিখিছে তেওঁলোকে আপোনাৰ লেখনি পঢ়ি কেনেধৰণৰ প্ৰতিক্ৰয়া ব্যক্ত কৰে?\nবিকাশ মামা: তেওলোকৰ কিছু কিছুৱে মোৰ ওপৰত কেতিয়াবা খং কৰে ৷ কিন্তু বেছিভাগেই প্ৰশংসা কৰে ৷ আচলতে তেওঁলোকে মোৰ লেখনিক সাহিত্যিক দৃষ্টিভংগীৰে চাই ৷\nমই: আপোনাৰ বিষয়ে জানিবলৈ মই আন এদিন আহিম আপোনাৰ ওচৰলৈ ৷ বহু কথা জানিব লগা আছে ৷ এতিয়া মই আপোনাৰ ওচৰলৈ অহাৰ মূল উদ্দেশ্যটো কওঁ ৷ আমি নতুনকৈ এখন হাস্য-ব্যংগৰ ই-আলোচনী উলিয়াইছো ৷ প্ৰস্তৱনা সংখ্যা এক জুলাইত প্ৰকাশ পালে ৷ আগষ্টৰ সংখ্যাটোৰ বাবে আপুনি কিবা এষাৰ লিখিব বুলি অনুৰোধ কৰিবলৈ আহিলো ৷ ন-লিখাৰু সকলে আপোনাৰ লেখনিক আৰ্হি হিচাপে লৈ আগবাঢ়িব ৷ লিখিব নে?\nবিকাশ মামা: তুমি ৱেবচাইটটো দিবা ৷ মই পঢ়িম আলোচনীখন ৷ আৰু কিবা এটা লিখিম বাৰু তোমালোকৰ আলোচনীলৈ বুলি ৷ তোমালোকৰ এই প্ৰচেষ্টা সফল হওক ৷ ভাল পাইছো শুনি ৷\nমই: ধন্যবাদ মামা ৷ আপোনাক লগ পায় ভাল লাগিল ৷ পিছে মনত বহুত প্ৰশ্ন এতিয়াও বাকী থাকি গ’ল ৷ এদিন পুনৰ লগ পোৱাৰ আশাৰে আজিলৈ বিদায় ললো ৷\nআহোঁতে লগত মামাই লিখা দুখন কিতাপ লৈ আনিলো ৷ এখন হ’ল “আফ্ৰিকা দৰ্শন” আৰু আনখন হ’ল “এয়া মোৰ আইৰ হৃদয়” ৷ আৰু দুখন কিতাপ সোনকালেই পঢ়িম বুলি কৈ আহিলো ৷ সেই দুখন হ’ল ক্ৰমে– “অসমীয়া সাহিত্যত বিকাশ বৰুৱা আৰু ব্যংগ”, “স্বাস্থ্য আৰু চিকিৎসা অভিধান” ৷\nতিনি-চাৰিদিন পিছত মামাই আমাৰ আলোচনীলৈ বুলি লেখা এটা প্ৰেৰণ কৰিছিল মোৰ মেইলত ৷ লগতে লিখিছিল–প্ৰস্তাৱনা সংখ্যাত প্ৰকাশিত তোমাৰ প্ৰবন্ধ পঢ়িলো,লগতে আৰু কেইটামান লেখনিও পঢ়িলো ৷ ভাল লাগিল।\n« ৰুম নাম্বাৰ থাৰ্টিন – উৎপলা কৌৰ\nমণিকুন্তল – গীতাশ্ৰী কলিতা »\nপৰা প্ৰিয় লেখকজনৰ বিষয়ে অলপ জানিব পাৰিলো চবিনা বাৰ কৃপাত। ছাৰৰ ফটো দেখাৰ সৌভাগ্যও হ’ল।\nশৈশৱৰ পৰা প্ৰিয় লেখক, তেখেতৰ বিষয়ে কিঞ্চিৎ জানিবলৈ পাই সুখী হ’লো।\nআশা ৰাখিছো, ভবিষ্যতে চাৰৰ বিষয়ে এই ই-আলোচনীতে বিশদকৈ জানিব পাৰিম\nকিতাপ-আলোচনী পঢ়িবলৈ আৰম্ভ কৰাৰ দিনৰে পৰা প্ৰিয় এটি নাম, ডাঃ বিকাশ বৰুৱা। চাৰৰ বিষয়ে কিছু জানিবলৈ সুবিধা দিয়া বাবে ফটাঢোল আৰু চবিনা ইয়াচমিনক আন্তৰিক ধন্যবাদ\nপ্ৰিয় লেখকজনৰ জীবনৰ সৰু-সৰু কিছু কথা জানিবলৈ দিয়াৰ বাবে ফটাঢোল ই-আলোচনী আৰু চবিনা ইয়াচমিন বাইদেউ ধন্যবাদৰ পাত্ৰ\nধন্যবাদ চাবিনা, বিকাশ বৰুৱা চাৰৰ বিষয়ে এইখিনি জানিবলৈ সুবিধা দিয়া বাবে\nচাবিনা বা লৈ বহুত বহুত ধন্যবাদ। তেখেতৰ বিষয়ে ইমান সুন্দৰকৈ জনালে আমাক, পঢ়ি আপ্লুত হলোঁ।\nবহুত বহুত ধন্যবাদ এই সাক্ষাৎকাৰটিৰ বাবে। সুখী হ’লোঁ।\nখুবেই ভাল লাগিল পঢ়ি ।\nছাৰৰ লগত হোৱা কথাখিনি আপুনি ইমান সুন্দৰকৈ লিখি উলিওৱা বাবে পাঠক কিমান উপকৃত হৈছে ওপৰৰ মন্তব্যবোৰ পঢ়িলেই গম পোৱা যায়।\nসুদেষ্ণা মহন্ত গোস্বামী\nখুব ভাল লাগিল চবিনা , বিকাশ মামা ৰ বিষয়ে জানি । সৰু কালৰে পৰা মৌচাক ত তেওঁ ৰ লিখনি পহিবলৈ কৈ আশা ৰে ৰৈ থাকোঁ। আজি তোৰ লিখনি ৰ দ্বাৰা তেওঁ ক লগ পোৱাৰ নিচিনা ই অনুভৱ হৈছে।\nএনে এটা সাক্ষাৎকাৰ ইমান প্ৰাণ্জল লিখনিৰে তুলি ধৰাত বহুত ধন্যবাদ…\nবিকাশ মামাৰ লেখনি পাছলৈ মৌচাকৰ পাতত বিচাৰি নোপোৱা হলো। বহুত ভাল লাগিছিল তেখেতৰ ভ্ৰমণ কাহিনী পঢ়ি। বহুতদিনৰ তেখেতৰ বিষয়ে জানিব পাৰি ভাল লাগিল। সাক্ষাৎকাৰ লৈ আমালৈ আগবঢ়াই দিয়াৰ বাবে আপোনাক ধন্যবাদ।


প্ৰধান মন্ত্ৰী মোদীৰ ‘ফিটনেছ’ৰ ৰহস্য: তেওঁৰ পছন্দৰ খাদ্য সম্ভাৰত কি আছে?\nSeptember 22, 2019 12:54 pm\nফাইল ফটো: জী টিভিৰ সৌজন্যত\nকামৰ বোজাই সকলোকে কাবু কৰি তোলে। প্ৰত্যেকেই সপ্তাহত এদিন জিৰণি বিচাৰে। কিন্তু ব্যতিক্ৰম আমাৰ প্ৰধান মন্ত্ৰী।\nপ্ৰধান মন্ত্ৰী নৰেন্দ্ৰ মোদীয়ে এটা দিনো ছুটী নোলোৱাকৈ পুৰা সপ্তাহটো কামত ব্যস্ত থাকে। কিন্তু এয়া কেনেকৈ সম্ভৱ?\nএয়া সম্ভৱ কিয়নো প্ৰধান মন্ত্ৰী মোদীয়ে তেওঁৰ খাদ্য তালিকাত এনেকুৱা সম্ভাৰ অন্তৰ্ভুক্ত কৰিছে যিটোৱে জুতিৰ লগতে তেওঁক স্বাস্থ্যৱান তথা ‘ফিট’ কৰি ৰাখিছে।\nপ্ৰধান মন্ত্ৰীৰ পছন্দৰ এই খাদ্য তালিকাত কি আছে যিটো আপুনিও হয়তো সেয়া খাবলৈ বিচাৰিব।\nখিচিৰি এনেকুৱা এবিধ খাদ্য যাক ৰান্ধিবলৈও সহজ আৰু ই সহজে হজমো হয়। আমাৰ খাৱলৈ ৰুচি নহ’লে খিচিৰি ৰান্ধি খাবলৈ ভাল পাঁও। কিন্তু প্ৰধান মন্ত্ৰী মোদীয়ে সদায় খিচিৰ খাবলৈ ভাল পায়। খিচিৰিৰ লগতে দৈ খাবলৈও তেওঁ বৰ ভাল পায়।\nগুজৰাটী ঢোকলা অতি পাতল খাদ্য সম্ভাৰ। ই ৰসাল হোৱাৰ লগতে খুব সোনকালেই হজমো হৈ যায়। প্ৰধান মন্ত্ৰী মোদীৰ ঢোকলা অতি পছন্দৰ খাদ্য।\nবেচন আৰু ছস (মাখনযুক্ত গাখীৰ)ৰ ঘোলেৰে বনোৱা এই খাদ্যসম্ভাৰ বহুত সুস্বাদু। ইয়াক আমি লঘু আহাৰ হিচাপে খাব পাৰো। কিছুমানে ইয়াত জিৰা আৰু নৰসিংহৰ পাতৰ মিশ্ৰনো দিয়ে। প্ৰধান মন্ত্ৰী মোদীৰ প্ৰিয় খাদ্য তালিকাত ই বিশেষ স্থান লাভ কৰিছে।\nপ্ৰধান মন্ত্ৰীয়ে খাদ্যৰ লগতে আমৰ ছাটনি খোৱাটো বৰ পছন্দ কৰে। গুজৰাটী প্ৰকৰণেৰে ইয়াৰ প্ৰস্তুত কৰাটো তেনেই সহজ। ইয়াক কেঁচা আম চুকি লৈও বনাব পাৰি।\nবাদাম আৰু শ্ৰীখণ্ড\nপ্ৰধান মন্ত্ৰীয়ে বাদাম আৰু পিস্তা শ্ৰীখণ্ড (গুজৰাটী সম্ভাৰ, দৈৰ লগত ইলাচী, মিথি গুটি, কেশৰ আদি দি বনোৱা এবিধ মিঠা সম্ভাৰ) খাবলৈ অত্যন্ত পছন্দ কৰে। ইয়াক খাবলৈ সামান্য মিঠা যদিও ই বহুত সুস্বাদু খাদ্য।\nএক সম্পূৰ্ণ নিৰামিষ স্বাস্থ্যসন্মত খাদ্য সম্ভাৰ অনুসৰণ কৰি দেশৰ প্ৰধান মন্ত্ৰী নৰেন্দ্ৰ মোদীয়ে তেওঁৰ সুস্বাস্থ্য অটুট ৰখাৰ লগতে হেলাৰঙে এক কৰ্মঠ জীৱন কটাইছে। এয়া বহুতৰ বাৰে প্ৰেৰণাদায়ক বুলি ক’ব পাৰি।


প্লাষ্টিকৰ পৃথিৱী অৰু স্বচ্ছ ভাৰতৰ সপোন : — Vikaspedia\nপ্ৰদুষণ আৰু প্ৰদুষণৰ কাৰক সম্পৰ্কে হোৱা যিকোনো আলোচনা-বিলোচনাতে সবাতোকৈ শীৰ্ষস্থান দখল কৰা কাৰক হিচাপে বিবেচিত হয় পলিথিন আৰু প্লাষ্টিক। পলিথিন বা প্লাষ্টিক আৱিষ্কাৰ নোহোৱা হ’লেই যেন পৃথিৱীখন প্ৰদুষণমুক্ত হৈ থাকিলহেঁতেন , তেনে এক ধাৰণাও বহু পৰিৱেশ কৰ্মীয়ে দিবলৈ বিচাৰে। আমি বহুতেই হয়তো নাজানো অথবা নাভাবো যে পৰিৱেশৰ অৱক্ষয় ৰোধ আৰু সেউজী ধৰাৰ সংবৰ্ধনত পলিথিন জাতীয় সামগ্ৰীয়ে এক যোগাত্মক ভুমিকা গ্ৰহণ কৰি আহিছে। বিজ্ঞানসন্মত ধাৰণাৰ অভাৱ, দৰিদ্ৰতা, স্বচ্ছতাৰ প্ৰতি নিৰ্বিকাৰ, ৰোগৰ বীজাণুৰ প্ৰতি অজ্ঞতা, মুল্যবোধহীন শিক্ষা, বহিৰ্দেশৰ লগত সম্পৰ্কহীনতা আদি বিভিন্ন কাৰকৰ প্ৰভাৱত ভাৰতৰ দৰে বহুবোৰ তৃতীয় বিশ্বৰ দেশত প্লাষ্টিক বা পলিথিন এক পৰিৱেশজনিত সমস্যাত পৰিণত হ’লেও জনজীৱনৰ বৈপ্লৱিক পৰিৱৰ্তন সাধনত পলিথিন জাতীয় সামগ্ৰীয়েও গ্ৰহণ কৰি আহিছে গুৰুত্বপুৰ্ণ ভুমিকা। টেবুল, চকী, ৰেক, আলমিৰা, বেগ, বাকচ, বাচন-বৰ্তন, গাড়ী-মটৰৰ সামগ্ৰীলৈকে সৰহভাগেই প্লাষ্টিকজনিত হৈ পৰাৰ ফলত সমগ্ৰ পৃথিৱীজুৰি কাঠ, এলুমিনিয়াম আৰু তীখাৰ ব্যৱহাৰ বহু পৰিমাণে সীমিত হৈ পৰিছে। একে সময়তে প্লাষ্টিক জাতীয় সামগ্ৰীবোৰ নমনীয় আৰু ওজনত পাতল হোৱা বাবে এইবোৰৰ পৰিবহণত ইন্ধনৰ ব্যৱহাৰ স্বাভাৱিকতেই কম লাগে, যাৰ জৰিয়তে প্ৰতিদিনে হাজাৰ হাজাৰ লিটাৰ পেট্ৰ’ল, ডিজেল জাতীয় ইন্ধন বচাব পৰা গৈছে। কেৱল পৰিবহণতে নহয়, ওজন কম হোৱা বাবে প্লাষ্টিক জাতীয় সামগ্ৰীৰ প্ৰস্তুতকৰণ প্ৰক্ৰিয়াতো ইন্ধনৰ ব্যৱহাৰ যথেষ্ট কমকৈ হয় আৰু সেইবাবেই এইবোৰৰ মুল্যও তুলনামুলকভাৱে কম। জলীয় বাষ্প, বৰষুণ, পৰিৱেশৰ প্ৰাকৃতিক উষ্ণতাৰ তাৰতম্য আদি ভৌতিক কাৰকৰ লগতে প্ৰায়বোৰ ৰাসায়নিক দ্ৰব্যৰ প্ৰভাৱৰ পৰাও প্লাষ্টিক জাতীয় সামগ্ৰী মুক্ত হৈ থকা বাবে ঔষধ উদ্যোগ, বিভিন্ন খাদ্য-সামগ্ৰীৰ উদ্যোগ, পানীয় উদ্যোগ, আনকি এলক’হল জাতীয় সামগ্ৰীৰ পৰিবহণ আদিত প্লাষ্টিক বিস্তৰভাৱে ব্যৱহাৰ হয় আৰু এনে হোৱাৰ ফলতো পৰিবহণ ব্যয় তথা পৰিবহণকালীন লোকচান নুন্যতম হৈ পৰিছে। আজি আমাৰ দৈনন্দিন জীৱনত পেপাৰ ক্লিপৰ দৰে সামান্য বস্তুৰ পৰা মহাকাশ যানৰ সামগ্ৰীলৈকে প্লাষ্টিক জাতীয় উপাদানেৰে নিৰ্মাণ কৰা হৈছে। প্লাষ্টিকৰ আগমনে আমি পৰম্পৰাগতভাৱে ব্যৱহাৰ কৰা বহুবোৰ সামগ্ৰী, যেনে-কাঠ, বাঁহ, শিল, জন্তুৰ শিং আৰু হাড়, জন্তুৰ ছাল, কাগজ, ধাতুৰ সামগ্ৰী, গ্লাছ, কেৰামিক আদিৰ ব্যৱহাৰ অকল্পনীয়ভাৱে সীমিত কৰি পেলাইছে। উন্নত দেশবোৰত উৎপাদিত প্লাষ্টিকৰ প্ৰায় তিনিভাগৰ এভাগ ব্যৱহাৰ হয় পেকেজিঙৰ কামত, বাকী তিনিভাগৰ এক অংশ ব্যৱহাৰ হয় । গৃহ নিৰ্মাণৰ কামত।পানী যোগান ব্যৱস্থা আৰু ‘ভিনাইল ছাইডিং’(Vinyl Siding)শীৰ্ষক পকী ঘৰৰ ভিতৰ আৰু বাহিৰত ডেক’ৰেচনৰ বাবেও মুলত: প্লাষ্টিক সামগ্ৰী ব্যৱহাৰ কৰা হয়। বাকী এক-তৃতীয়াংশ ব্যৱহাৰ কৰা হয় মুলত: অটোমোবাইল, ফাৰ্নিচাৰ, পুতলা নিৰ্মাণ আদি কামত। ভাৰতত উৎপাদিত প্লাষ্টিকৰ ৪২ শতাংশই ব্যৱহাৰ হয় পেকেজিঙৰ কামত।\n‘বেকেলাইট’ৰ আৱিষ্কাৰেই প্লাষ্টিকৰ আৰম্ভণি। লিঅ’ বেকেলেণ্ড(Leo Baekeland) নামৰ বিজ্ঞানীজনে ১৯০৭ চনত আৱিষ্কাৰ কৰিছিল বেকেলাইট আৰু তেৱেঁই পোন প্ৰথমবাৰৰ বাবে প্লাষ্টিক শব্দটো ব্যৱহাৰ কৰিছিল। পাছলৈ বহু বিজ্ঞানী পলিমাৰ জাতীয় সামগ্ৰী-প্লাষ্টিকৰ গৱেষণাত জড়িত হৈ পৰিছিল, যাৰ বাবেই নোবেল বিজয়ী হাৰমান ষ্টাউডিংগাৰক ‘পলিমাৰ ৰসায়নৰ জনক’ আৰু হাৰমান মাৰ্কক ‘পলিমাৰ পদাৰ্থবিদ্যাৰ জনক’ হিচাপে আখ্যা দিয়া হয়। বিংশ শতিকাৰ আদিভাগতেই পলিথিন আৰু প্লাষ্টিক পৰিৱেশৰ প্ৰতি ভাবুকি হৈ পৰাৰ কথাটো বিবেচনালৈ আহে- যিহেতু ইয়াৰ স্বাভাৱিক হজমশীল প্ৰক্ৰিয়া অতিকে মন্থৰ, যাৰ বাবে আৱৰ্জনা হিচাপে ই পৰিৱেশত বহু বছৰলৈ বৰ্তি থাকিব পাৰে।\nএতিয়া ভাৰত তথা অসমত পৰিৱেশ প্ৰদুষণ বা স্বচ্ছতা বিনাশ মানেই এই প্লাষ্টিক আৰু পলিথিনৰ পেলনীয়া সামগ্ৰীবোৰে সৃষ্টি কৰা আৱৰ্জনাৰ পুতিগন্ধময় অৱস্থাটোৰ কথাকে মুলত: বুজোৱা হয়। ২০১৪ চনৰ ২ অক্টোবৰত নৰেন্দ্ৰ মোদী চৰকাৰে স্বচ্ছ ভাৰতৰ কাৰ্যসুচী ঘোষণা কৰিলে আৰু এই ঘোষণাও কৰা হ’ল যে ১৯১৯ চনত মহাত্মা গান্ধীৰ ১৫০ বছৰীয়া জন্মবৰ্ষত ভাৰতক এক পৰিচ্ছন্ন দেশ হিচাপে জিলিকাই তোলা হ’ব। এনে ঘোষণাত স্বাভাৱিকতেই আমি উৎফুল্লিত হ’লো। সকলো চৰকাৰী চাকৰিয়ালে দৰমহাৰ এক নিৰ্দিষ্ট অংশও এই কাৰ্যসুচীৰ বাবে প্ৰতিমাহে অৰ্পণ কৰি আহিছে ; কিন্তু কাৰ্যক্ষেত্ৰত এই স্বচ্ছ ভাৰতৰ সপোন বহু আঁতৰত থাকি গৈছে আৰু পৰিৱৰ্তে এক প্ৰদৰ্শনকামী কাৰ্যসুচীলৈ ই পৰ্যৱসিত হৈছে।আচল আৰু মুল কথা এটাই, আৰু সেইটো হ’ল- পৰিচ্ছন্ন ভাৰতৰ সপোন ৰুপায়ণ কৰিবলৈ চৰকাৰীভাৱে নাই কোনো নীতি আৰু পৰিকল্পিত কাৰ্যসুচী। মাজে মাজে স্বচ্ছ ভাৰত অভিযানৰ শ্ল’গান সম্বলিত জাউৰি এটা আহে; জিলাৰ মুৰব্বীয়ে নিৰ্দেশনা জাৰি কৰে, চৰকাৰী-বেচৰকাৰী কৰ্মীসকলে প্ৰদৰ্শনকামিতাক আশ্ৰয় কৰি হাতত ঝাড়ু-কোৰ লৈ কেইখনমান ফটো তোলে আৰু হোৱাটছ-আপ বা ছ’চিয়েল মিডিয়াৰ জৰিয়তে ওপৰ মহললৈ প্ৰেৰণ কৰে। ফটো আপলোড কৰাৰ পাছতে স্বচ্ছ ভাৰত নিজম পৰে।\nডা: গায়ত্ৰী গগৈয়ে তেওঁৰ এটা প্ৰবন্ধত কৈছে- ‘আমাৰ দেশতেই অতি উচ্চ বিজ্ঞান শিক্ষাৰে শিক্ষিত প্ৰযুক্তিবিদ, অভিযন্তা সৰ্বাধিক সংখ্যক আছে, কিন্তু তেওঁলোকৰ সহায়ত আমাৰ নগৰ-চহৰৰ বাবে উপযুক্ত এবিধ কম খৰচী আধুনিক ডাষ্টবিন নিৰ্মাণ কৰাৰ কথা পৌৰ নিগমবোৰে ভাবিছেনে? (‘স্বচ্ছ ভাৰতৰ সপোন আৰু পুতিগন্ধময় জাবৰৰ দ’ম’, আমাৰ অসম, ৬ ছেপ্টেম্বৰ, ২০১৭)। একেটা প্ৰবন্ধৰে শেষত ডা: গগৈয়ে পুনৰ কৈছে- ‘ক্ৰমবৰ্ধমান জাবৰৰ পাহাৰবোৰে সৃষ্টি কৰা জনস্বাস্থ্যৰ প্ৰতি ভাবুকিৰ পৰা ৰক্ষা পাবলৈ এক আন্দোলন লগিব। জনস্বাস্থ্যৰ কাৰিকৰী বিশেষজ্ঞসকলে স্থানীয়ভাৱে প্ৰযুক্তিৰ সহায়ত মডেল তৈয়াৰ কৰি এই আন্দোলনৰ নেতৃত্ব দিয়ক বুলি আহ্বান কৰিব পাৰি’। ডা: গগৈৰ এই আহ্বানৰ আঁত ধৰি আমি এটা কথা ক’ব পৰো যে স্বচ্ছ ভাৰতৰ সপোন পুৰাবলৈ প্ৰথমে আমাক লাগিব এক সৰ্বজনগ্ৰাহ্য পৰিৱেশমুখী নীতি। পৰিৱেশৰ আৱৰ্জনা সৃষ্টিৰ উৎস, যেনে- পলিমাৰ উদ্যোগ, পেকেজিং ব্যৱস্থাৰ বাবে পলিথিন উৎপাদন, নৈ-বিলসমুহৰ প্ৰদুষিতকৰণ প্ৰক্ৰিয়া আদিকো আমি উৎসাহিত কৰি থাকিম আৰু হাতত ঝাড়ু লৈ স্বচ্ছ ভাৰত অভিযানতো অংশগ্ৰহণ কৰিম- এই দুয়োটা প্ৰক্ৰিয়া একেলগে সমানে চলি থাকিলে নিকা ভাৰতৰ ধাৰণা অলীক কল্পনা হৈয়েই থাকিব।\nমুখ্য প্ৰদুষক হিচাপে গৃহীত সামগ্ৰীসমুহৰ উৎপাদন সম্ভৱপৰ সৰ্বোচ্চভাৱে নিয়ন্ত্ৰণ কৰাটো হ’ব লাগিব স্বচ্ছ ভাৰত নিৰ্মাণৰ প্ৰথম চৰ্ত। এইক্ষেত্ৰত ৰাষ্ট্ৰীয় নীতিৰ প্ৰাসংগিকতা স্বাভাৱিকতেই আহিব। অফিচ-কাছাৰী, বিভিন্ন প্ৰতিষ্ঠান, নিকায় আদিত উদযাপন কৰা শ্ল’গানভিত্তিক কাৰ্যসুচীৰে নহয়, দেশৰ প্ৰতিটো পৰিয়ালক স্পৰ্শ কৰিব পৰা কাৰ্যসুচীৰেহে স্বচ্ছ ভাৰতৰ সপোন ৰুপায়ণ কৰিব লাগিব আৰু এইটো হ’ব স্বচ্ছ ভাৰত নিৰ্মাণৰ দ্বিতীয় চৰ্ত। আজিকালি প্ৰতিটো পৰিয়ালৰ ঘৰৰ ভিতৰলৈ দৈনিক এক বুজন পৰিমাণৰ পলিমাৰ জাতীয় সামগ্ৰী আহে, যি প্ৰত্যেক ঘৰৰে চৌহদ প্ৰদুষিত কৰি তোলে। একোটাকৈ সৰু ‘ডীপ বাৰিয়েল পিট’(Deep Burial Pit) প্ৰতিঘৰ গৃহস্থৰ বাবে উপলব্ধ হ’লে পলিমাৰ জাতীয় সামগ্ৰীসমুহ সহজেই নিষ্কাশন আৰু বিনষ্ট কৰিব পাৰি। স্বাভাৱিকতেই প্ৰশ্ন আহিব- ডীপ বাৰিয়েল পিট কি আৰু ইয়াত পলিথিন কেনেকৈ বিনষ্ট হয়? ডীপ বাৰিয়েল পিট হ’ল এটা ঘুৰণীয়া গাঁত, য’ত ঘৰৰ ভিতৰৰ আৰু বাহিৰৰ সমস্ত পলিমাৰ জাতীয় সামগ্ৰী নিষ্কাশন কৰিব পাৰি। পাঁচ ফুট দ আৰু পাঁচ ফুট ব্যাসৰ এটা ঘুৰণীয়া গাঁত বাৰীৰ চৌহদৰ সুবিধাজনক ঠাইত খন্দাৰ ব্যৱস্থা কৰি এই পিট নিৰ্মাণ কৰা হয়। খন্দা অংশৰ মাটি টান আৰু আলতীয়া হ’লে গাঁতৰ চাৰিওফালে কোনো পকী বেৰ আদি দিয়াৰো প্ৰয়োজন নহয়। সম্পুৰ্ণ পাঁচ ফুট তললৈ খন্দাতকৈ চাৰি ফুট তললৈ খন্দাতকৈ চাৰি ফুট তললৈ খান্দি, খন্দা মাটিখিনিৰে ওপৰলৈ এফুট ওখ পাৰ এটা বান্ধি ল’লে ডীপ বাৰিয়েল পিটটো অধিক সুবিধাজনক হয়। এই পিট বা গাঁতটোৰ ওপৰত ঠিক ৬ ফুটমান ব্যাসৰ এখন চিমেণ্ট কংক্ৰিটৰ পকী ঢাকনি দিয়াৰ ব্যৱস্থা কৰিব লাগে আৰু ঢাকনিৰ মাজভাগত প্লেইন শ্বীট বা আইৰন শ্বীটেৰে (Iron Sheet) বনোৱা, সময় সাপেক্ষে খুলিব বা বন্ধ কৰিব পৰা, এফুটমান ব্যাসৰ এখন খিৰিকীৰ ব্যৱস্থা কৰিব লাগে। ঘৰখনৰ বাহিৰে-ভিতৰে কেইটামান প্লাষ্টিকৰ ডাষ্টবিন ৰাখিব লাগে, য’ত বজাৰৰ বিভিন্ন সামগ্ৰী কঢ়িওৱা পলিথিন, মৰ্টন, বিস্কুট আদিৰ পেকেট, চুলিত মৰা ৰবৰৰ পৰা টুথ পেষ্টৰ টেমালৈকে সকলো পলিমাৰ জাতীয় সামগ্ৰী জমা কৰি যাব লাগে। সপ্তাহৰ কোনোবা এদিন বা দেওবাৰে এই ডাষ্টবিনসমুহত গোট খোৱা সমগ্ৰ প্লাষ্টিক-পলিথিন জাতীয় সামগ্ৰী ডীপ বাৰিয়েল পিটৰ খিৰিকীৰে গাঁতটোত ভৰাই দিব লাগে। এনেকৈ ভৰাই যাওঁতে যেতিয়া গাঁতটোৰ তলিত পলিথিনবোৰৰ জাপটো এফুটমান ওখ হ’ব তেতিয়া ছডিয়াম হাইপ’ক্ল’ৰাইট নামৰ ৰাসায়নিক দ্ৰব্যৰ মিশ্ৰণ অলপ গাঁতটোৰ ভিতৰত ছটিয়াই দিব লাগে। ছডিয়াম হাইপ’ক্ল’ৰাইট হ’ল এবিধ ক্ল’ৰিনযুক্ত ৰাসায়নিক দ্ৰব্য আৰু কম মুল্যতে সহজভাৱে উপলব্ধ। এই দ্ৰব্যই খুব সোনকালে পলিথিন জাতীয় সামগ্ৰীবোৰ খুৰখুৰীয়া কৰি পেলায়। ছডিয়াম হাইপ’ক্ল’ৰাইট স্প্ৰে’ কৰাৰ পাছত পলিথিনৰ সামগ্ৰীখিনিৰ ওপৰত এক ইঞ্চিমানৰ বালিৰ প্ৰলেপ এটা ভৰাই দিব লাগে। খুব সোনকালেই বালিৰ তলৰ পলিমাৰ সামগ্ৰীখিনি বিনষ্ট হৈ তললৈ বহি যাব। এনেকৈ বাৰেপতি এফুটমান পেলনীয়া সামগ্ৰী গোট খোৱাৰ পাছতে ছডিয়াম হাইপ’ক্ল’ৰাইট আৰু বালি দিয়াৰ ব্যৱস্থা কৰি থাকিলে একেটা পিট কেইবা বছৰলৈ ব্যৱহাৰ কৰি থাকিব পৰা যাব। গাঁতটো ভৰ্তি হ’বলৈ এফুটমান থকা অৱস্থাত ওপৰত মাটিৰে ঢাকি আন এটা পিট খন্দাৰ ব্যৱস্থা কৰিব লাগে। কংক্ৰিটৰ ঢাকনি আগৰখনকে নতুন গাঁতটোত ব্যৱহাৰ কৰিব পৰা যাব। গাওঁ অঞ্চলত নহ’লেও নগৰ-চহৰ আৰু ইয়াৰ উপকণ্ঠ অঞ্চলসমুহৰ সকলো গৃহস্থক এই ব্যৱস্থাটো গ্ৰহণ কৰাৰ লগতে ডীপ বাৰিয়েল পিটৰ ব্যৱহাৰৰ প্ৰতি আগ্ৰহী কৰিব পাৰিলে স্বচ্ছ ভাৰত অভিযানৰ এক বুজন পৰিমাণৰ অংশ স্বাভাৱিকতেই পুৰণ হৈ যায়।\nপ্লাষ্টিক জাতীয় আৱৰ্জনাৰ আন ধৰণৰ ব্যৱহাৰো আজিকালি গ্ৰহণীয় হৈ উঠিছে। পুৰ্বে ৰি-চাইক্লিং প্ৰক্ৰিয়া কিছু পৰিমাণে অনুসৰণ কৰা হৈছিল আৰু এই প্ৰক্ৰিয়াৰ বিকাশৰ কথা চিন্তা কৰা হৈছিল, কিন্তু এই প্ৰক্ৰিয়াত যথেষ্ট পৰিমাণে বিষাক্ত গেছ ওলোৱা বাবে সদ্যহতে ৰি-চাইক্লিং প্ৰক্ৰিয়াক বিশেষভাৱে অনুমোদন জনোৱা নহয়। এতিয়া আহিছে বিটুমেনৰ সৈতে পলিমাৰ জাতীয় সামগ্ৰী ৰাস্তা নিৰ্মাণৰ কামত ব্যৱহাৰৰ কথা। ভাৰতত এই প্ৰক্ৰিয়াটোৰ বিকাশ ঘটাইছিল মাদুৰাইৰ থিয়াগাৰজৰ অভিযান্ত্ৰিক মহাবিদ্যালয়ৰ ৰসায়ন বিজ্ঞানৰ অধ্যাপক ৰাজাগোপালন বাসুদেৱন নামৰ বিজ্ঞানীজনে, যাৰ বাবে অধ্যাপক বাসুদেৱনক ‘প্লাষ্টিকমেন অৱ ইণ্ডিয়া’ বুলি নামকৰণ কৰা হৈছে। পেলনীয়া পলিথিনক বিটুমেনৰ সৈতে গৰম কৰি যেতিয়া শিলগুটিৰ ওপৰত প্ৰলেপ দিয়া প্ৰক্ৰিয়াত অধ্যাপক বাসুদেৱন লেবৰেটৰীৰ ভিতৰত সফল হৈছিল, তেতিয়া প্ৰদৰ্শনমুলক নিৰ্মাণ হিচাপে প্লাষ্টিক ,বিটুমেন আৰু শিলগুটিৰে নিজৰ মহাবিদ্যালয়ৰ ভিতৰতে পৰীক্ষামুলকভাৱে কিছু অংশ পথ নিৰ্মাণ কৰা হৈছিল ২০০২ চনতে আৰু এই কামৰ ধাৰাবাহিকতাৰ ফলতে থিয়াগাৰজৰ মহাবিদ্যালয়ে এই প্ৰযুক্তিৰ পেটেণ্ট লাভ কৰিছিল।\nআচলতে ৰাস্তা নিৰ্মাণৰ বাবে ব্যৱহাৰ কৰা প্লাষ্টিক বিভিন্ন ধৰণৰ হ’ব পাৰে: কেৰীবেগ, প্লাষ্টিক কাপ, বিস্কুটৰ পেকেট, চিপচৰ পেকেট, চকলেটৰ বাকলি আদি এনে কামৰ বাবে ব্যৱহাৰ কৰিব পাৰি। দেখা গৈছে যে প্লাসটিক আৰু বিটুমেনৰ মিশ্ৰণেৰে তৈয়াৰ কৰা ৰাস্তাৰ নিৰ্মাণব্যয় কম হোৱাৰ লগতে স্থায়িত্বও বেছি। ৰাস্তা নিৰ্মাণৰ কামত প্লাষ্টিক প্ৰয়োগ কৰিবৰ বাবে বিশেষ গুৰুত্বপুৰ্ণ প্ৰযুক্তিৰো প্ৰয়োজন নহয়। পথ নিৰ্মাণৰ বাবে বৰ্তমানলৈকে ব্যৱহাৰ হৈ থকা যন্ত্ৰপাতিকে সামান্য প্ৰযুক্তিগত সালসলনি কৰি প্লাষ্টিকৰ পথ নিৰ্মাণত ব্যৱহাৰ কৰিব পাৰি। এই পদ্ধতিত প্লাষ্টিকসমুহ ১৭০° চেণ্টিগ্ৰেড পৰ্যন্ত গৰম কৰি তাত বিটুমেন মিহলি কৰা হয় আৰু পাছত এই মিশ্ৰণৰ সৈতে এছফাল্ট ব্যৱহাৰ কৰি পথ নিৰ্মাণ কৰা হয়। পথ নিৰ্মাণত প্লাষ্টিক ব্যৱহাৰৰ লগে লগে এছফাল্টৰ ব্যৱহাৰ বহুখিনি কমি যাব আৰু পৰোক্ষভাৱে ই পাৰিপাৰ্শ্বিকতাৰ বাবেও সহায়ক হ’ব, কিয়নো ভু-মণ্ডলীয় কাৰ্বন নিষ্কাশনৰ শতকৰা দুভাগ এছফাল্টৰ পৰাই সৃষ্টি হয়।\n২০১২ চনত ৰাজাগোপালন বাসুদেৱনে পেলনীয়া প্লাষ্টিক আৰু শিলগুটি মিহলি কৰি প্লাষ্ট’ন নামৰ এক বিশেষ ধৰণৰ সামগ্ৰী নিৰ্মাণৰ প্ৰযুক্তি আৱিষ্কাৰ কৰে। পুৰ্বে ব্যৱহাৰ কৰা চিমেণ্ট কংক্ৰিটৰ ব্লকৰ পৰিৱৰ্তে এই প্লাষ্ট’ন ব্লকবোৰৰ নিৰ্মাণব্যয় কম, তুলনামুলকভাৱে পাতল আৰু এইবোৰৰ শক্তিও চিমেণ্ট-কংক্ৰিটৰ ব্লকতকৈ দুগুণ বেছি। ঘৰৰ বাহিৰৰ ৱাল, মজিয়া, চৌহদৰ ভিতৰত পথ নিৰ্মাণ আদি কামৰ বাবে প্লাষ্ট’ন ব্লক উৎকৃষ্ট বুলি বিবেচিত হৈছে। চৰকাৰেও ২০১৫ চনতে ৰাস্তা নিৰ্মাণকাৰী সংস্থাবোৰক পথ নিৰ্মাণৰ কামত পেলনীয়া প্লাষ্টিক ব্যৱহাৰৰ কাৰণে নিৰ্দেশনা দিছে। ‘দি হিন্দু’ কাকতত দিয়া এটা সাক্ষাৎকাৰত বাসুদেৱনে এইবুলিও কৈছে- ‘সুস্থ ভাৰতেই আমাৰ প্ৰথম পচন্দৰ কাৰ্যসুচী। পেলনীয়া প্লাষ্টিক ব্যৱহাৰ কৰি পথ নিৰ্মাণৰ কাম কৰাৰ লগতে প্লাষ্ট’নৰ ব্যৱহাৰৰ বাৰ্তাটো দেশৰ বিভিন্ন কোণলৈ বিস্তাৰিত কৰিব লাগিব। দেশৰ সৰ্বত্ৰ এলেকাতে পথ নিৰ্মাণত প্লাষ্টিক আৰু অন্যান্য কামত প্লাষ্ট’নৰ ব্যৱহাৰে শীৰ্ষস্থান পোৱাৰ পাছতহে আমি আমাৰ প্ৰযুক্তি আন দেশৰ সৈতে ভাগ-বতৰা কৰিম’।\nস্বচ্ছ ভাৰত কাৰ্যসুচীৰ অন্যতম অংশীদাৰ হ’ল ৰোগ পিকাৰছ (Rag Pickers)সকল: জীৱিকাৰ স্বাৰ্থত পুতিগন্ধময় আৱৰ্জনাৰ মাজত প্লাষ্টিক আৰু পলিথিনৰ সন্ধানত এক আতংকময় জীৱন অতিবাহিত কৰি দেশখনক বহু পৰিমাণে প্ৰদুষণমুক্ত কৰি ৰখাত এই ৰেগ পিকাৰছসকলৰ ভুমিকা অতিকে গুৰুত্বপুৰ্ণ। স্বচ্ছ ভাৰতৰ ৰাষ্ট্ৰজোৰা কাৰ্যসুচীত ৰেগ পিকাৰছসকলক এটা বিশেষ স্থানত ৰখাটো অতিকে উচিত কাম হ’লহেঁতেন। সততে বীজাণুৰ সৈতে খেলা কৰি থকা এইসকল কৰ্মীৰ বাবে সহজ আৰু বিনামুলীয়া স্বাস্থ্য সেৱা উপলব্ধ হ’লেও তেওঁলোকে কিছু সকাহ পালেহেঁতেন। দেশৰ নাগৰিক হিচাপে পাব লগা মানৱ অধিকাৰৰ ভিত্তিতে ৰেগ পিকাৰছসকলক সংগঠিতভাৱে সজাগতামুলক প্ৰশিক্ষণ দিয়াৰ লগতে নিৰাপদ পোছাক, হেণ্ড গ্লোভছৰ দৰে সামগ্ৰী যোগান ধৰা হ’লেও জনসাধাৰণে প্ৰতিদিনে দি থকা স্বচ্ছ ভাৰত অভিযানৰ উপকৰৰ কিছু অংশ কামত লাগিলহেঁতেন বুলি ক’ব পাৰি।\nলেখক: ডা: প্ৰবীণকুমাৰ নেওগ ( জি এনআৰচি স্বাস্থ্য)


সুমথিৰা বেলিৰ উমাল ৰ'দ-অনুভৱ~হেমেন হাজৰিকা\nহেমন্তৰ নিয়ৰ পৰা ৰাতিৰ নিহালিৰ উম লৈ থাকি কি যে আৰাম | ওলাবলৈকে মন নাযায় | তাতে আকৌ আজিৰ জীৱন শৈলীত অভ্যস্ত আমিবোৰে ৰাতি বহু পলমকৈ সাৰে থাকি পুৱা দেৰীকৈ উঠা অভ্যাস গঢ় লৈ উঠিছে | সোনকালে উঠি সুমথিৰা বেলিৰ উমাল ৰ'দ লোৱাৰ সৌভাগ্য কিমানজনৰ ঘটে | নীলিম আকাশৰ গৰ্ভৰ পৰা ওলাই অহা সুমথিৰা টেঙাহেন বেলিটোৰ উমাল ৰ'দকণ গাত ল'বলৈ কিমান যে ভাল লাগে | তেনে কৰিবলৈ কেইজনৰ সৌভাগ্য হয় | তাকে কৰিবলৈ সোনকালে উঠিব পাৰিব লাগিব | সূৰ্য স্নান কৰিলেহে দেখা পোৱা যাৱ সুমথিৰা হেন বেলি | বেলিৰ পোহৰত হেনো ভিটামিন থাকে | সেই বেলিৰ তাপত ৰ'দ সেকিবলৈ বৰ মন যায় | এষাৰ প্ৰবচন আছে সোনকালে শুবা সোনকালে উঠিবা তেহে দেহৰ শান্তি পাবা ইংৰাজীত আকৌ কয় Early to bed and early to rise makesaman healthy wealthy and wise. এইবোৰ কথা আমি সকলোৱে জানো , আনক উপদেশ দিওঁ কিন্তু নিজে কেইজনে পালন কৰো | তাৰ বাবেই আমি নিশকটীয়া হৈছোঁ | দেখাত সুষ্ঠ পুষ্ট মানুহজন ভিতৰে ভিতৰে কিমান দুৰ্বল | অতি আধুনিকতাৰ বতাহত উটি ভাহি যোৱা আমি বোৰে আৰু কি কৰিব পাৰিম | আমি পৰিশ্ৰম কৰিবলৈ পাহৰি গলো তাৰ ফলত শৰীৰত Silent killer বেমাৰবোৰে খাপ পিটি বহিল | আমাৰ আয়ে কাহিলী পুৱাতে উঠি নদী ঘাটত গাও ধুইছিল তাৰপৰা পানীও আনিছিল , ঢেকিত ধান বানিছিল , জুইত ভাত ৰান্ধি খুৱাইছিল , গা মুৰ ধুই দীঘল চুলিটাৰী সুমথিৰা হেন বেলিৰ ৰ'দত শুকুৱাইছিল | সেয়া আমি স্ব চক্ষুৰে দেখিছিলো | কিন্তু আজিৰ দিনটোত ঠিয় হৈ ভাবিছো কলৈ গ'ল সেই আপুৰুগীয়া দৃশ্যবোৰ , কিয় কনকলতা, মূলাগাভৰুৰ তেজৰ সূতত বলীয়ান হোৱা গাভৰু জাক কিয় আজি এনে হ'ল | আমাৰ সমাজলৈ পৰিবৰ্তন আহিল , পৰিবৰ্তনৰ ঢৌত উটি গৈ আমি নিজেই আমাৰ বিপদ মাতি আনিলো |\nকবি নৱকান্ত বৰুৱা দেৱেও কৈছিল ভালপাওঁ পুৱতিৰ কোমল ৰ'দালী দেখা দিয়া কুঁৱলীৰ বগা জাল ফালি সেই অপৰূপ প্ৰাকৃতিক সৌন্দৰ্য চোৱাৰ পৰা নিজকে বঞ্চিত কৰিছোঁ | তাৰমানে আমি নিজকে প্ৰকৃতিৰ পৰা আতৰাই ৰাখিছোঁ | আমি নিজে কৃটিমভাৱে এটা জীৱন শৈলী তৈয়াৰ কৰি লৈছোঁ আৰু তাৰ ফল এয়া আমাৰ চকুৰ আগত | প্ৰকৃতি আৰু মানুহ সদাই পৰস্পৰে সংপৃক্ত হৈ থাকে | ইটোৰ পৰা সিটো পৃথকে থাকিব পাৰে জানো | নোৱাৰি বুলি জানিও আমি এটা ঢং সৃষ্টি কৰি লৈছোঁ | আমাৰ জীৱনলৈ আমি নিজে কেনেধৰণৰ পৰিবৰ্তন আনি লৈছো | তাৰ বাবে কাক জগৰীয়া কৰিম ?\nআমি আমাৰ পূৰ্ব পুৰুষে তেখেত সকলৰ ভৱিষ্যতটো আমাৰ বৰ্তমানৰ বাবে এৰি থৈ যোৱা কথাবোৰ পৰিহাৰ কৰি নতুন জীৱন শৈলী আকোৱালী ললো | আমি নতুনৰ গতি খেদা তৰুণ তৰুণী হলো বুলি ঐতিহ্য পৰম্পৰা হেৰুৱাম নেকি ? নতুন আৰু পুৰণিৰ সংমিশ্ৰনেৰে দুয়ো কুল বজাই ৰাখি আমাৰ ভালৰ বাবে আগুৱাই যাম | যাতে আমি সকলোৱে কুঁৱলীৰ বগা জাল ফালি ওলাই অহা সুমথিৰা হেন বেলিৰ কোমল ৰ'দত জীৰাব পাৰো |


গ্ৰেভিটী - অসমীয়া ৱিকিপিডিয়া\nএই প্ৰবন্ধটো ইংৰাজী চলচ্চিত্ৰখনৰ বিষয়ে। প্ৰাকৃতিক পৰিঘটনাটোৰ বাবে মহাকৰ্ষণ চাওক।\n২০১৩ filmসাঁচ:SHORTDESC:২০১৩ film\nআগষ্ট ২৮, ২০১৩ (2013-08-28) (Venice)\nঅক্টোবৰ ৪, ২০১৩ (2013-10-04) (US)\nনৱেম্বৰ ৮, ২০১৩ (2013-11-08) (UK)\n১০০ মিলিয়ন ডলাৰ\nগ্ৰেভিটী (ইংৰাজী: Gravity) ২০১৩ চনত মুক্তিপ্ৰাপ্ত কল্প-বিজ্ঞান কাহিনীৰ ওপৰত আধাৰিত আৰু মহাকাশত সংঘটিত কাহিনীৰে নিৰ্মিত এখন ত্ৰিমাত্ৰিক (3D) শিহৰণকাৰী চলচ্চিত্ৰ। ছবিখনৰ পৰিচালনা, সহ-প্ৰযোজনা আৰু সহ-সম্পাদনা Alfonso Cuarón-ৰ। মূল চৰিত্ৰত অভিনয় কৰিছে ছান্দ্ৰা বুলক(ইংৰাজী:Sandra Bullock) আৰু জৰ্জ ক্ল'নী(ইংৰাজী:George Clooney)য়ে। কক্ষপথত পৰিভ্ৰমণৰত অৱস্থাতে ধ্বংসপ্ৰাপ্ত হোৱা এখন মহাকাশযানৰ দুগৰাকী মহাকাশচাৰীৰ চৰিত্ৰতো দুয়ো অভিনয় কৰিছে। মহাকাশযানখনৰ ধ্বংসৰ পিছত দুয়ো পৃথিৱীলৈ ঘূৰি আহিবলৈ কৰা প্ৰচেষ্টাৰে ছবিখনৰ কাহিনীভাগ বৰ্ণিত হৈছে।\nCuarón আৰু তেওঁৰ পুত্ৰ Jonás Cuarón-ই ছবিখনৰ কাহিনীভাগ ৰচনা কৰাৰ পিছত ইউনিভাৰ্চেল ষ্টুডিঅ'(ইংৰাজী:Universal Studios)ত প্ৰস্তুত কৰাৰ প্ৰচেষ্টা হাতত লৈছিল। প্ৰকল্পটোৰ স্বত্ব ৱাৰ্ণাৰ ব্ৰাডাৰ্ছ(ইংৰাজী:Warner Bros.)বিক্ৰী কৰাৰ পিছতহে এই প্ৰকল্পটোৱে গতি লয়। ষ্টুডিঅ'টোৱে বহুকেইগৰাকী অভিনেত্ৰীক ছবিখনৰ মূল চৰিত্ৰত অভিনয়ৰ বাবে অনুৰোধ জনাই ওচৰ চপাৰপি ছত শেষত ছান্দ্ৰা বুলকক সেই চৰিত্ৰৰ বাবে নিৰ্বাচিত কৰে। মূল পুৰুষ চৰিত্ৰৰবাবে প্ৰথমে ৰ'বাৰ্ট ডাউনী জুনিয়ৰ (ইংৰাজী:Robert Downey Jr.) জড়িত হৈছিল যদিও তেওঁ প্ৰকল্পটোৰ পৰা আতঁৰি যায় আৰু জ'ৰ্জ ক্ল'নীৰ দ্বাৰা সেই চৰিত্ৰ ৰূপায়িত হয়।\n২০১৩ চনৰ ৭০ তম ভেনিচ আন্তঃৰাষ্ট্ৰীয় চলচ্চিত্ৰ মহোৎসৱত গ্ৰেভিটী ছবিখন প্ৰথম প্ৰদৰ্শিত হৈছিল।  ইয়াৰ তিনিদিন পিছত টেলুৰাইছ চলচ্চিত্ৰ মহোৎসৱত ছবিখনৰ উত্তৰ আমেৰিকা প্ৰিমিয়াৰ সম্পন্ন হৈছিল। ২০১৩ চনৰ ৪ অক্টোবৰ তাৰিখে আমেৰিকা যুক্তৰাষ্ট্ৰ আৰু কানাডাত ছবিখন মুক্তি দিয়া হয়। সমগ্ৰ বিশ্বজুৰি ছবিখনে দৰ্শক আৰু সমালোচকৰ বিপুল জনপ্ৰিয়তা আৰু প্ৰশংসা লাভ কৰে। সমালোচক-দৰ্শক উভয়েই ইমানুৱেল লুবেজকি(Emmanuel Lubezki)ৰ চিনেমেট'গ্ৰাফী(cinematography), ষ্টিভেন প্ৰাইচ(Steven Price)ৰ সংগীত, কুৱেৰনৰ পৰিচালনা আৰু বুলকৰ অভিনয়ৰ উচ্চ প্ৰশংসা কৰে।\n6.1 বক্স অফিচ\nএই ছবিখনৰ কাহিনীভাগ এছ টি এছ-১৫৭ (STS-157) নামৰ এক কাল্পনিক চাটল 'এক্সপ্ল'ৰাৰ' (Shuttle Explorer) ৰ মিছন বা অভিযানৰ ওপৰত আধাৰিত।  ডক্টৰ ৰায়ান ষ্ট'ন ( Dr. Ryan Stone) ( অভিনেত্ৰী ছান্দ্ৰা বুলক) এগৰাকী মেডিকেল ইঞ্জিনিয়াৰ।  তেওঁ মহাকাশ যান এক্সপ্লৰাৰেৰে প্ৰথমটো মহাকাশ অভিযানত অংশগ্ৰহণ কৰে। এই অভিযানত তেওঁৰ সংগী হ'ল প্ৰৱীণ মহাকাশচাৰী মেট কোৱালস্কি (Matt Kowalski) ( অভিনেতা জ'ৰ্জ ক্ল'নী)। মেটে তেওঁৰ অন্তিমটো মহাকাশ অভিযানত নেতৃত্ব বহন কৰিছে। হাবল মহাকাশ টেলিস্কোপ (Hubble Space Telescope) ৰ কিছু মেৰামতিৰ বাবে মহাকাশ পদচাৰণ ( Spacewalk)কৰি থকা অৱস্থাত এওঁলোকে হিউষ্টনত অৱস্থিত অভিযান নিয়ন্ত্ৰক ( Mission Control) ৰ পৰা জানিব পাৰে যে ৰাছিয়ান মিছাইলে কোনো পৰিত্যক্ত ছেটেলাইটত খুন্দা মৰাৰ ফলত শৃংখল বিক্ৰিয়া ( Chain reaction) হৈ মহাকাশ আবৰ্জনা ( Space debries) ৰ সৃষ্টি কৰিছে। বিপদৰ আশংকা কৰি অভিযান নিয়ন্ত্ৰকে এই অভিযানৰ ইমানতে সামৰিবলৈ নিৰ্দেশ দিয়ে। কিছুসময়ৰ পিছতে অভিযান নিয়ন্ত্ৰকৰ সৈতে সকলো যোগাযোগ ব্যহত হৈ পৰে। কিন্তু কোনোবাই শুনাৰ আশাত মহাকাশচাৰী সকলে বাৰ্তা দি থাকে।\nঅতি ক্ষিপ্ৰ গতিত অহা মহাকাশ আবৰ্জনাই 'এক্সপ্লৰাৰ' ত খুন্দা মাৰে আৰু মহাকাশচাৰী ষ্ট'ন চাটলৰ পৰা বিছিন্ন হৈ পৰে। কোৱালস্কিয়ে অতি সোনকালে ষ্ট'নক মহাকাশত পথ হেৰুৱাই ঘূৰি ফুৰাৰ পৰা উদ্ধাৰ কৰে আৰু দুয়ো মহাকাশ চাটললৈ উভতি যায়। তাত উপস্থিত হৈ তেওঁলোকে দেখা পাই যে আবৰ্জনাসমূহে চাটলৰ গুৰুতৰ ক্ষতিসাধন কৰিছে আৰু তাত থকা ক্ৰিউৰ সকলোৰে মৃত্যু হৈছে। তেওঁলোকে থ্ৰাষ্টাৰ পেক ( Thruster pack) ৰ সহায়ত প্ৰায় ১০০ কিলোমিটাৰ দুৰত্বত কক্ষপথত থকা ইণ্টাৰনেশ্যনেল স্পেচ ষ্টেচন ( International Space Station, ISS) লৈ যাত্ৰা কৰে। কোৱালস্কিয়ে ধাৰণা কৰে যে মহাকাশৰ আবৰ্জনাই এটা পাক অতিক্ৰম কৰি পুনৰ তেওঁলোকৰ ওচৰ পাবলৈ ৯০ মিনিট সময় লাগিব।\nইণ্টাৰনেশ্যনেল স্পেচ ষ্টেচনলৈ যাত্ৰা কৰি থকাৰ সময়ত দুয়িগৰাকী মহাকাশচাৰীয়ে ষ্ট'নৰ ব্যক্তিগত জীৱন আৰু মৃত জীয়েকৰ কথা আলোচনা কৰে। ষ্টেচন পাই দেওঁলোকে দেখে যে ক্ষতিসাধন হৈছে যদিও ষ্টেচনটো কাৰ্য্যক্ষম হৈ আছে। কিন্তু ষ্টেচনত থকা ক্ৰিউৰ সকলোৱে তাতে থকা চয়ুজ মডিউল (Soyuz module) ৰ দুখন মহাকাশ কেপচ্যুল (Capsule)ৰ এখনত ষ্টেচন এৰি গৈছে। অন্যটো কেপচ্যুলৰ পেৰাচ্যটটোও দুৰ্ঘটনাক্ৰমে ব্যৱহাৰ কৰি পেলোৱাৰ ফলত দ্বিতীয়টোৰে পৃথিৱীলৈ ঘূৰি যোৱাটো অসম্ভব হৈ উঠে। কোৱালস্কিয়ে পৰামৰ্শ দিয়ে যে দ্বিতীয়টো চয়ুজ কেপচ্যল ব্যৱহাৰ কৰি কাষৰীয়া চাইনিজ স্পেচ ষ্টেচন ' Tiangong' লৈ গৈ তাৰ মডিউলেৰে পৃথিৱীলৈ নিৰাপদে উভতি যাব পৰা হ'ব। বতাহ আৰু কাৱাজ ক্ষমতা ( air and maneuvering power) নথকাত দুয়ো আই এছ এছ ৰ কাষেদি পাৰ হৈ নোযোৱাকৈ নিজকে ধৰি ৰাখিবলৈ চেষ্টা কৰে। একাধিক চেষ্টাৰ পিছত ষ্ট'নৰ ভৰি এখন চয়ুজৰ পেৰাচ্যুটৰ ৰছীত জোঁটপোট লাগি ধৰে আৰু ষ্ট'নে কোৱালস্কিৰ কাপোৰৰ এডাল ৰছীত খামুচি ধৰিবলৈ সক্ষম হয়। ষ্ট'নৰ প্ৰতিবাদ আওকাণ কৰি কোৱালস্কিয়ে দুয়োৰে ভৰত ষ্টেচনৰ পৰা পুনৰ বিছিন্ন হৈ নাযাবৰ বাবে নিজকে ষ্ট'নৰ পৰা বিছিন্ন কৰি দিয়ে। ইয়াৰ ফলত ষ্ট'ন ষ্টেচনৰ ফালে টান খাই পৰে। আঁতৰি গৈ থকা অৱস্থাতে কোৱালস্কিয়ে ষ্ট'নক পৰৱৰ্ত্তী অভিযানৰ বাবে দিহা-পৰামৰ্শ আৰু উৎসাহ দিয়ে।\nঅক্সিজেন ক্ৰমাৎ শেষ হৈ অহা অৱস্থাত ষ্ট'নে এয়াৰলক (airlock) ৰে আই এছ এছৰ ভিতৰত প্ৰবেশ কৰিবলৈ সক্ষম হয়। কিন্তু দুৰ্ঘটনাক্ৰমে আৰম্ভ হোৱা এক অগ্নিকাণ্ডৰ পৰা ৰক্ষা পাবৰ বাবে তেওঁ ক্ষিপ্ৰতাৰে চয়ুজ মডিউলেৰে আই এছ এছ এৰিবলৈ বাধ্য হয়। কিন্তু পেৰাচ্যটৰ ৰছীত সংযুক্ত হৈ থকাৰ বাবে চয়ুজ ৰৈ যায়। ষ্ট'নে মহাকাশতে খোজ দি ৰছীবোৰ বিছিন্ন কৰিবলৈ চেষ্টা কৰে। সেইসময়তে মহাকাশ আবৰ্জনাসমূহ পুনৰ পায়হি আৰু ষ্টেচনৰ বিস্তৰ ক্ষতি সাধন কৰে। ষ্ট'নে চয়ুজক চীনা ষ্টেচনৰ সৈতে মিলাবলৈ সক্ষম হয় কিন্তু জানিব পাৰে যে ইন্ধন শেষ হোৱাৰ পথত। পৃথিৱীৰ অভিযান নিয়ন্ত্ৰকৰ সৈতে যোগাযোগ কৰিবলৈ চেষ্টা কৰে কিন্তু তাৰ পৰিৱৰ্ত্তে কোনো চীনা মাছমৰীয়াৰ কথোপকথনহে শুনিবলৈ পায়। ষ্ট'নে ক্ৰমাৎ আশা এৰিবলৈ বাধ্য হৈ কেবিনৰ অক্সিজেন যোগান বন্ধ কৰি দিয়ে। সংজ্ঞা হেৰুৱাৰ উপক্ৰম হোৱাৰ মূ্হৰ্ত্তত বাহিৰৰ পৰা কোৱালস্কিৰ প্ৰবেশ ঘটে। আশাহত হোৱাৰ বাবে ষ্ট'নক ককৰ্থনা কৰি তেওঁ চয়ুজৰ লেণ্ডিং কৰিব পৰা ৰকেটৰ সহায় ল'বলৈ পৰামৰ্শ দিয়ে। সংজ্ঞা লাভ কৰি ষ্ট'নে উপলব্ধি কৰে যে কোৱালস্কিৰ আগমণ বাস্তব নাছিল। কিন্তু ই তেওঁক পুনৰ চেষ্টা কৰিবলৈ প্ৰেৰণা দিয়ে।\nষ্ট'নে চয়ুজ কেপচ্যুলক ষ্টেচনৰ পৰা বিছিন্ন কৰিব নোৱাৰি 'explosive decompression' প্ৰক্ৰিয়াৰে নিজকে ইয়াৰ পৰা মুক্ত কৰে আৰু অগ্নি নিৰ্বাপক (fire extinguisher) ক makeshift thruster হিচাপে ব্যৱহাৰ কৰি 'Tiangong' পায়হি। মহাকাশ আবৰ্জনাই কক্ষচ্যুত কৰা Tiangong য়ে অস্বাভাৱিক ক্ষিপ্ৰতাৰে আঁতৰি যাবলৈ ধৰে। ষ্ট'ন Shenzhou নামৰ কেপচ্যুলত প্ৰবেশ কৰাৰ সময়তে Tiangong বিভক্ত হ'বলৈ আৰম্ভ কৰে। এই কেপচ্যুলে পৃথিৱীৰ বায়ুমণ্ডলত প্ৰবেশ কৰাৰ সময়ত ষ্ট'নে অভিযান নিয়ন্ত্ৰকৰ মাত শুনিবলৈ পায়। অৱশেষত কেপচ্যুলটোৱে এটা হৃদত অৱতৰণ কৰে , কিন্তু এক ইলেক্ট্ৰিক অগ্নিকাণ্ডৰ বাবে ষ্ট'নক ততাতৈয়াকৈ নিজকে মুকলি কৰিবলৈ বাধ্য হয়। কেপচ্যুলৰ দুৱাৰ খোলাৰ লগে লগে হৃদৰ পানী দ্ৰুত গতিত ইয়াৰ ভিতৰত প্ৰবেশ কৰে আৰু ই ডুবিবলৈ লয়। অৱশেষত ষ্ট'নে মহাকাশচাৰীৰ পোছাকযোৰ খুলি পেলোৱাত সাঁতুৰি ওপৰলৈ আইবলৈ সক্ষম হয়। পৃথিৱীৰ মাধ্যাকৰ্ষণ শক্তিৰ উপলব্ধিৰে ষ্ট'নে পাৰৰ বালিত কম্পিতভাৱে খোজ পেলায়।\nছান্দ্ৰা বুলক(Sandra Bullock): ড॰ ৰায়ান ষ্ট'নৰ ভূমিকাত- এগৰাকী মেডিকেল ইঞ্জিনীয়াৰ আৰু মিছন বিশেষজ্ঞ যি মহাকাশলৈ প্ৰথমবাৰৰ বাবে যাত্ৰা কৰিছে।\nজৰ্জ ক্লুনী(George Clooney): লেফটেনেণ্ট মেট ক'ৱলস্কিৰ ভূমিকাত- দলটোৰ কমাণ্ডাৰ। তেওঁ এগৰাকী প্ৰৱীণ মহাকাশচাৰী। এই এক্সপ্ল'ৰাৰ মিছনৰ পিছতেই তেওঁ অৱসৰ গ্ৰহণ কৰাৰ কথা। তেওঁ নিজৰ বিষয়ে কাহিনী কৈ আৰু সহযাত্ৰী দলৰ সৈতে ধেমালি কৰি ভাল পায়। কিন্তু সহ-মহাকাশচাৰী জীৱন ৰক্ষা কৰিবলৈ তেওঁ বদ্ধপৰিকৰ।\nএড হেৰিছ(Ed Harris) (কণ্ঠ): টেক্সাছ, হিউষ্টিনত থকা মিছন নিয়ন্ত্ৰণৰ দায়িত্বত।\nঅৰ্ত ইগ্নেছুছেন(Orto Ignatiussen) (কণ্ঠ): Aningaaq-ৰ ভূমিকাত। তেওঁ গ্ৰীনলেণ্ডৰ ইনউইট গোষ্ঠী(Greenlandic Inuit)ৰ মাছমৰীয়া যি ষ্ট'নৰ দ্বাৰা এটা ৰেডিঅ' বাৰ্তা ধৰিছিল।\nপল শৰ্মা(Paul Sharma) (কণ্ঠ): শৰিফ ডাছাৰীৰ ভূমিকাত: এক্সপ্ল'ৰাৰত যাত্ৰা কৰা এগৰাকী ফ্লাইট ইঞ্জিনীয়াৰ। শৰিফৰ এগৰাকী পত্নী আৰু এটা সন্তান আছিল তেওঁ নিজৰ মহাকাশৰ পোছাকযোৰত পৰিয়ালৰ এখন আলোকচিত্ৰ লগাই ৰাখিছিল।\nএমী ৱাৰেণ(Amy Warren) (কণ্ঠ): এক্সপ্ল'ৰাৰৰ কেপ্টেইনৰ ভূমিকাত।\nবাছেঅ ছেভেজ(Basher Savage) (কণ্ঠ): ৰাছিয়ান মহাকাশ আস্থানৰ কেপ্টেইনৰ ভূমিকাত।\nবৰ্হিবিশ্বক পটভূমি হিচাপে লোৱা স্বত্বেও পৰিচালকে এই বোলছবিত ধ্বংসমুখী কোনো পৰিঘটনাৰ পৰৱৰ্ত্তী সময়ছোৱাৰ মানসিক অৱস্থা আৰু সংগ্ৰামী ভাবধাৰাৰ সুন্দৰভাবে প্ৰতিফলন ঘটাইছে।  Cuarón য়ে ষ্ট'নৰ যোগেদি নিসংগতা আৰু হতাশাৰ বিৰুদ্ধে যুঁজিবলৈ কেনেকৈ মনৰ স্পষ্টতা (clarity of mind),অধ্যবসায় ( persistence), প্ৰশিক্ষণ আদিৰ প্ৰয়োজন সেয়া ছবিখনত ফুটাই তুলিছে। \nবোলছবিখনে ৰায়ানৰ জীয়েকৰ দুৰ্ঘটনাক্ৰমে হোৱা মৃত্যু , জীয়াই থকাৰ অদমনীয় হেঁপাহ আৰু উদ্ধাৰ হোৱাৰ অসম্ভাৱনীয় পৰিস্থিতি আদিৰ দ্বাৰা আধ্যাত্মিকতাৰ ধাৰণা অন্তৰ্ভুক্ত কৰিছে।\nAlfonso Cuarón য়ে তেওঁৰ পুত্ৰ জ'নাছ (Jonás) সৈতে গ্ৰেভিটিৰ কাহিনীভাগ ৰচনা কৰে। Warner Bros. য়ে প্ৰজেক্টটোৰ কাম হাতত লয়। প্ৰথঞে এঞ্জেলিনা জ'লীয়ে এই প্ৰজেক্টৰ আগ্ৰহী হৈছিল যদিও ষ্টুদিঅ'ই ২০ মিলিয়ন ডলাৰ দিয়াত অক্ষমতা প্ৰকাশ কৰাত তেওঁ এই কাম বাদ দিয়ে।  তাৰপিছত এই বোলছবিৰ মুখ্য ভূমিকাত অভিনয় কৰাৰ বাবে স্কাৰলেট জ'হানছন (Scarlett Johansson) , ব্লেক লাইভলি ( Blake Lively) , নাটালিয়া পৰ্টমেন ( Natalie Portman) ৰ নাম প্ৰস্তাব কৰা হয়। কিন্তু বিভিন্ন কাৰণত এই কেইগৰাকী অভিনেত্ৰীয়ে এই প্ৰজেক্ট বাদ দিয়ে। .। অৱশেষত পৰিচালকে ছন্দ্ৰা বুলকৰ কাষ চাপে আৰু তেওঁ এই ভূমিকাত অভিনয় কৰাৰ বাবে সন্মতি প্ৰদান কৰে। \nLake Powell, Arizona, where the landing scene was filmed\nগ্ৰেভিটিৰ প্ৰডাক্স'ন বাজেট আছিল $১০০ মিলিয়ন আৰু ইয়াৰ শ্বুটিং সম্পন্ন হৈছিল বিভিন্ন Arri Alexas সমূহত। বোলছবিখনৰ মূল চিত্ৰগ্ৰহণ আৰম্ভ হয় ২০১১ চনৰ মে মাহত। জীৱন্ত খণ্ড সমূহৰ শ্বুটিং হৈছিল যুক্তৰকাজ্যৰ পাইনউড আৰু শ্বেপাৰটন ষ্টুডিঅ'ত। (Pinewood and Shepperton Studios, United Kingdom). কেপচ্যুলৰ অৱতৰণ কৰা অংশ এৰিযোনাৰ পাৱেল হৃদ ( Lake Powell, Arizona) ত কৰা হৈছিল। ছান্দ্ৰা বুলক থা প্ৰয়ভাগ অংশ এটা বৃহৎ মেকানিকেল ৰিগ (giant mechanical rig)ৰ ভিতৰত সম্পন্ন কৰা হৈছিল। \nগ্ৰেভিটীৰ সংগীত ব্যৱস্থাপনা ষ্টিভেন প্ৰাইচৰ। ২০১৩ চনৰ ছেপ্টেম্বৰ মাহৰ আগভাগত ছবিখনৰ এটা ২৩ মিনিট দৈৰ্ঘ্যৰ ছাউণ্ডট্ৰেক মুক্তি দিয়া হৈছিল।  ২০১৩ চনৰ ১৭ ছেপ্টেম্বৰ তাৰিখে এটা ছাউণ্ডট্ৰেক এলবাম ডিজিটেল মাধ্যমৰ জৰিয়তে মুক্তি দিয়াৰ পিছত একে বছৰৰে ১ অক্টোবৰ তাৰিখে WaterTower Music-ৰ দ্বাৰা সঁফুৰাৰ ৰূপত (physical formats) মুক্তি দিয়া হয়।  ছবিখনত অন্তৰ্ভুক্ত অন্য কেইটামান গীত হৈছে-\n"Angels Are Hard to Find" by Hank Williams, Jr.\n"Sinigit Meerannguaq" by Juaaka Lyberth\n"Destination Anywhere" by Chris Benstead and Robin Baynton\n"922 Anthem" by 922 (feat. Gaurav Dayal)\n"Ready" by Charles Scott (feat. Chelsea Williams)\nছবিখনৰ বেছিভাগ অফিচিয়েল ট্ৰেইলাৰতে ইষ্ট'নিয়ান সংগীত ব্যৱস্থাপক Arvo Pärt-ৰ ১৯৭৮ চনৰ Spiegel im Spiegel ব্যৱহৃত হৈছিল। \nগ্ৰেভিটী ত্ৰিমাত্ৰিক ৰূপ(3D film) ৰূপত আৰু IMAX 3D-ত ২০১৩ চনৰ ৪ অক্টোবৰ তাৰিখে মুক্তি দিয়া হৈছিল।  অক্টোবৰৰ ৪ ৰ পৰা ১০ তাৰিখলৈ উদযাপিত আন্তঃৰাষ্ট্ৰীয় মহাকাশ সপ্তাহ(World Space Week)-ৰ আৰম্ভণিৰ দিনৰ সৈতে ছবিখনৰ মুক্তিৰ তাৰিখ একে দিনাই পৰিছিল। ছবিখন আদিতে ২০১২ চনৰ ২১ নৱেম্বৰত মুক্তি দিয়াৰ পৰিকল্পনা কৰা হৈছিল যদিও, বহুল উত্তৰ-নিৰ্মাণ স্তৰ(post-production )ৰ এফেক্টছ(effects) সম্পন্ন কৰিবৰ বাবে ইয়াৰ মুক্তিৰ তাৰিখ এবছৰ পিছুৱাই দিয়া হয়। \nবক্স অফিচ[সম্পাদনা কৰক]\n২০১৩ চনৰ ১৫ ডিচেম্বৰলৈকে , গ্ৰেভিটি য়ে উত্তৰ আমেৰিকাত মুঠ ২৫২,৭৬৭,০০০ ডলাৰ, অঅন্য দেশসমূহত ৩৮৯,৪০০,০০০ ডলাৰ আৰু বিশ্বজুৰি মুঠ ৬৪২,১৬৭,০০০ ডলাৰ আয় কৰিছে। ইয়াৰ দ্বাৰাই ই ২০১৩ চনত সৰ্বোচ্চ আয় কৰা সপ্তমখন বোলছবি ৰূপে পৰিগণত হৈছে। \nগ্ৰেভেটিৰ প্ৰিমিয়াৰ হৈছিল আগষ্টৰ ২৮ তাৰিখে ৭০তম ভেনিচ ইণ্টাৰনেশ্যনেল ফিল্ম ফেষ্টিভেলত। ইয়াত এই বোলছবিখনে সমালোচকৰ পৰা উচ্চ প্ৰশংসা পাবলৈ সক্ষম হয়।  Empire, Time আৰু Total Film আলোচনীয়ে গ্ৰেভিটিক ২০১৩ বৰ্ষৰ সৰ্বশ্ৰেষ্ঠ চলচ্চিত্ৰৰ স্বীকৃতি দিয়ে।  ই এইবৰ্ষত IMDb ত সৰ্বোচ্চ ৰেটং পাবলৈও সক্ষম হয়।\nআফ্ৰিকান-আমেৰিকান ফিল্ম ক্ৰিটিকছ এছ'ছিয়েশ্বন (African-American Film Critics Association) ১৩ ডিচেম্বৰ, ২০১৩ বৰ্ষটোৰ শে্ৰষ্ঠ চলচ্চিত্ৰ মনোনীত\nশ্ৰেষ্ঠ অভিনেত্ৰী ছান্দ্ৰা বুলক বিজয়ী\nএলায়েন্স অব ৱ'মেন ফিল্ম জাৰ্ণেলিষ্ট (Alliance of Women Film Journalists) ১৬ ডিচেম্বৰ, ২০১৩ শ্ৰেষ্ঠ চলচ্চিত্ৰ অমীমাংসিত\nশ্ৰেষ্ঠ পৰিচালক আলফ'নছ' কুৱেৰন (Alfonso Cuarón) অমীমাংসিত\nশ্ৰেষ্ঠ অভিনেত্ৰী ছান্দ্ৰা বুলক অমীমাংসিত\nশ্ৰেষ্ঠ চিনেমাট'গ্ৰাফী ইমানুৱেল লুবেজকি(Emmanuel Lubezki) অমীমাংসিত\nশ্ৰেষ্ঠ সম্পাদনা আলফ'নছ' কুৱেৰন আৰু Mark Sanger অমীমাংসিত\nশ্ৰেষ্ঠ সংগীত ষ্টিভেন প্ৰাইচ অমীমাংসিত\nশ্ৰেষ্ঠ অভিনেত্ৰী (Kick Ass Award for Best Female Action Star) ছান্দ্ৰা বুলক অমীমাংসিত\nActress Defying Age and Agism অমীমাংসিত\nমহিলা আইকন (AWJF Female Icon Award) ছান্দ্ৰা বুলক অমীমাংসিত\nঅবিস্মৰণীয় মুহূৰ্ত্তৰ বাবে বঁটা (Unforgettable Moment Award) জৰ্জ ক্লুনীৰ প্ৰত্যাৱৰ্ত্তনৰ মুহূৰ্ত্ত অমীমাংসিত\nআমেৰিকান ফিল্ম ইন্সটিটিউটৰ ২০১৩ চনৰ বঁটা ১০ জানুৱাৰী, ২০১৪ বৰ্ষটোৰ শীৰ্ষ দহখন চলচ্চিত্ৰ বিজয়ী\nব'ষ্টন অনলাইন ফিল্ম ক্ৰিটিক্স এছ'ছিয়েছনৰ বঁটা ৭ ডিচেম্বৰ, ২০১৩ বৰ্ষটোৰ শীৰ্ষ দহখন চলচ্চিত্ৰ বিজয়ী\nবষ্ট'ন ছছাইটি অব ফিল্ম ক্ৰিটিকছ (Boston Society of Film Critics) ৮ ডিচেম্বৰ, ২০১৩]] শ্ৰেষ্ঠ চিনেমেট'গ্ৰাফী ইমানুৱেল লুবেজকি(Emmanuel Lubezki) বিজয়ী\nসমালোচকৰ পছন্দৰ চলচ্চিত্ৰ বঁটা (Critics' Choice Movie Award) সমালোচকৰ পছন্দৰ চলচ্চিত্ৰ বঁটা|১৬ জানুৱাৰী, ২০১৪ শ্ৰেষ্ঠ চলচ্চিত্ৰ অমীমাংসিত\nশ্ৰেষ্ঠ কল্পবিজ্ঞান চলচ্চিত্ৰ (Sci-Fi Movie) অমীমাংসিত\nএক্সন চলচ্চিত্ৰৰ শ্ৰেষ্ঠা অভিনেত্ৰী অমীমাংসিত\nশ্ৰেষ্ঠ আৰ্ট পৰিচালক (Best Art Direction) এণ্ডি নিক'লছন (Andy Nicholson) আৰু ৰ'জি গডউইন (Rosie Goodwin) অমীমাংসিত\nশ্ৰেষ্ঠ ৰচক (Composer) ষ্টিভেন প্ৰাইচ অমীমাংসিত\nশ্ৰেষ্ঠ ভিজুৱেল এফেক্ট অমীমাংসিত\nডেট্ৰ'ইট ফিল্ম ক্ৰিটিকছ ছ'ছাইটি (Detroit Film Critics Society) ১৩ ডিচেম্বৰ, ২০১৩ শ্ৰেষ্ঠ চলচ্চিত্ৰ মনোনীত\nশ্ৰেষ্ঠ পৰিচালক আলফ'নছ' কুৱেৰন বিজয়ী\nGQ আলোচনীৰ বৰ্ষটোৰ ব্যক্তি ৮ ডিচেম্বৰ, ২০১৩ বৰ্ষটোৰ ভিজ'নেৰি (Visionary of the Year) আলফ'নছ' কুৱেৰন বিজয়ী\nগ'ল্ডেন গ্ল'ব বঁটা ৭১ তম গ'ল্ডেন গ্লৱ বঁটা|১২ জানুৱৰী, ২০১৪ শ্ৰেষ্ঠ চলচ্চিত্ৰ অমীমাংসিত\nশ্ৰেষ্ঠ পৰিচালক আলফ'নছ' কুৱেৰন অমীমাংসিত\nমৌলিক সংগীত ষ্টিভেন প্ৰাইচ অমীমাংসিত\nহলিউড ফিল্ম ফেষ্টিভেল (Hollywood Film Festival) ১৭ অক্টোবৰ, ২০১৩ বৰ্ষটোৰ অভিনেত্ৰী ছান্দ্ৰা বুলক বিজয়ী\nহিউষ্ট'ন ফিল্ম ক্ৰিটিক্স ছ'ছাইটি (Houston Film Critics Society) ১৫ ডিচেম্বৰ, ২০১৩ শ্ৰেষ্ঠ চলচ্চিত্ৰ মনোনীত\nশ্ৰেষ্ঠা অভিনেত্ৰী ছান্দ্ৰা বুলক বিজয়ী\nশ্ৰেষ্ঠ চিনেমাট'গ্ৰাফী ইমানুৱেল লুবেজকি(Emmanuel Lubezki) বিজয়ী\nশ্ৰেষ্ঠ মৌলিক সংগীত ষ্টিভেন প্ৰাইচ বিজয়ী\nকানজাচ ফিল্ম ক্ৰিটিক্স চাৰ্ক'ল (Kansas City Film Critics Circle) ১৫ ডিচেম্বৰ, ২০১৩ শ্ৰেষ্ঠ পৰিচালক আলফ'নছ' কুৱেৰন (Tied with Steve McQueen for 12 YearsaSlave) Tied\nলছ এঞ্জেলেছ ফিল্ম ক্ৰিটিক্স এছ'ছিয়েছন (Los Angeles Film Critics Association ৮ ডিচেম্বৰ, ২০১৩ শ্ৰেষ্ঠ চলচ্চিত্ৰ (Tied with Her (film)) বিজয়ী\nশ্ৰেষ্ঠ চিনেমাট'গ্ৰাফী ইমানুৱেল লুবেজকি বিজয়ী\nশ্ৰেষ্ঠ সম্পাদনা আলফ'নছ' কুৱেৰন মাৰ্ক চেংগাৰ বিজয়ী\nNational Board of Review of Motion Pictures ৪ ডিচেম্বৰ, ২০১৩ চলচ্চিত্ৰ নিৰ্মাণত সৃষ্টিশীল উদ্ভাৱন (Creative Innovation in Filmmaking) আলফ'নছ' কুৱেৰন বিজয়ী\nশীৰ্ষ দহখন চলচ্চিত্ৰ বিজয়ী\nনিউ ৱৰ্ক অনলাইন ফিল্ম ক্ৰিটিক্স ৮ ডিচেম্বৰ, ২০১৩ শ্ৰেষ্ঠ পৰিচালক আলফ'নছ' কুৱেৰন বিজয়ী\nঅনলাইন ফিল্ম ক্ৰিটিক্স ছ'ছাইটি বঁটা ১৬ ডিচেম্বৰ, ২০১৩ শ্ৰেষ্ঠ চলচ্চিত্ৰ মনোনীত\nশ্ৰেষ্ঠ সম্পাদনা আলফ'নছ' কুৱেৰন আৰু মাৰ্ক চেংগাৰ বিজয়ী\nPalm Springs International Film Festival ১৩ জানুৱাৰী, ২০১৪ Desert Palm Achievement Award ছান্দ্ৰা বুলক বিজয়ী\nPeople's Choice Awards ৮ জানুৱাৰি, ২০১৪ Favorite Dramatic Movie অমীমাংসিত\nপ্ৰিয় অভিনেত্ৰী ছান্দ্ৰা বুলক অমীমাংসিত\nপ্ৰিয় চলচ্চিত্ৰ যুটি (Favorite Movie Duo) ছান্দ্ৰা বুলক আৰু জৰ্জ ক্লুনী অমীমাংসিত\nPhoenix Film Critics Society ১৭ ডিচেম্বৰ, ২০১৩ শীৰ্ষ দহখন চলচ্চিত্ৰ বিজয়ী\nশ্ৰেষ্ঠ চলচ্চিত্ৰ মনোনীত\nশ্ৰেষ্ঠা অভিনেত্ৰী ছান্দ্ৰা বুলক মনোনীত\nশ্ৰেষ্ঠ মৌলিক স্ক্ৰীণপ্লে আলফ'নছ' কুৱেৰন আৰু জ'নাচ কুৱেৰন মনোনীত\nশ্ৰেষ্ঠ প্ৰডাক্স'ন ডিজাইন এণ্ডি নিক'লছন আৰু ৰ'জি গডউইন বিজয়ী\nশ্ৰেষ্ঠ ভিজুৱেল এফেক্ট Chris Howell, Chris Lawrence, and Tim Webber বিজয়ী\nSan Diego Film Critics Society ১১ ডিচেম্বৰ, ২০১৩ শ্ৰেষ্ঠ চলচ্চিত্ৰ মনোনীত\nশ্ৰেষ্ঠ চিনেমাট'গ্ৰাফী ইমানুৱেল লুবেজকি মনোনীত\nশ্ৰেষ্ঠ সম্পাদনা আলফ'নছ' কুৱেৰন আৰু মাৰ্ক চেংগাৰ মনোনীত\nশ্ৰেষ্ঠ মৌলিক সংগীত ষ্টিভেন প্ৰাইচ মনোনীত\nশ্ৰেষ্ঠ প্ৰডাক্সন ডিজাইন এণ্ডি নিক'লছন আৰু ৰ'জি গডউইন মনোনীত\nSan Francisco Film Critics Circle ১৩ ডিচেম্বৰ, ২০১৩ শ্ৰেষ্ঠ চলচ্চিত্ৰ মনোনীত\nছেটেলাইট বঁটা ৯ মাৰ্চ, ২০১৪ শ্ৰেষ্ঠ চলচ্চিত্ৰ অমীমাংসিত\nশ্ৰেষ্ঠা অভিনেত্ৰী ছান্দ্ৰা বুলক অমীমাংসিত\nশ্ৰেষ্ঠ চিনেমাট'গ্ৰাফী ইমানুৱেল লুবেজকি অমীমাংসিত\nশ্ৰেষ্ঠ সম্পাদনা আলফ'নছ' কুৱেৰন আৰু মাৰ্ক চেংগাৰ অমীমাংসিত\nশ্ৰেষ্ঠ ভিজুৱেল এফেক্ট Chris Howell, Chris Lawrence, and Tim Webber অমীমাংসিত\nশ্ৰেষ্ঠ মৌলিক সংগীত ষ্টিভেন প্ৰাইচ অমীমাংসিত\nশ্ৰেষ্ঠ শব্দ পৰিচালনা Glenn Freemantle, Niv Adiri, and Skip Lievsay অমীমাংসিত\nScreen Actors Guild Award ১৮ জানুৱাৰী, ২০১৪ মুখ্য ভূমিকাত শ্ৰেষ্ঠ অভিনেত্ৰী ছান্দ্ৰা বুলক অমীমাংসিত\nSt. Louis Gateway Film Critics Association ১৬ ডিচেম্বৰ, ২০১৩ শ্ৰেষ্ঠ চলচ্চিত্ৰ অমীমাংসিত\nশ্ৰেষ্ঠ ভিউৱেল এফেক্ট Chris Howell, Chris Lawrence, and Tim Webber অমীমাংসিত\nBest Scene The opening tracking shot অমীমাংসিত\nভেনিচ চলচ্চিত্ৰ মহোৎসৱ ৭ ছেপ্টেম্বৰ, ২০১৩ Future Film Digital Award আলফ'নছ' কুৱেৰন বিজয়ী\nWashington D.C. Area Film Critics Association ৯ ডিচেম্বৰ, ২০১৩ শ্ৰেষ্ঠ চলচ্চিত্ৰ মনোনীত\nশ্ৰেষ্ঠ আৰ্ট পৰিচালনা এণ্ডি নিক'লছন আৰু ৰ'জি গডউইন মনোনীত\nশ্ৰেষ্ঠ সংগীত ষ্টিভেন প্ৰাইচ মনোনীত\n↑ 1.0 1.1 "Gravity". Toronto International Film Festival. http://tiff.net/filmsandschedules/festival/2013/gravity.\n↑ "GRAVITY (12A)". Warner Bros.. British Board of Film Classification. August 23, 2013. http://www.bbfc.co.uk/releases/gravity-film-0। আহৰণ কৰা হৈছে: August 23, 2013.\n↑ 3.0 3.1 3.2 3.3 Staff (November 3, 2013). "Gravity". Box Office Mojo. http://boxofficemojo.com/movies/?id=gravity.htm। আহৰণ কৰা হৈছে: November 4, 2013.\n↑ 4.0 4.1 Berardinelli, James (October 3, 2013). "Gravity – A Movie Review". ReelViews. http://www.reelviews.net/php_review_template.php?identifier=2670। আহৰণ কৰা হৈছে: October 7, 2013.\n↑ Chris Lackner (September 27, 2013). "Pop Forecast: Gravity is gripping space drama and it’s gimmick free". The Vancouver Sun. http://www.vancouversun.com/entertainment/Forecast+Gravity+gripping+space+drama+gimmick+free/8969038/story.html। আহৰণ কৰা হৈছে: October 3, 2013.\n↑ "Girl onawire: Sandra Bullock talks about her new space drama, Gravity". South China Morning Post. http://www.scmp.com/magazines/48hrs/article/1319220/girl-wire-sandra-bullock-talks-about-her-new-space-drama-gravity। আহৰণ কৰা হৈছে: October 3, 2013.\n↑ "George Clooney and Sandra Bullock to open Venice film festival". BBC News. http://www.bbc.co.uk/news/entertainment-arts-23158374.\n↑ Robert Z. Pearlman (October 1, 2013). "'Gravity' Movie Mission Patches Shaped by Real Space History". Space.com. http://www.space.com/23021-gravity-space-film-mission-patches.html। আহৰণ কৰা হৈছে: 16 Dec 2013.\n↑ "Gravity (2013)". IMDB. http://www.imdb.com/title/tt1454468/। আহৰণ কৰা হৈছে: November 29, 2013.\n↑ Zoller Seitz, Matt (October 4, 2013). "Review: Gravity". RogerEbert.com. http://www.rogerebert.com/reviews/gravity-2013.\n↑ 12.0 12.1 "Gravity". The Miami Herald. October 3, 2013. http://www.miami.com/039gravity039-pg-13-article.\n↑ Hornaday, Ann (October 3, 2013). ""Gravity" works as both thrilling sci-fi spectacle and brilliant high art". The Washington Post. http://www.washingtonpost.com/goingoutguide/movies/gravity-works-as-both-thrilling-sci-fi-spectacle-and-brilliant-high-art/2013/10/02/cffa11bc-2a03-11e3-97a3-ff2758228523_story.html.\n↑ Scott, A.O. (October 3, 2013). "Between Earth and Heaven". The New York Times. http://movies.nytimes.com/2013/10/04/movies/gravity-stars-sandra-bullock-and-george-clooney.html.\n↑ LaSalle, Mick (October 4, 2013). ""Gravity" review: powerful images – and drama". San Francisco Chronicle. http://www.sfgate.com/entertainment/article/Gravity-review-powerful-images-and-drama-4866080.php.\n↑ Brodesser-Akner, Claude (February 25, 2010). "Angelina Jolie Says No to Wanted 2, Killing the Sequel". Vulture. New York. New York Media. http://nymag.com/daily/entertainment/2010/02/angelina_jolie_wanted_2_out.html। আহৰণ কৰা হৈছে: April 27, 2013.\n↑ Sperling, Nicole (February 26, 2010). "Angelina Jolie out of 'Wanted 2': Follow-up project notalock". Entertainment Weekly. http://insidemovies.ew.com/2010/02/26/angelina-jolie-wanted-2/। আহৰণ কৰা হৈছে: April 27, 2013.\n↑ 18.0 18.1 Kit, Borys (August 11, 2010). "Blake Lively, Scarlett Johansson vie for sci-fi film". Reuters. Thomson Reuters. http://www.reuters.com/article/2010/08/11/us-gravity-idUSTRE67A0W120100811.\n↑ 19.0 19.1 Kroll, Justin (October 6, 2010). "Sandra Bullock in talks for 'Gravity'". Variety. http://variety.com/2010/film/news/sandra-bullock-in-talks-for-gravity-1118025288/। আহৰণ কৰা হৈছে: April 27, 2013.\n↑ Rosenberg, Adam (April 27, 2013). "Robert Downey Jr. In Talks To Star In 'Children Of Men' Director Alfonso Cuaron's 'Gravity'". MTV. Viacom Media Networks. http://moviesblog.mtv.com/2010/03/15/robert-downey-jr-gravity-alfonso-cuaron/.\n↑ Fernandez, Jay A. (September 8, 2010). "Natalie Portman offered lead in 3D survival story". Reuters. Thomson Reuters. http://www.reuters.com/article/2010/09/08/us-portman-idUSTRE6865H420100908। আহৰণ কৰা হৈছে: April 27, 2013.\n↑ Fitzmaurice, Sarah (June 9, 2011). "Feeling broody? George Clooney gets snap happy with Sandra Bullock and her son Louis on set of new film". Daily Mail. http://www.dailymail.co.uk/tvshowbiz/article-1394816/Feeling-broody-George-Clooney-gets-snap-happy-Sandra-Bullock-son-Louis-set-new-film.html?ito=feeds-newsxml। আহৰণ কৰা হৈছে: October 6, 2013.\n↑ "Gravity | Pinewood filming locations". Pinewood Group. Pinewood Studios. http://www.pinewoodgroup.com/production/gravity। আহৰণ কৰা হৈছে: October 6, 2013.\n↑ "What Is The Mind Blowing Connection Between GRAVITY And PLANET OF THE APES?". badass digest. http://badassdigest.com/2013/10/14/what-is-the-mind-blowing-connection-between-gravity-and-planet-of-the-apes/। আহৰণ কৰা হৈছে: November 26, 2013.\n↑ Cohen, David S; McNary, David (3, September 2013). "Alfonso Cuaron Returns to the Bigscreen After Seven Years With ‘Gravity’". Variety. http://variety.com/2013/film/news/alfonso-cuaron-returns-to-the-bigscreen-after-seven-years-with-gravity-1200596518/। আহৰণ কৰা হৈছে: 6, October 2013.\n↑ "'Gravity' Soundtrack Preview Highlights 23 Minutes Of Steven Price's Nerve-Rattling Score". Huffington Post. September 5, 2013. http://www.huffingtonpost.com/2013/09/05/gravity-soundtrack_n_3874193.html। আহৰণ কৰা হৈছে: September 8, 2013.\n↑ "‘Gravity’ Soundtrack Details". Film Music Reporter. August 28, 2013. http://filmmusicreporter.com/2013/08/28/gravity-soundtrack-details/। আহৰণ কৰা হৈছে: September 12, 2013.\n↑ "Gravity (2013) – Song Credits". Soundtrack.net. http://www.soundtrack.net/movie/gravity-2013/। আহৰণ কৰা হৈছে: October 7, 2013.\n↑ Wickman, Forrest (May 9, 2013). "Trailer Critic: Alfonso Cuarón’s Gravity". Slate. http://www.slate.com/blogs/browbeat/2013/05/09/gravity_full_trailer_has_alfonso_cuar_n_made_a_sci_fi_gamechanger_video.html। আহৰণ কৰা হৈছে: May 12, 2013.\n↑ "UPDATE: Warner Bros. and IMAX Sign Up to 20 Picture Deal!". ComingSoon.net. CraveOnline. April 25, 2010. http://www.comingsoon.net/news/movienews.php?id=65561। আহৰণ কৰা হৈছে: August 17, 2011.\n↑ Vary, Adam (May 14, 2012). "Sandra Bullock, George Clooney sci-fi drama 'Gravity' moved to 2013". Entertainment Weekly. http://insidemovies.ew.com/2012/05/14/sandra-bullock-gravity-2013/। আহৰণ কৰা হৈছে: May 15, 2012.\n↑ Trumbore, Dave (August 28, 2013). "GRAVITY Reviews Praise Sandra Bullock and George Clooney's Performances". Collider. http://www.collider.com/gravity-reviews/। আহৰণ কৰা হৈছে: August 28, 2013.\n↑ "The 50 Best Films of 2013". Empire. December 3, 2013. http://www.empireonline.com/features/films-of-the-year-2013/p14/। আহৰণ কৰা হৈছে: December 4, 2013.\n↑ "Top 10 Best Movies". Time.4December 2013. http://entertainment.time.com/2013/12/04/arts-and-entertainment/slide/top-10-best-movies/.\n↑ "Best movies of 2013 - TotalFilm.com". Total Film. 11 December 2013. http://www.totalfilm.com/features/best-movies-of-2013/gravity.\n↑ "IMDb - Year in Review - Top 10 Highest-Rated Films of 2013". IMDb. http://www.imdb.com/year-in-review/highest-rated-films-of-2013/। আহৰণ কৰা হৈছে: December 14, 2013.\n↑ "African American Film Critics Name 12 YearsaSlave Best Picture of the Year". Awards Daily. December 13, 2013. http://www.awardsdaily.com/blog/african-american-film-critics-name-12-years-a-slave-best-picture-of-the-year/। আহৰণ কৰা হৈছে: December 13, 2013.\n↑ "2013 EDA Award Nominess". Alliance of Women Film Journalists. December 11, 2013. http://awfj.org/eda-awards/2013-eda-award-nominees/। আহৰণ কৰা হৈছে: December 11, 2013.\n↑ "AFI Awards 2013". American Film Institute. December 9, 2013. http://www.afi.com/afiawards/। আহৰণ কৰা হৈছে: December 10, 2013.\n↑ Chitwood, Adama (December 7, 2013). "12 YEARS A SLAVE Sweeps Boston Online Film Critics Awards with Best Picture, Director, Actor, and Supporting Actress". Collider. http://collider.com/boston-online-film-critics-awards-12-years-a-slave/। আহৰণ কৰা হৈছে: December 7, 2013.\n↑ Davis, Clayton (December 8, 2013). "Boston Film Critics Society Gives ’12 YearsaSlave’3Awards, ‘Wolf’ Runner-Up in5Categories". The Awards Circuit. http://www.awardscircuit.com/2013/12/08/boston-film-critics-society-gives-12-years-a-slave-3-awards-wolf-runner-up-in-5-categories/। আহৰণ কৰা হৈছে: December 8, 2013.\n↑ "19TH ANNUAL CRITICS’ CHOICE MOVIE AWARDS NOMINATIONS". http://www.criticschoice.com/movie-awards/19th-annual-critics-choice-movie-awards-nominations/। আহৰণ কৰা হৈছে: December 16, 2013.\n↑ Long, Tom (December 9, 2013). "Detroit Film Critics Society nominates top films". The Detroit News. Archived from the original on December 10, 2013. https://archive.is/9n9XJ। আহৰণ কৰা হৈছে: December 10, 2013.\n↑ "Alfonso Cuaron: Visionary of the Year 2013". GQ. December 8, 2013. http://www.gq.com/moty/2013/alfonso-cuaron-men-of-the-year-visionary। আহৰণ কৰা হৈছে: December 9, 2013.\n↑ Fienberg, Scott (September 30, 2013). "'12 YearsaSlave' Director and Actress to be Honored at Hollywood Film Awards (Exclusive)". The Hollywood Reporter. http://www.hollywoodreporter.com/race/12-years-a-slave-director-638862। আহৰণ কৰা হৈছে: September 30, 2013.\n↑ "12 YearsaSlave wins Pic, Cuaron Director for Houston Film Critics". Awards Daily. December 15, 2013. http://www.awardsdaily.com/blog/12-years-a-slave-wins-pic-cuaron-director-for-houston-film-critics/। আহৰণ কৰা হৈছে: December 15, 2013.\n↑ "12 YearsaSlave sweeps Kansas City critics". Awards Daily. December 15, 2013. http://www.awardsdaily.com/blog/12-years-a-slave-sweeps-kansas-city-critics/। আহৰণ কৰা হৈছে: December 15, 2013.\n↑ "‘Gravity,’ ‘Her’ Tie for Best Picture With L.A. Film Critics". Variety. December 8, 2013. http://variety.com/2013/film/news/l-a-film-critics-voting-in-progress-1200933565/। আহৰণ কৰা হৈছে: December 8, 2013.\n↑ "National Board of Review Chooses ‘Her’ as Best Film, Will Forte and Octavia Spencer Land Wins". The Awards Circuit. December 4, 2013. http://www.awardscircuit.com/2013/12/04/national-board-of-review-chooses-her-as-best-film-will-forte-and-octavia-spencer-land-wins/। আহৰণ কৰা হৈছে: December 4, 2013.\n↑ Gray, Tim (December 8, 2013). "’12 Years’ Tops New York Online Critics Awards". Variety. http://variety.com/2013/film/news/12-years-tops-new-york-online-critics-awards-1200934227/। আহৰণ কৰা হৈছে: December 8, 2013.\n↑ "Online Film Critics Announce Nominees; Miyazaki and To Surprise with Multiple Nominations". IndieWire. 2013-12-09. http://www.indiewire.com/article/online-film-critics-announce-nominees-miyazaki-and-to-surprise-with-multiple-nominations। আহৰণ কৰা হৈছে: 2013-12-09.\n↑ De Coster, Ramzi (November 21, 2013). "Steve McQueen to Receive Director of the Year Award for '12 YearsaSlave' at Palm Springs International Film Festival". Indiewire. http://www.indiewire.com/article/steve-mcqueen-to-receive-director-of-the-year-award-for-12-years-a-slave-at-palm-springs-international-film-festival। আহৰণ কৰা হৈছে: November 21, 2013.\n↑ "Pheonix Film Critics Society 2013 Award Nominations". Phoenix Film Critics Society. http://phoenixfilmcriticssociety.org/article/208/phoenix-film-critics-society-2013-award-nominations.html। আহৰণ কৰা হৈছে: December 10, 2013.\n↑ "San Diego Film Critics Nominate Top Films for 2013". San Diego Film Critics Society. December 10, 2013. http://www.sdfcs.org/। আহৰণ কৰা হৈছে: December 10, 2013.\n↑ Stone, Sasha (December 13, 2013). "San Francisco Film Critics Nominations". Awards Daily. http://www.awardsdaily.com/blog/san-francisco-film-critics-nominations/। আহৰণ কৰা হৈছে: December 13, 2013.\n↑ Kilday, Gregg (December 2, 2013). "Satellite Awards: '12 YearsaSlave' Leads Film Nominees". The Hollywood Reporter. http://www.hollywoodreporter.com/news/satellite-award-nominations-12-years-660848। আহৰণ কৰা হৈছে: December 2, 2013.\n↑ Kilday, Gregg (December 11, 2013). "Screen Actors Guild Awards: '12 YearsaSlave' leads Screen Actors Guild nominations". The Guardian. http://www.theguardian.com/film/2013/dec/11/12-years-a-slave-screen-actors-guild-nominations। আহৰণ কৰা হৈছে: December 11, 2013.\n↑ "Official Awards of the 70th Venice Film Festival". http://www.labiennale.org/en/cinema/news/07-09.html। আহৰণ কৰা হৈছে: 8 September 2013.\n↑ Stone, Sasha (December 7, 2013). "Washington DC Film Critics Announce Nominations". Awards Daily. http://www.awardsdaily.com/blog/washington-dc-film-critics-announce-nominations/। আহৰণ কৰা হৈছে: December 7, 2013.\nGravity সম্পৰ্কে ইণ্টাৰনেট মুভি ডাটাবেছত থকা তথ্য।\n"https://as.wikipedia.org/w/index.php?title=গ্ৰেভিটী&oldid=234685"ৰ পৰা অনা হৈছে\n২০১৩ বৰ্ষৰ চলচ্চিত্ৰ\nআমেৰিকা যুক্তৰাষ্ট্ৰৰ চলচ্চিত্ৰ\nএই পৃষ্ঠাখন ০২ জুন, ২০২০ তাৰিখে ২৩:৫৯ বজাত অন্তিম সংশোধন কৰা হৈছিল।